cyanic-selkie/wikianc huggingface dataset:
ߛߣߍ߬ߜ߭ߊ߯ߟߌ߫
ߝߊ߬ߛߏ ߞߊ߲ߓߊ ߥߟߐߝߐ
ߛߌߦߊ %߄߁.߃ ߥߟߐߝߐ %߁߈.߁ ߡߊ߲߬ߘߋ߲߬ߞߊ %߁߇.߈ ߝߎߟߊ %߁߅.߇ ߛߍߙߍ߯ߙ %߇.߄ ߜߘߍ߫ ߟߎ߫
ߞߊߦߊ ߛߣߍ߬ߜ߭ߊ߬ߟߌ߬ߞߊ
ߞߎ߲߬ߠߊ߬ߛߌ߮ •ߞߊ߲ߕߌ߮ •ߞߏߕߌ߯ ߞߌߣߊ ߞߊ߲ߓߍ߲ ߡߊߞߌ߫ ߛߊߟ ߡߎ߬ߤߊߡߍߘ ߖߐߣ
ߞߕߌߛߋ߲ ߝߊ߬ߛߏ߬ ߜߙߊ
ߘߍ߲ߖߘߍߟߦߊ ߘߓߊ߬ߓߌߟߊ ߕߟߋ߬ ߂߀/ ߁߉߆߀
ߝߊ߲߬ߝߘߊ •ߡߎ߰ߡߍ ߞߎߘߍ߫ ߝ. ߁߉߆߇߁߂
ߛߌ߰ߓߊ߮ ߦߙߌߞߊ •ߢߐ߬ߢߐ ߓߙߍ߬ߦߊ ߁߅ ߄߁߁ ߆߁߄ ߆߈.߇ ߞߎߘߍ߫ ߝ. ߘߐ߫
ߡߌ߬ߙߌ߲߬ߘߌ ߛߐ߬ߘߐ߲߬ߝߋ߲ •ߡߎ߰ߡߍ •ߞߎ߲ߕߎߙߎ߲ ߛߐ߬ߘߐ߲߬ߝߋ߲ ߘߟߊ߫ ߥߟߎߡߊ߫ ߅߉.߉߈߇(߂߀߁߈) ߘߟߊ߫ ߃߆߇߅
ߝߊ߬ߘߊ߲߬ߞߊ ߝߊߙߊ߲ ߛߍߝߊ
ߕߎ߬ߡߊ߬ ߛߙߍߘߍ +߀(UTC)
ߕߎ߲ߞߊ߲ ߞߟߌߟߌߛߙߋ +߂߂߁
ߓߟߐߟߐߛߙߋ .sn
ߘߎ߰ߞߟߏ
ߛߣߍ߬ߞߊߟߌ߫ ߦߋ߫ ߝߘߊ߬ߝߌ߲߬ ߖߡߊߣߊ ߘߏ߫ ߟߋ߬ ߘߌ߫  ߟߌ߲ߓߊ߲߫ ߡߊ߲ߞߊ߲ ߕߟߋ߬ߓߋ߬ߜߍ ߘߐ߫ ߸ ߊ߬ ߞߎߓߋ ߟߋ߬ ߘߊ߬ߞߊ߯ߙߌ߫ ߘߌ߫. ߊ߬ ߘߊ߲߬ߓߐߣߍ߲߫ ߛߌ߰ߢߐ߲߰ ߖߡߊߣߊ ߢߌ߲߬ ߠߎ߫ ߟߋ߬ ߟߊ߫ ߸  ߡߏߙߌߕߊߣߌ߫ ߦߴߊ߬ ߞߐ߰ߘߎ߮ ߘߐ߫߸ ߡߊߟߌ߫ ߦߴߊ߬ ߕߟߋ߬ߓߐ ߘߐ߫߸ ߖߌ߬ߣߍ߫  ߣߌ߫ ߓߌߛߊߏ߫-ߖߌ߬ߣߍ߬ ߦߴߊ߬ ߥߙߏ߬ߘߎ߮ ߘߐ߫. ߖߡߊ߬ߣߊ ߥߙߏ߬ߘߎ߮ ߘߐ߫߸ߊ߬ ߦߋ߫ ߜ߭ߊ߲ߓߌ߫ ߖߡߊ߬ߣߊ߫ ߟߊߡߌߣߌ߲߫ ߠߊ߫.
ߡߊ߲߬ߘߋ߲߫ ߝߊ߰ߡߊ߬ߟߊ ߕߎ߬ߡߊ ߘߐ߫߸ ߛߣߍ߬ߞߊߟߌ߫ ߥߙߏ߬ߘߎ߮ ߓߍ߯ ߕߘߍ߬ ߞߙߎߝߊ ߞߣߐ߫. ߟߊߒߡߊ߫ ߘߐ߫ ߸ ߞߛߊߡߊ߲ߛߌ߬ ߞߘߐ ߟߋ߬ ߞߊߛߊ߫ ߡߊ߲߬ߛߊ ߘߌ߫. ߊ߬ ߞߵߊ߬ ߟߊ߫ ߘߍ߲ߒߖߘߍߟߦߊ ߛߐ߬ߘߐ߲߬ ߘߓߊ߬ߓߌߟߊ ߕߟߋ߬ ߂߀ ߟߋ߬ ߟߊ߫ ߁߉߆߀ ߸ ߖߡߊ߬ߣߊ ߝߊ߲߬ߝߘߊ߬ߢߊ ߦߋ߫ ߞ.ߝ ߂߀߀߀߀߀ ߟߋ߬ ߘߌ߫. ߖߡߊ߬ߣߊ ߝߊ߲߬ߓߊ ߦߋ߫ ߕߛߊߞߙߊ ߟߋ߬ ߘߌ߫ ߡߍ߲ ߕߍ߫ ߕߊ߬ߡߌ߲߬ ߠߊ߫ ߜߟߊߜߟߊ ߕߊ߲߫ ߦߙߌߞߊ߫ ߟߊ߫. ߊ߬ ߞߐ߰ߖߌ߬ߘߊ ߦߋ߫ ߓߍ߲߬ ߠߊ߫ ߞ.߅߃߁ ߡߊ߬. ߖߡߊ߬ߣߊ ߕߐ߮ ߓߐߣߍ߲߫ ߛߣߍ߬ߞߊߟߌ߫ ߓߊ ߡߍ߲߫ ߘߐ߫߸ ߏ߬ ߟߋ߬ ߞߍߣߍ߲߫ ߊ߬ ߣߌ߫ ߡߏߙߌߕߊߣߌ߫ ߓߐߕߏ߲ ߘߌ߫. ߛߣߍ߬ߞߊ߯ߟߌ߫ ߣߌ߫ ߡߏߙߌߕߊߣߌ߫ ߦߴߊ߬ ߝߐ߫ ߟߊ߫ ߓߊߝߌ߲ ߠߋ߬ ߡߊ߬ ߞߏ߫ ߛߣߍ߬ߞߊ߯ߟߌ߫ ߓߊ. thumb
ߓߊ߲ߘߊߖߌߦߊ
ߛߣߍ߬ߞߊߟߌ߫ ߝߘߏ߬ߓߊ߬ ߓߊ߲ߘߊ ߦߋ߫ ߡߍ߲ ߘߌ߬ ߸ ߏ߬ ߟߋ ߛߊ߲ߖߌ ߟߊ߫ ߓߐߙߐ߲ߘߐ ߛߌߦߊߦߊ ߘߌ߫ ߞߛߊߡߊ߲ߛߌ߬ ߝߊ߲߭ ߠߎ߬ ߘߐ߫ ߛߊ߬ߡߊ ߘߐ߫ ߸ ߞߏ߬ߣߌ߲߬ ߏ߬ ߣߴߊ߬ ߕߊ߫ ߊ߬ ߞߐ߰ߘߎ߮ ߝߊ߲ ߦߋ߫ ߝߎ߲߬ߕߊ߬ߣߌ߲߬ߡߊ߬ ߦߙߐ ߟߋ߬ ߘߌ߫. ߛߣߍ߬ߞߊߟߌ߫ ߦߋ߫ ߕߟߋ߬ߓߋ ߊߝߙߌߞߌ߬ ߞߊ߬ߝߏ ߟߎ߫ ߛߐ߬ߘߐ߲ ߘߐ߬ߦߙߌߥߊ ߘߍ߭ ߛߌ߲߬ߝߏ߲ ߘߏ߫ ߟߋ߬ ߘߌ߫ ߸ߊ߬ ߣߌ߫ ߊߝߙߌߞߌ߫ ߞߋ߬ߟߋ߲߬ߧߊ ߘߍ߭ ߝߣߊ߫. ߡߊߞߌ߫ ߛߊߟ ߟߋ߬ ߖߡߊ߬ߣߊ ߞߊ߲ߕߌ߮ ߘߌ߫ ߞߊ߬ߦߌ߯ ߞߏ߲ߞߏߘߌ߬ߓߌ ߕߟߋ߬ ߂ ߸߂߀߁߂.
ߝߐߓߏߟߏ߲ߟߐ߲ߘߐߦߊ
ߛߣߍ߬ߞߊߟߌ߫ ߞߎߡߊߘߋ߲߫ ߞߏ ߕߐ߬ߝߍ߬ߦߊ ߘߐ߫ ߸ ߓߍ߲߬ ߡߊ߫ ߞߍ߫ ߊ߬ ߞߎߡߊߘߋ߲߫ ߞߏ ߞߘߐ ߡߊ߬ ߝߋߝߋ߫ ߸ ߊߟߴߊߟߎ߫ ߕߟߏߡߊߟߐ߬  ߘߊ߲ߘߐ߫ ߟߎ߫ ߟߊ߫
ߘߐ߬ߝߐ
ߛߣߍ߬ߞߊߟߌ߫ ߡߊߞߍߣߍ߲߫ ߘߎ߰ߞߟߏ ߡߍ߲ ߞߊ߲߬ ߓߌ߬ ߸ ߏ߬ ߕߘߍ߬ ߦߋ߫ ߝߊ߲߰ߡߟߊ߬ ߥߟߊ߫ ߡߊ߲߬ߛߟߊ߬ ߞߘߐ ߛߌߦߊߡߊ߲߫ ߥߙߎߞߌ߫ ߞߣߍ ߟߋ߬ ߘߌ߫ ߸ ߡߍ߲ ߠߎ߫ ߕߎ߲߰ ߘߊ߫ ߢߐ߲߮ ߞߐ߫ ߘߐ߬ߝߐ ߞߎ߲߬ߕߊ߮ ߘߐ߫ ߝߙߍߕߍߕߍ߫ ߸ ߦߏ߫ ߥߟߐߝߐ߫ ߝߊ߯ߡߟߊ ߡߍ߲ ߕߎ߲߰ ߘߊ߫ ߥߊ߰ߘߎ߬ ߸ ߡߊ߲߬ߘߋ߲߫ ߡߊ߲߬ߛߊ߬ߟߊ ߸ߊ߬ ߣߌ߫ ߛߐ߲ߢ߭ߊߢߌ߫ ߡߊ߲߬ߛߊ߬ߟߊ ߞߐ߫..
ߕߐ߲ߘߓߌ߫ ߞߟߍ ߞߐ߫ ߁߅߉߁ ߟߊ߫ ߸ ߊ߬ ߘߎ߰ߞߟߏ ߟߊߞߎߘߎ߲ߞߎߘߎ߲߫ ߘߊ߫ ߓߘߍ߬ߓߘߍ߬ߟߌ ߓߟߏߡߊ߬. ߝߊ߯ߘߐߞߍ ߁߆߲ ߠߊ߫ ߸ ߋߙߐߔߎ߬ ߥߙߎߣߍߦߊߟߊ߫ ߡߊ߬ߜߐ߬ߙߐ߲߬ߞߕߐ߬ߟߊ ߟߎ߫ ߞߴߊ߬ߟߎ߫ ߟߊ߫ ߝߙߋ߬ߞߏ߲ ߘߊߦߟߍߟߌ ߘߊߡߌ߬ߣߊ߬ ߞߐ߰ߖߌ߬ߘߊ ߟߊ߫ ߸ ߊ߬ߟߋ߬ ߦߙߐ߫ ߞߋߟߋ߲߫ ߠߋ߬ ߕߘߍ߬ ߦߋ߫ ߖߐ߲߬ ߝߙߋ߬ ߦߙߐ ߘߌ߫.
ߞߐ߲ߛߐ߲ߧߊ߫ ߢߍߟߊ
ߕߐ߬ߞߘߐ߬ߟߐ߲߬ߠߊ ߟߎ߬ ߟߊ߫ ߕߌߙߌ߲ߠߌ߲ ߦߴߊ߬ ߦߌ߬ߘߊ߬ ߟߊ߫ ߞߏ߫ ߛߣߍ߬ߞߊߟߌ߫ ߘߎ߰ߞߟߏ ߦߋ߫ ߞߣߍ ߡߍ߲ ߞߊ߲߬ ߓߌ߬ ߸ ߡߐ߰ ߛߌߦߊ߫ ߓߐߣߍ߲ߢߐ߲߰ߡߊ ߛߌߦߊߡߊ߲߫ ߕߎ߲߬ ߓߘߴߊ߬ߟߎ߬ ߡߊߞߍ߫ ߦߋ߲߬ ߘߝߐ߬ߢߍߟߊ ߕߎ߬ߡߊ ߞߘߐ߫ ߸ ߝߊ߰ߡߟߊ ߘߏ߫ ߟߎ߫ ߟߊߘߊ߲߫ ߘߊ߫ ߊ߬ ߞߣߍ ߞߊ߲߬ ߝߊ߯ߘߐߞߍ ߇߲ ߠߊ߫
ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ
ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߛߣߍߜ߭ߊ߯ߟߌ߫
ߛߎߛߊ߫ ߓߊߟߊ߲ߘߎ߯ ߖߊߟߏ߫
ߞߊ߬ߙߊ߲߬ ߊ߬ ߘߺߴߌ ߞߊ߬ߙߊ߲߬ (ߡߊ߲߬ߘߋ߲߬ߓߏߙߌ߫ ߞߋߕߊ߬
)
ߡߎߛߊ߫ ߓߊߟߊ߲ߘߎ߯ ߖߊߟߏ߫:
߂߀߂߁ ߛߊ߲߬ߞߎ߲߬ߓߍ߲ ߓߋߟߋ߲ߠߊ
ߊ߬ ߓߘߊ߫ ߕߏ߫ ߊ߬ ߡߊ߬ ߸ ߊ߬ ߓߘߊ߫ ߕߏ߫ ߝߊ߬ߞߊ߲߬ ߞߊߙߊ߲ ߡߊ߬
ߊ߬ ߓߘߊ߫ ߕߏ߫ ߊ߬ ߡߊ߬ ߸ ߊ߬ ߓߘߊ߫ ߕߏ߫ ߒߞߏ ߟߊߟߐ߭ ߡߊ߬ ߜߌߡߊ߫
ߊ߬ ߓߘߊ߫ ߕߏ߫ ߊ߬ ߡߊ߬ ߸ ߊ߬ ߓߘߊ߫ ߕߏ߫ ߖߘߍ߬ߟߐ߲ ߣߌ߫ ߖߘߍ߬ߤߣߍ ߡߊ߬
ߊ߬ ߓߘߊ߫ ߕߏ߫ ߊ߬ ߡߊ߬ ߸ ߊ߬ ߓߘߊ߫ ߕߏ߫ ߝߘߊ߬ߝߌ߲ ߠߎ߬ ߟߊ ߡߊ߬ ߝߘߊ߬ߝߌ߲߬ߧߊ ߟߊ߫
ߏ߬ ߞߘߐ ߟߋ߬ ߞߏ߫ ߊ߬ ߓߘߊ߫ ߕߏ߫ ߝߘߊ߬ߝߌ߲߬ߠߊ߫ ߟߊ߫ ߥߙߎߞߌ߫ ߓߟߏߕߍ߰ߓߊߟߌ ߡߊ߬ ߒߞߏ ߛߓߍߛߎ߲߫ ߞߊ߲ߡߊߛߙߋߡߊ ߛߘߊ߫ ߘߐ߫.
ߒߞߏ ߘߌ߲߬ߞߏ ߟߎ߬ ߸ ߒߞߏߞߏ ߟߊߘߌߦߊߢߍߓߊ߮ ߟߎ߬ ߸ ߊߟߎ߫ ߣߌ߫ ߕߎ߬ߡߊ߬ ߞߵߊ߬ ߓߍ߲߬ ߊߟߎ߫ ߟߋ߬ߟߋ ߡߊ߬.
ߓߌ߲߬ ߡߍ߲ ߦߋ߫ ߓߌ߬ ߘߌ߫ ߸ ߒߞߏ ߛߌ߲ߘߌ ߓߘߊ߫ ߛߊ߲߬ ߇߂ ߘߝߊ߫ ߞߏߟߌߞߏߟߌ߫، ߏ߬ ߛߊ߲߬ ߇߂ ߟߋ߬ ߖߊ߬ߕߋ߬ߣߍ߲߫ ߞߏߟߐ߲ߠߊ ߟߎ߬ ߓߟߏ߫ ߝߘߊ߬ߝߌ߲߬ߠߊ߫ ߟߊ߫ ߤߊߞߟߌ߫ ߞߊ߲ߠߊߓߌߟߊ ߥߎ߬ߛߎ ߘߌ߫.
ߞߊ߬ ߓߐ߫ ߁߉߄߉ ߡߊ߬ ߞߊ߬ ߣߊ߬ ߛߋ߫ ߓߌ߬ ߡߊ߬ ߸ ߞߎ߲߬ߠߊ߬ߦߋߙߋ߲ ߢߌ߲߬ ߠߎ߬ ߓߘߊ߫ ߞߍ߫ ߝߘߊ߬ߝߌ߲߬ߠߊ߬ ߢߍ߫ :
ߊ) ߞߊ߬ߡߊߟ ߡߊߙߎߥߊ߫ ߓߘߊ߫ ߖߋ߬ߓߌ߬ ߸ ߝߘߊ߬ߝߌ߲ ߠߊ߫ ߛߓߍߛߎ߲ ߣߴߊ߬ ߟߊ߫ ߞߊ߲ߜߍ ߛߓߍߣߍ߲߫ ߞߏߢߌߡߊ ߦߋ߫ ߓߍߓߊ߯ߦߊ ߘߐ߫ ߘߎߢߊ߫ ߝߊ߲߭ ߓߍ߯.
߂) ߝߘߊ߬ߝߌ߲ ߓߘߊ߫ ߓߐ߫ ߟߐ߲ߞߏ ߕߟߏߝߘߋߦߊ ߟߊ߫ ߸ ߟߐ߲ߞߏ ߓߏߟߏ߲ ߛߎ߮ ߓߍ߯ ߓߘߊ߫ ߛߋ߫ ߒߞߏ ߘߐ߫ ߓߌ߬
߃) ߝߘߊ߬ߝߌ߲ ߓߘߊ߫ ߓߐ߫ ߘߌ߯ߣߊ ߘߓߌ߬ߘߐ߬ߦߊ ߘߐ߫ ߸ ߞߎ߬ߙߊ߬ߣߊ ߣߌ߫ ߛߙߊ߬ߣߎ ߓߘߊ߫ ߘߐߞߣߍ߫ ߒ߬ ߧߋ߫ ߢߊ߫ ߡߊ߬ ߸ ߡߐ߰ ߕߍ߫ ߛߋ߫ ߡߍ߲ ߡߊߛߐ߬ߛߐ߬ ߟߊ߫ߑ
߄) ߝߘߊ߬ߝߌ߲߬ߞߊ߲ ߓߘߊ߫ ߛߋ߫ ߘߏߝߙߍߘߊ ߟߊ߫ ߸ ߊ߬ ߣߌ߫ ߞߵߊ߬ ߟߊߕߘߍ߬ ߕߟߋ߬ߓߊ߮ ߢߍߥߟߊ ߟߎ߬ ߘߐ߫ ߸ ߒ ߞߵߏ߬ ߟߊ߬ߟߎ߬ ߟߊ߫ ߢߣߊߓߊ߯ߦߊ ߞߊ߲߬ ߘߍ߬ߞߙߏߝߏ ߟߎ߬ ߣߌ߫ ߓߟߐߟߐߘߊ ߟߎ߬ ߟߊ߫.
ߢߌ߬ߣߊ߲߬ ߓߋߟߋ߲ߠߊ ߘߊߦߟߍ ߘߐ߫ ߸ ߊ߲ ߡߙߌߦߊ ߦߋ߫ ߛߋ߫ ߟߴߊ߲ ߞߊ߬ߙߊ߲߬ߡߐ߯ ߓߎߙߡߊ߫ ߞߊ߲ߕߍ߫ ߡߊ߬ ߸ ߏ߬ ߡߍ߲ ߝߣߊ߫ ߞߊ߬ ߡߊ߰ߙߌ ߟߊ߫ ߞߟߌߟߌ ߟߊߡߌ߬ߘߊ߬ ߂߀߂߀ ߠߊ߫، ߊ߲ ߧߋ߫ ߕߌ߲ߞߌ ߢߌߣߌ߲߫ ߠߊ߫ ߒߞߏ ߘߌ߲߬ߞߏ ߓߍ߯ ߝߍ߬ ߸ ߡߊ߰ߙߌ߬ߓߊ ߦߋ߫ ߤߌߣߴߊ߬ߟߋ ߣߴߊ߬ ߝߊ߬ ߓߘߍ ߟߎ߬ ߣߌ߫ ߒߞߏ߫ ߞߊߙߊ߲ߘߋ߲߫ ߝߎߙߋ ߓߍ߯ ߛߟߐߡߌ߲ ߠߊ߫.
ߏ߬ ߕߊ߬ߡߌ߲ ߞߐ߫ ߸ ߊߟߎ߫ ߦߴߊ߬ ߞߊ߬ߟߊߡߊ߬ ߞߏ߫ ߒߞߏ ߝߘߏ߬ߓߊ߬ ߞߙߏߝߏ ߘߋ߬ߙߌ߬ߣߊ߲߬ߞߏ ߟߋ߬ ߓߋߟߋ߲ߠߊ߫ ߝߘߏ߬ߓߊ߬ߡߊ ߟߊߖߍ߲ߛߍ߲ ߘߌ߫ ߸ ߡߍ߲ ߘߌ߫ ߞߍ߫ ߦߟߌߡߊߛߙߋ߫ ߘߌ߫ ߒߞߏߡߐ߮ ߟߎ߬ ߓߟߏ߫ ߝߊ߲߭ ߓߍ߯ ߸ ߞߵߊ߬ߟߎ߬ ߟߊ߫ ߛߌ߲߬ߝߏ߲߬ߧߊ߬ߟߌ߫ ߘߎ߲߬ߘߎ߲߬ߡߊ߬ߕߊ ߟߎ߬ ߓߟߏߦߊ߫ ߞߵߊ߬ ߓߍ߲߬ ߊ߬ߟߎ߫ ߛߌ߰ߝߊߘߌ ߡߊ߬ ߒߞߏ ߛߊ߲߬ߞߎ߲߬ߓߍ߲ ߢߊ߰ߢߊ߮ ߥߘߎ߬ߓߊ߬ߛߌ ߘߐ߫.
ߞߊ߬ߕߎ߲߯ ߸ ߢߌ߬ߣߊ߲߬ ߞߍߣߍ߲߫ ߓߊ߰ߙߋ߲߬ߖߊ߲ߓߋߡߊ ߝߎ߬ߖߎ߯ߖߎ߮ ߞߍ ߟߋ߬ ߘߌ߫ ߞߊ߬ ߦߙߐ ߓߍ߯ ߡߊߜߐ߬ߙߐ߲߬ߞߕߐ߫، ߏ߬ ߞߏߛߐ߲߬ ߢߐ߲߯ߠߊߘߍ߫ ߡߊ߫ ߛߋ߫ ߞߍ߫ ߟߊ߫ ߥߎ߬ߘߊ߲߬ߓߊ߫ ߘߌ߫ ߝߘߏ߬ߓߊ߬ ߞߣߍ ߘߏ߫ ߞߊ߲߬.
ߏ߬ ߞߏߛߐ߲߬ ߸ ߒߞߏ ߝߘߏ߬ߓߊ߬ ߞߙߏߝߏ ߞߊ߲ߕߌ߯ ߛߙߍߞߍ ߦߋ߫ ߓߍ߯ ߖߡߊ߬ߙߌ߬ ߟߊ߫ ߛߊ߲߬ߞߎ߲߬ߓߍ߲ ߢߊ߰ߢߊ߮ ߞߍ߫ ߟߴߊ߬ ߡߊߞߍ߫ ߘߌ߲ߞߌߙߊ ߘߐ߫ ߸ ߊ߬ ߕߊ߫ ߞߍߢߊ߫ ߡߊ߬ ߸ ߊ߬ ߣߴߊ߬ ߛߋߞߏ ߓߍ߬ߙߍ ߟߊ߫ ߸ ߞߵߊ߬ ߞߎ߲߬ߕߐ߮ ߞߍ߫ ߞߏ߫ " ߒߞߏ ߟߊ߫ ߢߣߊߓߊ߯ߦߊ߫ ߝߢߊߝߢߊ ߘߍ߬ߞߙߏ߬ߝߏ ߟߎ߫ ߞߊ߲߬"
ߓߊߘߋ߲ ߠߎ߬ ߸ ߞߵߊ߬ ߕߊ߬ ߒߞߏ ߛߓߍߟߌ ߛߌ߲ߘߌ ߡߊ߬ ߟߐ߲ߞߏߕߌ߯ ߛߟߏ߬ߡߣߊ߬ ߞߊ߲ߕߍ߫ ߓߟߏ߫ ߞߵߊ߬ ߛߌ߰ ߓߌ߬ ߟߊ߫ ߸ ߝߘߊ߬ߝߌ߲߬ߠߊ߫ ߦߋ߫ ߕߊ߬ߡߌ߲߬ ߠߊ߫ ߖߌ߰ߡߊ߬ߝߊ ߟߋ߫ ߛߐ߬ߘߐ߲߬ ߠߊ߫ ߟߏ߲ ߓߍ߯ ߞߵߏ߬ ߞߎ߲߭ ߞߍ߫ ߒߞߏ ߟߊ߫ ߛߏ߬ߘߊ߲߬ߛߏ߬ߦߊ ߘߌ߫ ߘߎߢߊ߫ ߞߊߓߋ ߟߊ߫.
ߞߏߛߓߍ߫ ߛߟߏ߬ߡߣߊ߬ ߞߊ߲ߕߍ߫ ߟߋ߬ ߒߞߏ ߛߓߍߛߎ߲ ߛߌ߲ߘߌߓߊ߮ ߘߌ߫ ߁߉߄߉ ߞߏ߲ߞߏߘߓߌ ߕߟߋ߬ ߁߄ ߠߊ߫ ߜߋ߲ߞߐ߰ߖߌ߬ߘߊ ߟߊ߫ (ߓߍ߲ߖ߭ߍߙߑߘߎ߯). ߊ߬ ߡߏߦߌ߫ ߘߊ߫ ߁߉߂߂ ߟߊ߫ ߞߟߐ߬ߣߍ߲߫ ߸ ߛߎߡߊ߲ߞߏ߬ߦߌ߬ ߡߙߊ߬ߘߊ߰ߙߋ߲ ߘߐ߫ ߞߊ߲ߞߊ߲߫ ߡߙߊ߬ߓߊ߰ߘߊ ߞߣߐ߫. ߊ߬ ߣߊ߫ ߦߋ߫ ߓߊߟߊ߲ߘߎ߯ ߖߊ߰ߞߊ ߞߋߕߊ߬ ߘߌ߫ ߸ ߊ߬ ߝߊ߬ ߕߐ߯ ߞߏ߫ ߊߡߙߊ߫ ߞߊ߲ߕߍ߫.
ߊ߬ ߞߊ߬ ߞߊ߬ߝߊ߫ ߁߈߃ ߛߓߍ߫ ߟߐ߲ߞߏ ߡߊ߬ߘߎ߮ ߓߍ߯ ߘߏ߫ ߦߋ߫ ߡߍ߲ ߘߐ߫ ߞߊ߬ ߞߐ߲߰ ߊ߬ ߟߊ߫ ߛߊ߬ߦߊ ߢߍ߫ ߁߉߈߇ ߟߊ߫ ߞߐߣߊߞߙߌ߫.
ߒߞߏ ߛߌ߲ߘߌ ߣߌ߫ ߓߌ߬ ߕߍ߫ ߸ ߊ߬ ߓߘߊ߫ ߝߊ߯ߘߐߞߍ߫ ߝߌ߬ߟߊ ߢߍߕߊ߮ ߥߎߟߊ ߘߐߛߊ߲߬ ߛߊ߲߬ ߇߂ ߘߐߙߐ߲߫ ߞߘߐ߫، ߸ ߣߴߌ ߞߵߊ߬ ߛߎߡߊ߲߫ ߛߓߍߟߌ ߕߐ߭ ߟߎ߬ ߟߊ߫ ߢߝߍߕߊ߮ ߕߎ߬ߜߍ߬ߕߎ߬ߜߍ߬ߟߌ ߡߊ߬.
[-߁߉߉߁]: ߗߋ߬ߥߎ߬ߣߍ߲߬ߗߋߥߎ ߡߍ߲ ߕߐ߯ ߡߌ߬ߛߌ߬ߙߊ߲߬ ߞߏ߫ ߡߤߊ߬ߡߎߘ ߡߎ߬ߝߌߘ ߸ ߏ߬ ߛߋ߫ ߘߊ߫ ߒߞߏ ߛߓߍߘߋ߲߫ ߝߟߐ ߟߊߘߏ߲߬ ߠߊ߫ ߕߟߋ߬ߓߊ߮ ߞߣߐ߫ ߸ ߒߞߏ ߞߙߎ߬ߞߊ߲߬ߝߎߥߊ߫ ߟߊ߫ ߟߊ߬ߛߌ߲߬ߠߌ߲ ߞߣߐߡߊ߬.
߁: ߒߞߏ ߕߟߋ߬ߓߊ߰ ߟߊ߬ ߓߊ߯ߙߊ߫ ߝߟߐ ߟߎ߬ ߟߛߊߙߌ߫ ߘߊ߫ ߟߐ߯ߝߍ ߘߐ߫ ߸ ߤߊߟߵߊ߬ ߓߊ߯ ߊ߬ ߕߘߍ߬ ߞߏ߫ ߜߟߍ߬ߦߊ߬ߣߍ߲߫ ߕߘߍ߬ ߊ߬ ߛߓߍߛߋ߲߫ ߝߟߐ ߏ߬ ߝߍ߬ ߸ ߣߊߟߌ߬ߡߎ߲߫ ߜߋ߲߭ ߠߎ߬ ߕߍߕߍ߯ߓߐ ߝߙߋߞߋ ߘߌ߫ ߸ ߊ߬ ߣߌ߫ ߛߓߍߘߋ߲ߜߊߟߌ ߓߟߏߦߊߟߌ ߡߛߍ߬ߞߍ߬ߡߛߍߞߍ ߛߌߦߊߦߊ.
߂: ߛߓߍߛߋ߲߫ ߝߟߐ ߝߙߋߞߋ ߛߌߦߊߡߊ߲߫ ߘߊ߲ߘߊ߫ ߘߊ߫ ߸ ߒߞߏ ߞߙߎ߬ߞߊ߲߬ߝߎߥߊ߫ ߟߊ߫ ߢߍߡߌߘߊߟߌ ߞߣߐߡߊ߬ ߸ ߊ߬ ߣߌ߫ ߒߞߏ߫ ߘߍߞߙߎߟߎ߬ ߟߊ߫ ߣߊ߲߬ߝߟߏ߬ߦߊ߬ߟߌ ߡߊ߬ߣߊߡߊ߬.
߃: ߒߞߏ ߞߎ߬ߙߊ߬ߣߊ ߛߓߍߞߏ߫ ߝߌߟߊߣߊ߲ ߣߌ߫ ߛߊ߲߬ߥߟߊ ߟߎ߬ ߣߌ߫ ߘߎ߰ߡߊ߬ߛߓߍ߬ ߔߊߔߘߊ ߟߎ߬ ߣߌ߫ ߟߞߊ߬ߙߊ߲߬ߠߌ߲߬ ߞߝߊ ߛߌߦߊߡߊ߲߫ ߟߊߒߞߏߦߊ߫ ߘߊ߫ ߒߞߏ ߞߙߎ߬ߞߊ߲߬ߝߎߥߊ߫ ߓߟߏ߫ ߸ ߡߍ߲ ߠߎ߬ ߞߍ߫ ߘߊ߫ ߞߊ߬ ߘߎߢߊ߫ ߟߐ߯ߝߍ ߡߊߛߐ߫ ߔߙߏ߫.
߄: ߒߞߏ ߘߏ߲߬ ߘߊ߫ ߥߌ߲ߘߏߖ߭ ߏߝߌߛ ߢߍߥߟߊ ߘߐ߫ ߸ ߞߊ߬ ߓߊ߲߫ ߞߵߊ߬ ߡߊߦߋߙߋ߲߫ ߍߡߍߛߑߘߐߛ ߢߍߥߟߊ߫ ߤߏߞߌ ߞߣߐ߫ ߸ ߣߊߟߌ߬ߡߎ߲߫ ߡߊ߲߬ߘߋ߲߫ ߞߏ߬ߡߊ߬ ߞߎߘߊ ߘߌ߫ ߜߛߋߓߊ߯ߦߊ ߛߎ߯ ߛߌߦߊߡߊ߲߫ ߦߋ߫ ߛߋ߫ ߟߊ߫ ߞߍ߫ ߟߊ߫ ߡߍ߲ ߞߣߐ߫.
[-߁߉߉߇]: ߏ߬ ߞߍ߫ ߘߊ߫ ߒߞߏ ߟߊ߫ ߕߟߋ߬ߓߊ߰ ߟߊ߬ߖߊ߲ߞߏ ߛߊ߲ߞߊߥߟߌ ߘߌ߫ ߸ ߙߌ߬ߦߊ߬ߘߎ߯ ߣߌ߫ ߝߌߟߊߘߍߑߝߌ߫ ߕߍ߫ ߟߊ߬ߜߛߋ߬ߓߊ߰ߦߊ߬ߟߌ ߣߌ߫ ߛߓߍߛߋ߲߫ ߠߊߗߋ߲߯ߧߊ ߜߊ߬ߛߊ߫ ߢߐ߲߰ߦߋ߬ߓߊߟߌ ߞߊ߬ߣߌ߲߬.
[-߂߀߀߀]: ߝߌߟߊߘߍߟߑߝߌ߫ ߒߞߏ ߘߍߞߙߎ ߣߌ߫ ߒߞߏ ߞߙߎ߬ߞߊ߲߬ߝߎߥߊ߫ ߞߊ߬ ߢߐ߲߯ߠߊߞߏߟߐ߲߫ ߓߟߐߟߐ ߛߌߟߊ ߝߍ߬ ߸ ߞߊ߬ ߒߞߏ ߞߍߦߙߐߞߏ ߕߊ߯ߡߊ ߛߌ߰ ߛߋ߲߭ ߞߊ߲߬،
߂߀߀߀ ߕߍߡߟߊ ߘߐ߫: ߒߞߏ ߞߍߦߙߐ߫ ߓߟߋߓߟߋ ߘߏ߫ ߟߊߘߊ߲߫ ߘߊ߫ ߸ ߒߞߏ ߝߌߟߊߘߍߟߑߝߌ߫ ߣߌ߫ ߒߞߏ ߞߙߎ߬ߞߊ߲߬ߝߎߥߊ߫ ߓߟߏ߫ ߸ ߡߍ߲ ߕߘߍ߬ ߒߞߏߞߏ ߞߌ߬ߓߊ߬ߙߏ ߟߎ߬ ߟߊߕߊ߬ߡߌ߲߬ ߠߊ߫ ߥߊߟߌߞߊ߲ ߠߎ߬ ߘߐ߫ ߕߎ߬ߡߊ߬ ߖߏߣߊ ߏ߬ ߟߊ߫.
߅: ߒߞߏ ߟߊ߫ ߢߣߊߓߊ߯ߦߊ ߥߊ߬ߙߊ ߞߏߛߐ߲߬ ߓߟߐߟߐ ߟߊ߫ ߸ ߕߎ߬ߓߊ߬ߓߎ߬ߟߊ߬ ߖߊ߯ߓߘߊ߫ ߞߊߙߊ߲ߘߋ߲ ߣߴߊ߬ ߞߊ߬ߙߊ߲߬ߡߐ߮ ߛߌߦߊߡߊ߲߫ ߘߏ߲߬ ߘߊ߫ ߒߞߏߞߏ ߘߐ߫ ߸ ߏ߬ ߘߏ߫ ߟߋ߬ ߊߡߋߙߞߌߞߊ߫ ߖߊߣ ߏߟߌߦߍߙ ߘߌ߫ ߝߊߦߍߕ ߝ߭ߌߕ ߖߊ߯ߓߘߊ ߟߊ߫ ߸ ߊ߬ ߘߏ߫ ߟߋ߬ ߞߙߌߛߑߕߐߝ ߙߐߘ ߘߌ߫ ߗ߭ߐߙߖ߭ ߥߊߛ߭ߌ߲ߜ߭ߑߕߐߣ ߖߊ߯ߓߘߊ ߟߊ߫ ߸ ߊ߬ ߘߏ߫ ߟߋ߬ ߗ߭ߊ߲ ߟߎߔ ߊߡߑߛߍߟ ߘߌ߫ ߝߊ߬ߙߊ߲߬ߛߌ߫ ߘߍ߭ ߟߐ߲ߠߌ߲ߧߊ ߘߋ߬ߙߌ߬ߘߊ ߟߊ߫.
߆: ߒߞߏ ߟߊ߫ ߘߏߝߙߍߕߍߦߊߟߌ ߕߊ߯ߡߊ ߛߌ߰ ߘߊ߫ ߛߋ߲߭ ߞߊ߲߬،
- ߘߏߝߙߍߕߍߘߊ ߡߊ߬ߞߏ ߛߋ߫ ߘߊ߫ ߒߞߏ ߝߐߓߊ߯ ߖߡߊ ߦߙߌߞߊ ߡߊ߬ ߸ ߊ߬ ߞߎ߲߬ߠߊ߬ߝߎߟߋ߲ ߘߌ߫ ߘߴߊ߬ߟߎ߫ ߡߊ߬ ߞߴߏ߬ ߦߋ߫ ߓߍ߲߬ ߠߊ߫ ߞߋ߲߬ߥߟߎ߫ ߂߀ ߣߌ߫ ߝߊ߲ߘߊ߫ ߟߋ߬ ߡߊ߬.
- ߘߏߝߙߍߕߍߘߊ ߡߊ߬ߞߏ ߛߋ߫ ߘߊ߫ ߒߞߏ߫ ߞߝߊ߫ ߛߓߍߣߍ߲ ߦߙߌߞߊ߫ ߖߐ߲ߖߐ߲ ߡߊ߬ ߸ ߊ߬ ߞߎ߲߬ߠߊ߬ߝߎߟߋ ߘߴߊ߬ߟߎ߫ ߡߊ߬ ߞߴߏ߬ ߦߋ߫ ߓߍ߲߬ ߠߊ߫ ߞߝߊ߬ ߥߊ߯ ߞߋߟߋ߲߫ ߣߌ߫ ߝߊ߲ߘߊ߫ ߟߋ߬ ߡߊ߬ ߏ߬ ߕߎ߬ߡߊ ߟߊ߫.
ߘߏߝߙߍߕߍߘߊ ߡߊ߬ߞߏ ߛߋ߫ ߘߊ߫ ߒߞߏ ߝߐߓߊ߯ ߖߡߊߣߊ ߘߏ߫ ߟߎ߫ ߞߎ߲ߝߊ߲ߓߐ ߡߊ߬ ߸ ߖߐ߲߰ߛߴߊ߬ߟߎ߬ ߘߌ߫ ߛߙߋߦߴߊ߬ ߡߊ߬ ߣߌ߫ ߒߞߏ ߕߊ߬ߣߍ߲߫ ߓߊ߫ ߘߐ߫ ߛߓߍ߬ ߓߟߏߡߊ߬ ߸ ߊ߬ߟߎ߫ ߣߊ߬ ߘߊ߫ ߓߐߒߡߊߟߌ ߟߊ߫ ߡߊ߬ߟߌ ߞߊ߲ߓߍ߲ ߞߣߐ߫ ߞߊ߬ ߛߙߋߦߊ߫ ߒߞߏ ߝߙߎߕߎ߫ ߢߣߊߡߊ ߘߏ߫ ߡߊߛߓߍߣߍ߲ ߡߊ߬ ߸ ߊ߬ ߛߓߍߣߍ߲߫ ߏ߬ ߞߊ߬ ߞߏ߫ "ߡߊ߲߬ߘߋ߲߬ ߘߌ߫ ߟߏ߲߬ߓߏ߬ߟߊ߲ߓߊ߲߫ ߦߏ߫ ߝߍߓߊ߫ ߘߐ߫ ߖߌ ߸ ߓߊ߬ߙߌ߬ ߡߊ߲߬ߘߋ߲߬ ߕߍ߫ ߓߐ߲߬ ߝߋߎ߫"
߇: ߎ߳ߣߍߛߑߞߏ ߞߊ߬ ߖߊ߬ߕߋ߬ߘߐ߬ߛߌ߰ ߞߎߘߊ߫ ߟߊߥߟߌ߬ ߘߏߝߙߍߕߍߘߊ ߟߊ߫ ߸ ߡߍ߲ ߞߎ߲߬ߕߐ߮ ߞߍߣߍ߲߫ ߞߏ߫ " ߛߓߍߛߎ߲߫ ߝߐߓߊ߯ ߕߜߋ ߟߎ߬ ߡߞߊߘߊ߲ ߘߏߝߙߍߕߍߘߊ ߟߊ߫" ߸ ߞߊ߬ ߒߞߏ ߘߊ߲ߞߎ߲߫ ߏ߬ ߛߙߍߘߍ ߘߐ߫.
߂߀߀߂ ߕߍߡߟߊ ߘߐ߫: ߞߊߟߌߝߐߙߑߣߌ߫ ߖߊ߯ߓߘߊ ߞߊ߬ ߞߎ߲߬ߦߌ߬ߘߊ߬ߟߌ߬ ߞߎߘߊ߫ ߞߍ߫ ߞߊߕߘߍ߬ ߘߏߝߙߍߕߍߘߊ ߡߊ߬ ߸ ߞߏ߫ ߞߊ߬ ߘߏߝߙߍߕߍߦߊߟߌ ߢߊߞߎߘߦߊ߫ ߞߊ߬ߡߙߊ߬ߒ߬ߞߋ߬ߦߊ ߟߊ߫ ߸ ߛߊ߫ ߛߓߍߛߎ߲߫ ߝߐߓߊ߯ ߕߜߋ ߓߍ߯ ߘߌ߫ ߟߊߕߍ߬ߘߴߊ߬ ߘߐ߫ ߒߞߏ ߕߘߍ߬ ߡߍ߲ ߠߎ߬ ߛߙߍߘߍ ߘߐ߫.
߂߀߀߄ ߥߊ߬ߛߌ߬ߥߙߊ: ߒߞߏ ߕߊ߬ߞߏ ߢߣߊߕߊߟߌ߫ ߝߟߐ ߞߍ߫ ߘߊ߫ ߞߣߊߘߊ߫ ߖߡߊ߬ߣߊ ߞߣߐ߫ ߡߊߙߑߞߊߡ (ߐ߲ߕߊߙߌߦߏ߫ ߞߊ߬ߝߏ ߞߣߐ߫) ߸ ߡߊߦߑߞߍߟ ߋߝ߭ߍߙߑߛߐ߲߫ ߠߊ߫ ߘߍ߬ߡߍ߲߬ߠߌ߲ ߞߣߐߡߊ߬. ߢߣߊߕߊߟߌ ߏ߬ ߟߊߘߎ߲߫ ߘߊ߫ ߟߋ߬ ߸ ߒߞߏ ߡߊ߫ ߕߊ߬ ߸ ߓߊߏ߬ ߖߡߊ߬ߣߊ ߘߏ߫ ߟߎ߫ ߕߘߍ߬ ߞߎ߲߬ߘߐ߬ߞߛߌߞߛߊ ߘߐ߫ ߸ ߊ߬ ߜߋ߲ߜߋ߲߫ ߞߣߊߘߊ߫ ߝߊ߬ߙߊ߲߬ߛߌ߬ߦߊ߫ ߡߍ߲ ߞߐߦߌ߬ߘߊ߬ߣߍ߲߫ ߕߘߍ߬ ߔߊ߬ߕߙߌߞ ߊ߲ߘߙߌ߫ ߓߟߏ߫.
߂߀߀߅ ߞߏ߲ߞߏߜߍ: ߒߞߏ ߕߊ߬ߞߏ ߢߣߊߕߊߟߌ ߛߋ߲߬ߧߊ߬ ߝߌߟߊߣߊ߲ ߞߍ߫ ߘߊ߫ ߤߌ߲ߘߌ߬ ߜߊ߬ߙߊ ߘߐ߫ ߸ ߞߵߏ߬ ߞߎ߲߬ߘߏ߲߬ ߞߍ߫ ߢߐ߲߯ߝߊ߯ߡߎߓߊߟߌߦߊ ߘߌ߫ ߝߊ߬ߙߊ߲߬ߛߌ߬ߟߊ߬ߞߊ ߟߎ߬ ߣߌ߫ ߊߡߋߙߞߌߟߞߊ ߟߎ߬ ߕߍ߫.
߂߀߀߅ ߥߊ߬ߛߌ߬ߥߙߊ ߟߊ߫: ߒߞߏ ߕߊ߬ߞߏ ߢߣߊߕߊߟߌ ߛߋ߲߬ߧߊ߬ ߛߓߊߣߊ߲ ߞߍ߫ ߘߊ߫ ߊߟߋߡߊ߲ߘߎ߯ (ߤߊ߲ߓߎߙ ߘߎ߰ߓߊ ߟߊ߫) ߸ ߒߞߏ ߟߊ߫ ߖߊ߬ߡߊ ߛߌߦߊߦߊ߫ ߘߊ߫ ߏ߬ ߘߐ߫ ߞߊߕߌ߫.
߂߀߀߅ ߕߎߟߊߝߌ߲: ߒߞߏ ߕߊ߬ߞߏ ߢߣߊߕߊߟߌ ߛߋ߲߬ߧߊ߬ ߣߊ߯ߣߌ߲ߣߊ߲ ߞߍ߫ ߘߊ߫ ߔߊ߬ߙߌ߫ (ߝߊ߬ߙߊ߲߬ߛߌ߫ ߖߡߊ߬ߣߊ ߞߣߐ߫) ߞߵߊ߬ ߛߎߥߊ߲ߘߌ߫ %߁߀߀ ߟߊ߫. ߏ߬ ߞߍ ߒߞߏ ߟߊߘߏ߲߬ ߘߏߝߙߍߕߍߘߊ ߟߊ߫ (ߎ߳ߣߌߞߐߘ).
߂߀߀߅ ߟߊ߫ ߕߎ߲߯: ߒߞߏ ߘߊ߲ߞߎ߲߫ ߘߊ߫ ߎ߳ߣߍߛߑߞߏ ߓߟߏ߫ ߞߵߊ߬ ߟߊߕߘߍ߬ ߘߎߢߊ߫ ߛߓߍߟߌ߫ ߓߙߊߞߊߣߍ߲ ߠߎ߬ ߛߙߍߘߍ ߘߐ߫ ߸ ߊ߬ ߢߊߦߋ ߞߐ߫ ߊ߬ߟߎ߬ ߓߟߏ߫ ߞߏ߫ ߡߊ߲߬ߘߋ߲߫ ߝߘߏ߬ߓߊ߬ߞߊ߲ ߡߊ߬ߞߏ ߦߋ߫ ߘߝߊߢߊ߫ ߂߁߃߆ ߟߋ߬ ߟߊ߫ ߞߵߊ߬ ߕߘߍ߬ ߊߙߊߓߎ߫ ߛߓߍߟߌ ߞߏߟߏ߲ߛߏ߲߫ ߢߊ ߓߍ߯ ߟߊߘߍ߬ߣߍ߲ ߦߋ߫ ߛߋ߫ ߟߊ߫ ߘߝߊߢߊ߫ ߅߀߄ ߠߋ߬ ߟߊߘߊ߲߫ ߠߊ߫ ߞ. ߓߊ߬ߓߊ߫ ߡߊ߬ߡߊ߬ߘߌ߫ ߖߊ߰ߣߍ߬ߟߊ߫ ߕߐ߬ߝߍ߬ߦߊ߬ߟߌ ߘߐ߫.
߂߀߁߁ߣߌ߫ ߓߌ߬ ߕߍ߫: ߒߞߏ ߓߘߊ߫ ߛߋ߲߬ߠߊߕߘߍ߬ ߘߎߢߊ߫ ߜߙߊ߬ߓߊ ߛߌߦߊߡߊ߲߫ ߘߐ߫ ߸ ߌߞߏ߫ ߡߊ߲ߛߊ ߟߊ߫ ߜߊ߬ߙߊ ߏߊߍߛ ߟߊ߫ ߜߊ߬ߙߊ ߸ ߋߖ߭ߌߔߕ ߜߊ߬ߙߊ ߸ ߍ߲ߘ ߟߊ߬ߞߐ߰ߟߌ ߸ ߊ߬ ߣߴߏ߬ ߢߐ߰ߘߐ ߟߎ߬.
߉: ߒߞߏ ߘߎ߲ߓߎ ߛߌ߲߬ߝߏ߲߬ߧߊ߬ߟߌ ߞߊ߬ ߛߟߏ߬ߡߣߊ߬ ߞߊ߲ߕߍ߫ ߟߊ߫ ߞߘߐߟߐߝߐߟߊ߲߫ ߞߊ߲ߝߌߟߡߊ ߟߊߕߟߋ߬ߓߊ߰ߦߊ߫ ߊ߬ ߣߌ߫ ߞߵߊ߬ ߟߖߍ߲ߛߍ߲߫.
߂߀߁߂: ߒߞߏ ߝߊ߬ߟߋ߲߬ߢߐ߲߰ߘߐ߬ߟߊ߲ ߛߌ߲ߘߌ߫ ߘߊ߫ ߎ߳ߞߙߍߣ ߖߊ߯ߓߘߊ ߗߋ߬ߥߎ߬ߣߍ߲߬ߗߋߎ߫ ߊ߲ߘߙߌߎ߳ߖ߭ ߙߏߝ߭ߍ߲ߗߊߞ ߓߟߏ߫ (ߞߐ߲ߝ߭ߍߙߑߕߌߛߍ߳ߙ ߒߞߏ).
߂߀߁߂ ߘߓߊ߬ߕߊ ߕߋ߬ߟߋ߫ ߂߂: ߒߞߏ ߥߞߌߔߋߘߌߦߊ ߛߌ߲ߘߌ߫ ߘߊ߫ ߞ. ߝߊ߬ߞߏ߬ߟߌ߬ ߘߎ߲ߓߎߦߊ߫ ߓߟߏ߫ (ߊ.ߘ)
߂߀߁߇ ߟߊ߫: ߒߞߏ ߢߎߡߍߙߋ߲ߟߏ ߛߌ߲ߘߌ߫ ߘߊ߫ (ߓߌߓߟߌߦߏߕߍߞ ߣߎ߳ߡߋߙߌߞ ߒߞߏ) ߸ ߌߣߊߟߑߞߏ ߖߊ߯ߓߘߊ ߓߟߏ߫ (ߎ߳ߣߌߝ߭ߍߙߑߛߌߕߋ ߘߋ߬ ߟߴߌߣߊߟߑߞߏ)
[-߂߀߁߈]: ߒߞߏ ߝߘߏ߬ߓߊ߬ ߞߙߏߝߏ ߛߌ߲ߘߌ߫ ߘߊ߫ ߸ ߒߞߏ߫ ߘߍߞߙߎ߫ ߄߃ ߞߙߎߝߊߣߍ߲߫ ߡߍ߲ ߞߣߐ߫ ߝߊ߲߬ߞߟߊ߬ߞߊߝߏ ߞߊ߲ߡߊ߬ ߒߞߏ߫ ߓߊ߯ߙߊ߫ ߞߎ߲ߓߊ ߟߎ߬ ߘߐ߫ ߞߊ߬ ߞ.ߓߎߙߡߊ߫ ߞߊ߲ߕߍ߫ ߞߴߊ߬ ߞߊ߲ߕߌ߮ ߘߌ߫ (ߊ.ߘ).
߂߀߁߈: ߒߞߏ ߝߘߏ߬ߓߊ߬ ߘߎ߲ߓߎ ߛߌ߰ ߘߊ߫ ߛߋ߲߭ ߞߊ߲߬ ߞߐߣߊߞߙߌ߫.
߂߀߁߈ ߠߊ߫: ߊߙߊߓߎ ߟߎ߬ ߟߊ߫ ߝߐ߰ߓߍ ߡߍ߲ ߕߐ߯ ߞߏ߫ ߝߊߙߊ߲ߝߊ߯ߛߟߌ (ߊߟߑߝߎߙߑߞߊߣ). ߏ߬ ߞߊ߬ ߒߞߏ ߞߎߟߎ߲ߖߋ߲߫ ߡߊ߲߬ߞߕߎ߫ ߉ ߟߊ߫ ߸ ߞߵߊ߬ ߟߊ߫ ߞߟߏߞߕߏߦߊ ߡߊߛߙߋߦߊ߫.
߂߂߀߁߈ -߂߀߁߉: ߒߞߏ ߝߘߍ߬ߟߋ߲߬ ߞߎߘߊ ߛߌ߲ߘߌ߫ ߘߊ߫ (ߕߊߓߑߟߍߕ ߒߞߏ) ߞߐ߲ߕߌߣߊ߲ߕߊߟ ߛߐߝߕ ߓߟߏ߫ ߸ ߣߊߟߌ߬ߡߎ߲߫ ߞ.ߓߊ߲߬ߞߐ߫ ߟߊ߲߰ߛߌ߬ߣߍ߬ ߣߴߊ߬ ߓߊ߯ߙߊߢߐ߲߮ ߠߎ߬ ߘߌ߫ ߸ ߡߍ߲ ߖߍ߬ߘߍ ߓߐߞߏ߫ ߝߌߟߊߣߊ߲߫ ߠߊߢߊ߬ߣߍ߲ ߦߋ߫ ߛߌߟߊ ߟߊ߫ ߌߞߐ߫.
߂߀߁߉ ߟߊߓߊ߲ ߠߊ߫: ߋߖ߭ߌߔߕ ߝߊ߬ߛߏ߬ߜߙߊ ߞߊ߬ ߒߞߏ ߕߊ߬ ߞߵߊ߬ ߟߊߘߏ߲߬ ߦߋ߲߬ ߖߊ߯ߓߘߊ ߓߍ߯ ߘߐ߫ ߡߐ߬ߟߐ߲߬ߡߊ ߟߊ߫ ߸ ߖߊ߯ߓߘߊ߫ ߊ߬ߟߌ߬ߺߊ߬ߖ߭ߊߙ).
߂߀߁߈ ߠߊ߫: ߒߞߏ ߛߟߏߟߏߞߏ߲ߘߏ ߘߊߦߟߍ߬ ߘߊ߫ ߊ߬ ߣߌ߫ ߞߵߊ߬ ߞߣߐߞߍ ߡߌ߬ߙߌ߲߬ߘߌ ߓߟߏ߫ ߖߊ߬ߕߋ߬ߘߐ߬ߛߌ߰ ߓߟߋߓߟߋ ߟߎ߫ ߣߊ߲߬ߝߟߏ߬ߦߊ߬ ߞߊ߲ߡߊ߬ ߸ ߏ߬ ߡߍ߲ ߡߙߊ߬ߘߐ߬ߦߊ߬ߓߊ߮ ߦߋ߫ ߞ.ߡߊ߬ߡߊ߬ߘߌ߬ ߞߐ߲ߘߍ߫ ߘߌ߫ ߞߛߌ߬ߘߎ߯،
߁߀: ߒߞߏ ߝߘߏ߬ߓߊ߬ ߞߙߏߝߏ ߞߊ߬ ߒߞߏ ߟߊߘߏ߲߬ߞߏ ߖߊ߬ߕߋ߬ߘߐ߬ߛߌ߮ ߛߍ߬ߘߏ߲ ߞߍ߫ ߖߌ߬ߣߍ߬ ߞߊ߲ߓߍ߲ ߞߎ߲߬ߠߊ߬ߛߌ߮ ߟߊ߫ ߢߍߥߟߊ ߘߐ߫ ߸ ߡߍ߲ ߟߊ߲߬ߓߏ߲ ߞߊ߬ ߞߏߕߌ߯ߘߊ ߟߎ߬ ߝߊ߬ߛߏ߬ߜߙߊ ߣߌ߫ ߘߍ߬ߞߙߏߝߏ ߟߎ߬ ߓߍ߯ ߟߊߡߊ߰ ߸ ߝߏ߫ ߞߊ߬ ߒߞߏ ߟߊ߫ ߞߏߢߊ ߛߙߍߘߍߦߊ߫ ߖߌ߬ߣߍ߬ ߞߏߕߌ߯ ߟߊߘߍ ߞߎߡߘߊ ߘߐ߫ ߛߋ߲߬ߧߊ߫ ߝߌ߬ߟߊ߬.
[-߂߀߂߀]: ߒߞߏ ߝߘߏ߬ߓߊ߬ ߞߙߏߝߏ ߞߊ߬ ߖߌ߬ߣߍ߫ ߟߞߊ߬ߙߊ߲߬ߠߌ߲߬ ߘߎ߯ߟߊ ߢߍߥߟߊ ߘߟߊߡߌ߬ߘߊ߬ ߣߊߟߌ߬ߡߎ߲߫ ߞߊ߬ߙߊ߲߬ߡߐ߮ ߟߎ߬ ߟߊ߫ ߦߟߌߡߊߛߙߋ ߘߌ߫، ߊ߬ ߘߏ߲߬ ߦߋ߫ ߞߊ߬ߙߊ߲߬ ߞߝߊ ߟߎ߬ ߝߣߊ߫ ߘߟߊߡߌߘߊ ߞߊ߲߬ ߢߊ߫ ߞߋߟߋ߲ ߏ߬ ߡߊ߬ ߓߌ߬ ߸ ߞߵߊ߬ ߕߎ߬ߘߐߜߟߍ߬ߦߊ߫ ߝߘߊ߬ߝߌ߲߬ߠߊ߫ ߕߎ߲ߞߙߊߒߞߋ߫ ߥߣߍ߬ߡߊ ߟߎ߬ ߟߊ߫.
߂߀߂߀ ߘߓߊ߬ߕߊ ߕߋ߬ߟߋ߫ ߂߀: ߒߞߏ ߝߘߏ߬ߓߊ߬ ߞߙߏߝߏ ߞߊ߲ߕߌ߮ߟߊ߫ ߖߊ߬ߡߊߙߌ ߞߣߐ߫ ߸ ߒߞߏ ߝߘߏ߬ߓߊ߬ ߘߎ߲ߓߎ ߞߊ߬ ߟߥߊ߬ߟߌ߬ߟߊ߲߬ ߝߟߐ ߘߏ߫ ߟߊߦߟߍ߬ ߔߌߟߋߛߑߕߐߙ ߞߊ߲߬ ߒߞߏ ߞߊ߲ߡߊߛߙߊ ߥߟߊߥߟߊ߫ ߞߊ߲ߡߊ߬ ߸ ߡߍ߲ ߓߘߊ߫ ߥߎߟߊߟߊߖߛߐ߫ ߡߐ߰ ߂ ߆߃߁ ߓߟߏ߫.
߂߀߂߀ ߕߎߟߊߝߌ߲߂߂: ߒߞߏ ߞߘߐߝߐߟߊ߲߫ ߞߊ߲ߝߌߟߡߊ ߟߥߊ߬ߟߌ߬ߟߊ߲ ߠߊߦߟߍ߬ ߘߊ߫ ߒߞߏߝߘߏ߬ߓߊ߬ ߘߎ߲ߓߎ ߓߟߏ߫ ߔߑߟߋߛߑߕߐߙ ߞߊ߲߬ ߸ ߞߊ߬ ߞߎߡߊߘߋ߲߫ ߕߌߙߌ߲ ߘߐߣߐ߰ߦߊ߫ ߒߞߏ ߓߊ߯ߙߟߊ ߓߍ߯ ߢߍ߫ ߸ ߡߍ߲ߓߘߊ߫ ߥߎߟߊߟߊߖߛߐ߫ ߡߐ߰ ߁߄߂߀ ߓߟߏ߫ ߓߌ߬.
߂߀߂߀ ߕߎߟߊߝߌ߲ ߕߟߋ߬ ߃߀: ߒߞߏ߫ ߞߊߙߊ߲ ߞߊߓߋ߫ ߝߟߐ ߟߥߊ߬ߟߌ߬ߟߊ߲ ߠߊߦߟߍ߬ ߘߊ߫ ߔߑߟߋߛߑߕߐߙ ߞߣߐ߫ ߒߞߏ ߝߘߏ߬ߓߊ߬ ߘߎ߲ߓߎ ߓߟߏ߫ ߸ ߡߍ߲ߓߘߊ߫ ߥߎߟߊߟߊߖߛߐ߫ ߡߐ߰ ߅߉߂ߓߟߏ߫ ߓߌ߬.
߂߀߂߀ ߢߌ߲߬ ߠߊ߫: ߒߞߏ ߦߋ߫ ߜ߭ߎ߯ߜ߭ߐߟ ߓߊߖߎ ߖߍ߬ߘߍ ߟߋ߬ ߡߊߢߌߣߌ߲ ߞߊ߲߬ ߕߋ߲߬ ߗߎߗߎ߫ ߸ ߡߍ߲ ߞߍߕߐ߫ ߊ߬ ߘߏߝߙߍߕߍߦߊߟߌ ߕߐ߭ ߓߍ߯ ߟߊߞߎߙߊ߲߫ ߠߊ߫.
ߓߊߘߋ߲ ߠߎ߬ ߸ ߒߞߏ ߜߋ߬ߙߋ ߡߍ߲ ߢߊߦߌ߬ߘߊ߬ߣߍ߲߫ ߊߟߎ߫ ߟߊ߫ ߕߋ߲߬ ߸ ߏ߬ ߞߙߍ߬ߝߍ߬ߟߊ ߟߎ߬ ߝߊߣߍ߲߫ ߥߙߎߞߌߞߏ߫ ߜߊ߲߰ߛߊ߲߫ ߠߋ߬ ߟߊ߫ ߸ ߡߍ߲ ߓߍ߯ ߕߍ߫ ߛߋ߫ ߡߊߘߊ߲߫ ߠߊ߫ ߦߊ߲߬ ߕߋ߲߬، ߘߏ߫ ߟߎ߫ ߝߟߍ߫ ߣߌ߲߬:
߁. ߒߞߏ ߦߋ߫ ߞߊ߬ߙߊ߲߬ ߠߊ߫ ߖߊ߯ߓߘߊ߫ ߞߟߊߒߞߋ߫ ߜߊ߲߬ߛߊ߲߫ ߠߋ߬ ߟߊ߫ ߓߌ߬:
ߝߌߟߊߘߍߟߑߝߌ߫ ߸ ߏߙߋߜ߭ߐ߲߫ ߸ ߝߊߦߍߕߑߝ߭ߌߟ ߸ ߞߍߙ ߖߊ߯ߓߘߊ ߸ ߛߍ߲ߔߋߕߍ߲ߓߎߙߛ ߸ ߡߊߘߙߌߘ ߸ ߊ߬ߟߑߊ߬ߖ߭ߊߙ ߸ ߡߊߘߙߌߘ ߸ ߤߊߙߑߝ߭ߙ ߸ ߞߏ߬ߝߌ ߊߣߊߣ ߸ ߊ߬ ߣߴߏ߬ ߢߐ߲߰ߘߐ ߟߎ߬، ߡߊ߬ߟߌ ߝߣߊ߫ ߖߊ߯ߓߘߊ߫ ߛߌߦߊߡߊ߲߫ ߠߋ߬ ߦߋ߫ ߒߞߏ ߕߊ߭ ߞߊ߲߬ ߕߋ߬ߟߋ߫ ߝߌ߬ߟߊ ߢߌ߲߬ ߘߐ߫ ߒߞߏ ߟߐ߲ߞߏ߫ ߘߎ߲ߓߎ ߟߊ߫ ߟߊ߬ߛߌ߲߬ߠߌ߲ ߞߣߐߡߊ߬.
߂. ߡߍ߲ ߟߐ߬ߣߍ߲߫ ߒߞߏ߫ ߞߊߙߊ߲ߕߊ ߟߎ߫ ߡߊ߬ ߸ ߏ߬ ߟߎ߬ ߦߋ߫ ߛߌߦߊߦߊ ߞߊ߲߬ ߡߊ߲߬ߘߋ߲߬ ߞߣߍ ߞߊ߲߬ ߓߌ߬ ߞߏߛߓߍ߫، ߏ߬ ߝߊ߲߬ߓߊ ߖߍ߬ߘߍ ߦߋ߫ ߛߏߡߐ߮ ߟߎ߬ ߟߊ߫ ߞߎ߲߬ߦߌ߬ߘߊ߬ߟߌ ߣߴߊ߬ߟߎ߬ ߕߙߊߖߌ ߟߊ߫ ߟߐ߬ߟߌ ߟߋ߬ ߘߌ߫ ߥߣߍ߬ߕߌ߰ߦߊ ߖߊ߯ߕߋ ߟߊ߫.
߃. ߡߍ߲ ߟߐ߬ߣߍ߲߫ ߒߞߏ߫ ߞߝߊߞߏ ߡߊ߬ ߸ ߏ߬ ߦߋ߫ ߓߎ߮ ߞߊ߲߬ ߢߊ ߓߍ߯ ߡߊ߬ ߸ ߤߊߟߌ߬ ߣߴߊ߬ ߓߍ߯ ߡߊ߫ ߞߍ߫ ߕߊ߬ߡߌ߲߬ ߠߊ߫ ߛߊߞߍߟߌ߫ ߞߎ߬ߙߎ߲߬ߘߎ߬ߡߊ ߛߌߟߊ ߝߍ߬ ߝߟߐ߫.
ߟߍߙߘߊ߫ ߓߍ߲߬ߞߊ߬ߘߌ߬ ߞߋߟߋ߲߫ ߠߊ߫ ߖߊ߬ߕߋ߬ߛߎ߬ߓߐ ߘߐ߫߸ ߛߊ߲߬ ߃ ߢߌ߲߬ ߞߘߐ߫ ߸ ߒߞߏ߫ ߞߝߊ߫ ߜߌ߬ߙߌ߲߬ߘߌ߬ߣߍ߲ ߘߐ߯ߦߊߣߍ߲ߓߊ ߦߋ߫ ߉߀ ߟߋ߬ ߘߌ߫ ߛߊ߲߬ ߁ ߓߍ߯ ߞߘߐ߫ ߸ ߞߎ߲߬ߓߊ߬ߓߊ ߣߌ߫ ߡߊ߲ߞߊ߲ ߣߌ߫ ߡߌ߬ߛߍ߲߬ߡߊ߲ ߣߌ߫ ߘߟߊߡߌߘߊ ߣߌ߫ ߓߊߦߟߍߡߊ߲ ߓߍ߯ ߘߏ߫ ߦߋ߫ ߡߍ߲ ߘߐ߫ ߸ ߞߵߊ߬ ߕߘߍ߬ ߘߏ߲߬ ߝߊ߬ߙߊ߲߬ߛߌ߬ߞߊ߲߫ ߞߝߊ߬ ߈ ߠߋ߬ ߜߌ߬ߙߌ߲߬ߘߌ߬ ߟߊ߫ ߖߌ߬ߣߍ߬ ߞߣߐ߫ ߦߊ߲߬ ߛߊ߲߬ ߁ߓߍ߯ ߞߘߐ߫ ߸ ߊ߬ ߛߌߦߊߦߊߣߍ߲ߓߊ ߸ ߞߎߡߊߕߍ߫ ߏ߬ ߘߐ߫ ߒߞߏ߫ ߞߝߊ ߡߍ߲ ߠߎ߬ ߦߋ߫ ߜߌ߬ߙߌ߲߬ߘߌ߬ ߟߊ߫ ߡߊ߲߬ߘߋ߫ ߡߊ߬ߟߌ ߣߌ߫ ߡߊ߲߬ߘߋ߲߬ ߜߋ߲ߞߐ߰ߖߌ߬ߘߊ ߣߌ߫ ߡߊ߲߬ߘߋ߲߬ ߥߊߟߌߕߊߛߊ߲ߘߐ߫ ߣߌ߫ ߡߊ߲߬ߘߋ߲߬ ߜ߭ߊ߲ߓߌ߫ ߣߌ߫ ߡߊ߲߬ߘߋ߲߫ ߖߘߊ߬ߞߙߎ߬ ߣߌ߫ ߡߊ߲߬ߘߋ߲߬ ߤߙߐߘߎ߯ ߣߌ߫ ߡߊ߲߬ߘߋ߲߬ ߡߏߙߌߕߊߣߌ߲߫ ߘߐ߫.
ߊ߫ ߹ ߏ߬ ߞߘߐߡߊߛߎߘߎ߲ ߘߏ߫ ߟߋ߬ ߞߊ߬ߝߊ߫ ߁߀߀ ߛߓߍߦߊ ߘߌ߫ ߒߞߏ ߞߟߊ߬ߘߏ߲߬ߛߏ߬ ߞߋߟߋ߲߫ ߓߟߏ߫ ߛߊ߲߬ ߄ ߞߘߐ߫ ߣߊߟߌ߬ߡߎ߲߫ ߞ. ߡߏߙߌ߫ ߞߡߊ߬ߙߊ߫ ߖߐ߲߬ߡߊߛߌߣߌ߲ߟߐ߲߫ ߘߌ߫.
ߒߞߏ ߟߍߙߘߊ ߟߎ߬ ߦߋ߫ ߕߊ߬ߡߌ߲ ߞߊ߲߬ ߛߌߦߊߦߊ߫ ߟߊ߫ ߢߊ ߡߍ߲ ߖߐ߫ ߸ ߏ߬ ߟߋ ߦߋ߫ ߛߊ߲ߘߐ߫ ߞߎߡߊ ߢߌ߲߬ ߠߎ߬ ߟߊߛߙߋߦߊ߫ ߟߊ߫، ߊ߬ ߝߊ߲߭ ߓߘߊ߫ ߥߙߊ߬ ߟߍߙߘߊߞߏ ߡߊ߬ ߸ ߟߍߙߊߓߏ߲ ߠߎ߬ ߓߘߊ߫ ߟߐ߭ ߘߊߡߌ߬ߘߊ߬ ߒߞߏ ߘߐ߫ ߸ ߌߞߏ߫ ߡߍ߲ ߓߊ߲ߣߍ߲߫ ߟߊߞߊ߬ ߟߊ߫ ߞ. ߡߊ߬ߡߊߘߌ߫ ߖߐ߲ߖߐ߲ ߞߋߕߊ߬ ߓߟߏ߫ ߞߊ߲ߞߊ߲߫ ߂߀߂߀ ߢߌ߲߬ ߠߊ߫. ߏ߬ ߕߍ߰ߣߍ߲ ߞߊ߬ ߓߐ߫ ߊ߬ ߟߊ߫ ߸ ߖߋ߬ߕߌ߰ߘߊ߬ ߓߟߏߞߊ߬ߣߍ߲ ߓߘߊ߫ ߛߌ߲ߘߌ߫ ߡߊ߲߬ߕߏ߲߬ߕߍ߬ߦߊ ߛߊ߲ߡߊߞߎߟߎ߲߫ ߘߐ߫ ߕߊ߯ߡߊ ߟߎ߬ ߘߐߛߣߐ߬ߦߊ߬ ߞߊ߲ߡߊ߲߬ ߒߞߏ ߟߐ߲ߠߊ ߟߎ߬ ߦߋ߫ ߸ ߡߍ߲ ߜߙߋ߬ߡߊ߬ߕߍ߰ߓߊ ߦߋ߫ ߊߟߊߖߐ߲߫ ߝߊ߬ߞߏ߬ߟߌ߬ ߘߎ߲ߓߎߦߊ߫ ߘߌ߫.
߄. ߞߵߊ߬ ߓߍ߲߬ ߒߞߏ ߓߊߛߌߦߊ ߡߊ߬ ߸ ߒߞߏ ߘߊ߲ߘߊߟߌߟߊ ߟߎ߬ ߓߘߊ߫ ߝߟߐ߫ ߝߘߊ߬ߝߌ߲߬ߠߊ߫ ߖߌ߰ߕߎ߲߰ ߠߊ߫ ߝߛߊߦߌ߫.
߁߁: ߝߟߘ ߓߊߛߌߦߘߊ ߓߘߊ߫ ߟߊ߬ߞߐ߰ߟߌ ߣߌ߫ ߡߙߌߡߝߊߟߋ߲ ߞߎ߲߬ߦߌ߬ߘߊ߬ߟߌ߬ ߓߟߋߓߟߋ߫ ߛߌ߰ ߛߋ߲߭ ߞߊ߲߬ ߒߞߏ ߓߊߛߌߦߟߊ ߟߎ߫ ߜߊ߲߰ߛߊ߲ ߣߌ߫ ߢߐ߲߯ ߕߍ߫.
߂߀߂߀ ߢߌ߲߬ ߠߊ߫ ߌߞߐߕߎ߲߯: ߘߊ߲ߘߊߟߌߟߊ߫ ߛߎ߲ߞߎ߲ߘߐߦߟߊ߫ ߞ. ߡߊ߬ߡߘߎ ߞߏߕߍߓߊ߲߫ ߞߡߊ߬ߙߊ߫ ߞߊ߬ ߕߌߙߌ߲ߠߌ߲ ߞߍ߫ ߓߊ߰ߙߋ߲߬ߖߊ߲ߓߋߡߊ ߟߊ߫ ߞߏ ߞߊ߲߬ ߸ ߞߵߊ߬ ߟߊ߫ ߓߊߛߌ߫ ߞߎ߲߬ߠߊߞߊ߬ߣߍ߲ ߘߏ߫ ߦߌ߬ߘߊ߬ ߖߌ߬ߣߍ߬ ߥߎߦߊ߲ߓߍ߲ ߠߊ߫ ߸ ߊ߬ ߣߌ߫ ߘߍ߬ߞߙߏߝߏ ߟߎ߫ ߞߊ߲߬.
ߕߎ߬ߡߊ߬ ߞߋߟߋ߲ ߏ߬ ߟߊ߫ ߸ ߝߘߊ߬ߝߌ߲߬ߠߊ߫ ߘߊ߲ߘߊߟߌ ߕߌߙߌ߲ߠߌ߲ ߘߍ߭ ߡߍ߲ ߝߊ߲ߓߊ ߦߋ߫ ߡߊ߲߬ߖߊ߲߬ߠߊ߫ ߸ ߏ߬ ߞߊ߬ ߔߙߎ ߛߎ߯ߦߊ߫ ߓߐߣߍ߲ߢߐ߲߰ߡߊ ߃ ߛߌ߲ߘߌߞߏ ߟߊߥߊ߲߬ߞߊ߲߫ ߘߍ߬ߞߙߏߝߏ ߟߎ߫ ߞߊ߲߬ ߸ ߊ߬ ߣߌ߫ ߞߵߊ߬ߟߎ߬ ߓߟߏߦߊ߫.
ߛߊ߲߬ ߞߋߟߋ߲ ߣߌ߲߬ ߞߘߐ߫ ߸ ߒߞߏ ߓߊߛߌߘߊ߫ ߖߌ߰ߡߊ߬ߝߊ߫ ߓߘߊ߫ ߢߊߞߎߘߦߊߟߌ߫ ߛߌߦߊߡߊ߲߫ ߞߎ߲߬ߦߌ߬ߘߊ߬ ߓߊߛߌߦߊ ߟߊߥߙߎߞߌ߫ ߞߊ߲ߡߊ߬ ߸ ߊ߬ ߜߋ߲ߜߋ߲߫ ߡߊ߬ߕߌ߬ߝߊ߬ߟߌ ߣߌ߫ ߡߊ߬ߞߍ߬ߦߌ߬ߟߊ߬ ߛߊߣߌ߲ߡߊ߲ ߣߌ߫ ߡߎ߬ߙߊ߲߬ߞߊ߲ߞߏ ߛߌߟߊ ߝߍ߬. ߛߌ߲ߘߌߘߊ߫ ߡߊߡߊߘߎ߫ ߎ߯ߙߌ߬ ߝߣߊ߫ ߓߍ߫ ߕߋ߲߬ ߞߐߣߊߞߙߌ߫.
ߣߌ߲߬ ߓߍ߯ ߦߴߊ߬ ߦߌ߬ߘߊ߬ ߟߊ߫ ߟߋ߬ ߞߏ߫ ߒߞߏ ߕߍ߫ ߖߌ߲߬ߞߐ߲߬ ߠߊ߫ ߞߎߡߊߕߍ߫ ߞߊ߬ ߛߌ߬ߣߐ߰.
߅. ߞߵߊ߬ ߓߍ߲߬ ߖߊ߬ߕߋ߬ߘߐ߬ߛߌ߰ ߞߎ߲ߓߊ ߟߎ߫ ߡߊ߬ ߸ ߏ߬ ߟߎ߬ ߦߋ߫ ߔߏߦߌ ߞߊ߲߬ ߘߎߢߊ߫ ߝߊ߲߭ ߓߍ߯: ߥߎߦߊ߲ߓߍ߲ߞߏ ߣߌ߫ ߖߌ߬ߦߊ߬ߞߊ߲߬ߛߏ߬ߞߏ ߦߴߌߘߐ߫ ߡߊ߬ߟߌ ߟߊ߫ ߢߊ ߡߍ߲ ߒߝߦ ߓߟߏ߫ ߸ ߊ߬ ߦߴߌߘߐ߫ ߖߌ߬ߣߍ߬ ߞߣߐ߫ ߕߋ߲߬ ߝߘߏ߬ߓߊ߬ ߞߙߏߝߏ ߓߟߏ߫.
ߞߎߡߊ ߞߎ߲߬ߘߏ߲ ߘߐ߫ ߸ ߊ߲ ߧߋ߫ ߒߞߏߡߐ߮ ߟߎ߬ ߞߟߌ߫ ߟߊ߫ ߓߟߏߘߏ߲ߢߐ߲߰ߓߟߏ ߟߋ߫ ߡߊ߬ ߕߎ߬ߡߊ ߓߍ߯ ߸ ߌߞߏ߫ ߊ߲ ߞߊ߬ߙߊ߲߬ߡߐ߯ ߓߎߙߡߊ߫ ߞߊ߲ߕߍ߫ ߛߊ߬ ߘߊ߫ ߞߵߏ߬ ߞߏ ߕߏ߫ ߊ߬ ߣߌߘߐ߫ ߢߊ ߡߍ߲.
ߒߞߏ ߓߊߟߏ߫߹ ߝߘߊ߬ߝߌ߲߬ߞߊ߲ ߠߎ߬ ߓߊߟߏ߫߹
ߖߐ ߦߴߊߟߎ߫ ߡߊ߬
ߒߞߏ ߝߘߏ߬ߓߊ߬ ߞߙߏߝߏ ߞߏߟߊߕߍ߮.
ߡߊ߲߬ߘߋ߲߬ߓߏߙߌ߫ ߞߋߕߊ߬ ߟߊ߫ ߟߊ߬ߖߍ߲߬ߘߍ߲߬ߠߌ߲ ߠߋ߬
ߓߎߓߞߊߙߌ߫ ߓߌߙߏ߫
ߓߏߞߊߙߌ߫ ߕߌߦߏ߫ ߥߟߊ߫ ߓߎߓߞߊߙߌ߫ ߓߌߙߏ߫ ߤߊߡߊ߲߲ߕߍ߫߫߫߫߫߫߫߫ ߌ߬߬ߡߊ߲߲ߡ ߓߏߞߊߙߌ߫ ߓߌߙߏ߫ (ߛߊ߬ ߘߊ߫ ߁߈߉߆ ߣߍߣߍߓߊ ߁߃) ߟߋ߬ ߞߍ߫ ߘߊ߫ ߝߎߕߊ߫ ߖߊ߬ߟߏ߲߫ ߡߊ߲߬ߛߊ߬ ߟߊ߬ߓߊ߲ ߠߋ߬ ߘߌ߫ ߦߋ߲߬ ߡߍ߲ ߦߋ߫ ߖߌ߬ߣߍ߬ ߞߊ߲ߓߍ߲ ߘߐ߫ ߕߊ߲߬߬. ߊ߬ ߛߊ߬ ߘߊ߫ ߔߐߙߍߘߊߞߊ߬ ߞߟߊߓߍ߲ ߠߋ߬       ߘߐ߫߸ ߊ߬ ߟߊ߫ ߛߏ߬ߙߌ߬ߡߊ߬ߘߋ߲߬ ߝߊ߲ߞߊ         ߘߐߕߌߢߍ߫ ߘߊ߫ ߝߊ߬ߙߊ߲߬ߛߌ߫ ߛߋ߲߲߬ߠߊ߬ߞߟߍ߬ߟߊ ߟߎ߬ ߟߋ߬ ߓߟߏ߫.
ߘߊߞߎ߲ߟߐ߲ߘߐߦߊ
ߟߐ߲ߣߌ߲ ߡߍ߲ ߦߋ߫ ߡߐ߱ ߟߐ߬ߘߎ߮ ߞߊ߬ߙߊ߲߬ ߠߊ߫ ߸ ߡߍ߲ ߦߴߊ߬ ߞߍ߫ ߟߊ߫ ߊ߬ ߦߋ߫ ߘߊ߲ߞߎ߲߫ ߠߊ߫ ߘߍ߭ ߘߐ߫.
ߓߎߓߞߊߙߌ߫ ߓߌߙߏ߫
ߛߓߍߢߐ߲ ߠߎ߬
ߝߎߕߊ߬ ߖߊ߬ߟߏ߲߫ ߠߋ߬ ߕߘߍ߬ ߦߋ߫ ߛߣߍ߬ߜ߭ߊ߲ߓߌ߫ ߞߊ߬ߝߏ߬ ߘߍ߲ߖߘߍߟߊߣߍ߲߫ ߠߊߓߊ߲ ߘߌ߫߸ ߓߊ ߛߣߍ߬ߜ߭ߊߟߌ߫ ߣߌ߫ ߜ߭ߊ߲ߓߌ߫ ߟߎ߫ ߓߍ߯ ߞߎ߲߭ ߦߋ߫ ߓߐ߫ ߕߌ߲ߘߌߞߊ߲߫ ߕߛߊߞߙߊ ߡߍ߲ ߞߣߐ߫ ߞߊ߬ߣߌ߲߬. ߊ߬ ߘߊߘߐߓߍ߲߬ߣߍ߲߫ ߕߘߍ߬ ߦߋ߫ ߟߋ߬ ߦߏ߫ ߘߌ߯ߣߊ߫ ߞߊߝߏ ߡߍ߲ ߣߐ߬ ߦߋ߫ ߖߤߊ߬ߘߌ߬ ߞߟߍ ߟߊߥߟߌ߬ ߟߊ߫ ߁߇߂߅ ߟߊ߫ ߞߙߊߡߞߐ߬ ߊߟߌߝߊ߫ ߓߟߏ߫߸ ߣߴߊ߬ ߝߍ߬ߖߛߐ߫ ߘߴߊ߬ ߣߘߐ߬ߓߌߟߊ ߌߓߎߙߊߤߌߡߊ߫ ߛߏߙߌ߬ ߓߟߏ߫. ߊ߬ ߞߊ߬ߝߏ ߛߏ߯ߙߏߣߍ߲߫ ߕߘߍ߬ ߦߋ߫ ߕߌ߲߬ߞߎ߬ߘߎ߲߬ ߞߐ߬ߣߐ߲߬ߘߐ߫ ߞߙߎߝߊߣߍ߲ ߠߋ߬ ߘߌ߫߸ ߡߍ߲ ߞߋ߬ߟߋ߲߬ߞߋ߬ߟߋ߲߬ߠߊ ߓߍ߯ ߕߘߍ߬߬߬ ߦߋ߫ ߡߙߊ߬ ߟߴߊ߬ ߕߊ߫ ߞߎ߲߲߬ߕߌ߰ ߓߟߏ߫. ߓߘߍ߬ߓߘߍ߬ߟߌ߬ ߓߏߟߏ߲ߝߘߊ ߝߌ߬ߟߊ߫ ߟߋ߬ ߓߌ߬ߟߊ߬ ߘߊ߫ ߛߋ߲߬ߠߊ߫߸ ߊߟߌߝߦߊ߫ ߣߌ߫ ߛߏ߬ߙߌ߬ߦߊ߫ ߞߎ߲߬ߕߌ߰ ߝߟߐ߫ ߝߌ߬ߟߊ ߟߎ߬ ߞߏߟߊߘߍߢߐ߲߮ ߠߎ߬. ߝߊ߲߬ߞߊ߬ ߕߟߊ ߓߍ߲߬ߡߊ߬ߞߊ߲ ߘߏ߫ ߕߎ߬ߜߍ߬ߕߎ߬ߜߍ߬ ߘߊ߫ ߊ߬ߟߌ߬ߡߊ߰ߡߌ߲߬ߦߊ ߟߐ߬ߘߎ߮ ߘߌ߫߸ ߡߍ߲ ߞߘߐ ߦߋ߫ ߞߊ߬ߝߏ ߞߎ߲߬ߕߌ߮ ߘߌ߫߸ ߏ߬ ߕߘߍ߬ ߦߋ߫ ߕߙߎߕߙߎ߫ ߟߊ߫ ߊߟߌߝߦߊ߫ ߣߌ߫ ߛߏ߬ߙߌ߬ߦߊ߫ ߟߎ߫ ߕߍ߫.
ߝߊ߯߯߯ߘߐߞߍ߫߫ ߁߉߲ ߓߊ߲߫ ߕߎߡߊ ߟߊ߫߸ ߝߊ߬ߙߊ߲߬ߛߌ߬ߞߊ ߟߎ߬ ߕߘߍ߬ ߦߋ߫ ߞߐ߲ߛߐ߲ߧߊߟߌ ߝߊ߲߬ߞߊ߬ߡߊ ߘߌ߫ ߕߌ߲߬ߞߎߘߎ߲ ߘߐ߫ ߦߊ߲߬߸ ߊ߬ ߣߴߊ߬ߟߎ߬ ߡߝߊߓߊߟߌ ߕߘߍ߬ ߦߋ߫ ߝߎߕߊ߫ ߖߊ߬ߟߏ߲߫ ߠߊ߫ ߖߎ߯ߦߊ ߘߊߞߘߐ߫. ߊ߬ߟߎ߫ ߡߐߣߍ߫ ߣߍ߲߫ ߕߘߍ߬ ߦߋ߫ ߞߊ߬ ߓߍ߲߬ ߝߎߕߊ߫ ߟߊ߫ ߘߍ߬ߡߍ߲߬ߠߌ߲ ߡߊ߬ ߊ߬ߟߌߡߊߡߌ߲߫ ߛߊ߭ߡߏ߬ߙߌ߬ ߕߎ߬ߙߋ߬ ߦߋ߫߸ ߏ߬ ߡߍ߲ ߞߟߏߜߟߍ߬ߦߊ߬ߣߍ߲߫ ߕߘߍ߬ ߦߋ߫ ߝߊ߬ߙߊ߲߬ߛߌ߬ ߟߊ߫ ߡߊ߬ߙߊ ߟߊߓߏ߬ߙߌ߬ ߞߏ ߘߐ߫ ߕߌ߲߬ߞߎߘߎ߲ ߡߊ߬. ߁߈߈߉ ߟߊ߫߸ ߓߙߌߕߊ߲ߓߞߊ ߟߎ߬ ߓߍ߲߬ ߘߊ߫ ߓߍ߲߬ߘߐ ߘߏ߫ ߡߊ߬ ߡߍ߲ ߕߘߍ߬ ߦߴߊ߬ ߝߐ߫ ߟߊ߫ ߞߏ߫ ߝߎߕߊ߫ ߖߊ߬ߟߏ߲߫ ߦߋ߫ ߝߊ߬ߙߊ߲߬ߛߌ߬ ߟߊ߫ ߘߎ߰ߞߟߏ ߟߋ߬ ߞߊ߲߬. ߞߏ߬ߣߌ߲߬ ߓߙߌߕߊ߲ߓߞߊ ߡߍ߲ ߠߎ߬ ߕߘߍ߬ ߦߋ߫ ߝߑߙ߭ߌߕߐ߲ߥ ߥߊ߯ߕߌ ߏ߬ ߟߊ߫ ߛߙߊ߬ߟߏ߲߫߸ ߏ߬ ߟߎ߬ ߕߏ߫ ߘߊ߫ ߝߎߕߊ߫ ߖߊ߬ߟߏ߲߫ ߠߊߞߊ߲ߘߊ߫ ߟߊ߫ ߝߎߚߎ߫ ߝߏ߫ ߞߊ߬ ߥߴߊ߬ ߛߌ߰ ߁߈߉߅ ߟߊ߫.
ߝߎߕߊ߫ ߖߊ߬ߟߏ߲߫ ߊ߬ߟߌ߬ߡߊߡߌ߲ ߠߎ߬
ߓߏߞߊߙߌ߫ ߓߌߙߏ߬ ߕߘߍ߬ ߦߋ߫ ߛߏ߬ߙߌ߬ߦߊ߬ ߓߏߟߏ߲ߝߘߊ ߟߋ߬ ߘߐ߫߸ ߡߍ߲ ߕߘߍ߬ ߦߋ߫ ߡߊ߬ߖߌ߮ ߘߐ߫ ߕߌ߲߬ߓߏ߲߫߸ ߦߋ߲߬ ߡߍ߲ ߕߘߍ߬ ߦߋ߫ ߝߎߕߊ߫ ߖߊ߬ߟߏ߲߫ ߞߙߎߝߊ ߞߎߓߋߘߊ ߘߌ߫. ߁߈߉߀ ߟߊ߫߸ ߊ߬ߟߌ߬ߡߊߡߌ߲߫ ߌߓߎߙߊߤߌߡߊ߫ ߛߏߙߌ߬ ߘߐ߲ߜ߭ߐߟߑߝߍߟߊ߫ ߟߊ߫ ߡߊ߲߬ߛߊ߬ߦߊ߫ ߞߎ߲߬ߕߊ߰ߖߊ߲ ߓߊ߲߫ ߘߴߊ߬ ߟߊ߫ ߛߊ߬ߦߊ ߞߏߛߐ߲߬߸ ߏ߬ ߞߐ ߞߍ߫ ߘߊ߫ ߡߊ߲߬ߛߦߊ߬ ߝߍ߬ ߞߟߍ ߟߊߥߌ߬ߟߌ ߘߌ߫. ߞߏ߬ߣߌ߲߬ ߊ߬ߟߋ ߟߊߟߌߓߊ߮ ߟߎ߬ ߞߊ߬ ߌߡߊߡߌ߲߫ ߓߎߓߞߊߙ ߓߌߙߏ߫ ߞߘߐ߬ߞߍ߫ ߟߋ߬ ߛߎߥߊ߲ߘߌ߫ ߞߎ߲߬ߕߌ߮ ߘߌ߫. ߓߞߊߙߌ߫ ߓߌߙߏ߫ ߞߊ߬ ߝߊ߲߬ߞߊ ߕߊ߬ ߞߊ߬ߝߏ߬ ߖߊߛߏ߲ ߘߏ߫ ߟߋ߬ ߞߐ ߝߍ߬߸ ߊ߬ ߞߵߊ߬ ߡߊ߬ߞߍ ߝߊ߰ ߡߍ߲ ߘߐ߫ ߞߵߊ߬ ߢߌ߲߭ ߠߎ߬ ߟߊߛߌ߰ ߞߎ߲߬ߠߊ߬ߛߌ߮ ߟߊ߫ ߗߋߘߊ ߟߎ߬ ߞߎ߲߬ߠߊ߫. ߓߏߞߊߙߌ߫ ߓߌߙߏ߫ ߞߵߊ߬ ߖߘߍ߬ ߦߋ߫ ߊߟߌߝߦߊ߫ ߣߌ߫ ߛߏ߬ߙߌ߬ߦߊ߫ ߟߎ߫ ߟߊ߫ ߓߘߍ߬ߓߘߍ߬ߟߌ ߓߏߟߏ߲ߝߘߊ ߟߎ߬ ߟߊ߫ ߛߍ߬ߘߏ߲ ߘߊߞߘߐ߫߸ ߊ߬ ߣߌ߫ ߟߊߓߋ߫ ߣߌ߫ ߕߌ߲ߓߌ߫ ߣߌ߫ ߝߎߜ߭ߎ߲ߓߊ߫ ߕߌ߲߬ߞߎߘߎ߲ ߠߎ߬ ߞߎ߲߬ߠߊ߬ߛߌ߮ ߟߎ߬ ߟߊ߫ ߛߊ߯ߛߊ߯ߟߌ ߛߊ߫ ߞߊ߬ ߞߎ߲߬ߠߊ߬ߛߌ߰ ߜߘߍ߫ ߟߎ߫ ߡߊߛߐ߬ߘߐ߲߬. ߊ߬ ߣߴߌ ߞߐ߫߸ ߓߟߏߡߐ߮ ߟߎ߬ ߣߌ߫ ߡߐ߰ ߞߊ߲ߠߊߓߌ߬ߟߊ߬ߣߍ߲ ߠߎ߬ ߥߟߌ߬ ߘߊ߫ ߕߌ߲߬ߞߎߘߎ߲ ߘߐ߫ ߦߋ߲߬ ߞߊ߬ ߕߊ߯ ߝߊ߬ߙߊ߲߬ߛߌ߫ ߟߊ߫ ߦߙߐ߫ ߡߙߊ߬ߣߍ߲ ߠߎ߬ ߘߐ߫ ߏ߬ ߟߎ߬ ߡߍ߲ ߠߎ߬ ߕߎ߲߬ ߡߴߊ߬ߟߎ߬ ߛߎ߮ ߖߍ߬ߘߍߖߍ߬ߘߍ ߟߊߓߐ߫ ߡߎߣߎ߲߬.
ߥߊ߬ߛߌ߬ߥߙߊ ߟߊ߫ ߁߈߉߂ ߟߊ߫߸ ߓߏߞߊߙߌ߫ ߓߌߙߏ߫ ߞߘߊߡߊ߫ ߘߊ߫ ߝߊ߲߬ߞߊ ߟߊߕߊ߬ߡߌ߲ ߠߴߊ߬ ߡߊ߬ߞߍ߫ ߊߡߊ߬ߘߎ߫ ߡߴߊߟߌߝߦߊ߫ ߓߏߟߏ߲ߝߘߊ ߘߐ߫. ߊ߬ ߞߊ߬ ߝߊ߲߬ߞߊ ߓߏ߬ߛߌ߫ ߏ߬ ߟߊ߫ ߥߊ߬ߛߌ߬ߥߙߊ ߟߊ߫ ߁߈߉߄ ߠߊ߫. ߞߎ߲߬ߕߌ߮ ߘߏ߫ ߟߎ߫ ߞߊ߬ ߘߍ߬ߡߍ߲ ߢߌߣߌ߲߫ ߝߊ߬ߙߊ߲߬ߛߌ߬ߞߊ ߟߎ߬ ߟߊ߫ ߛߊ߫ ߞߵߊ߬ ߟߊߓߋ߬. ߊߟߌߝߊ߫ ߦߊߦߊ߫ ߞߊ߬ ߞߍ߬ߟߍ ߘߊߡߌ߬ߣߊ߬ ߛߊ߫ ߞߵߊ߬ ߟߊ߫ ߕߌ߲߬ߞߎߘߎ߲ ߠߊ߫ ߘߍ߲ߖߘߍߟߦߊ ߡߊߛߐ߬ߘߐ߲߬. ߞߏߟߌ߲ߞߏߟߌ߲ ߁߃, ߁߈߉߅ ߟߊ߫߸ ߡߏߘߌ߫ ߊߓߘߎߟߊߦ ߘߐ߲ߞߌߙߍ߬ ߞߊ߬ ߞߎ߲߬ߕߌ߰ ߡߐߣߍߣߍ߲ ߘߏ߫ ߢߍߡߌ߬ߘߊ߬ ߞߊ߬ ߥߴߊ߬ߟߎ߬ ߞߍ߫ ߓߏߞߊߙߌ߫ ߓߌߙߏ߫ ߞߊ߲߬ ߓߊ߲ߕߌߢߍߟ߸ ߒ߬ߞߵߊ߬ߟߎ߬ ߛߋ߫ ߘߴߊ߬ ߟߊ߫, ߞߏ߬ߣߵߊ߬ ߡߊ߫ ߛߋ߫ ߘߏ߫ ߜߘߍ߫ ߞߍ߫ ߟߊ߫ ߓߏ߬ߙߌ ߞߐ߫. ߞߎ߲߬ߢߐ߰ ߦߙߌߞߊ߫ ߕߊ߬ߡߌ߲߬ߣߍ߲߫ ߞߐ߫߸ ߊ߬ ߞߵߊ߬ ߞߎ߲߬ߓߐ߫ ߞߋߓߎ߫߸ ߕߌ߲ߓߌ߫ ߕߌ߲߬ߞߎߘߎ߲ ߓߐߕߏ߲ ߠߊ߫ ߞߵߊ߬ ߕߘߍ߬ ߡߐ߱ ߝߊ߲߬ߓߊ ߓߍ߯ ߕߘߍ߬ ߦߴߊ߬ ߖߌ߰ ߟߊ߫ ߟߋ߬ ߞߴߊ߬ ߓߘߊ߫ ߛߊ߬߸ ߦߋ߲߬ߞߊ ߟߎ߬ ߞߵߊ߬ ߡߊߘߍ߬ߡߍ߲߫ ߞߵߊ߬ ߟߊߘߏ߲߬ ߕߌ߲߬ߓߏ߲߫. ߏ߬ ߞߍ ߊ߬ ߞߊ߬ ߣߊ߲߬ߕߌ߰ ߁߅߀߀ ߟߎ߫ ߘߟߊߘߍ߰ ߞߊ߬ ߥߴߊ߬ ߖߎ߮ ߟߎ߬ ߘߊ߬ߘߌ߬ ߞߏ߲ߞߏߜߍ ߂, ߁߈߉߆ ߟߊ߫. ߒ߬ߞߊ߬ ߞߎ߲߬ߕߌ߮ ߓߊߖߎߡߊ ߟߎ߬ ߞߵߊ߬ߟߎ߬ ߢߡߊߘߏ߲߰ ߠߋ߬.
ߝߊ߬ߙߊ߲߬ߛߌ߬ߞߊ ߟߎ߬ ߟߊ߫ ߕߍߝߘߊߟߌ
߁߈߉߄ ߓߊ߲߫ ߕߎߡߊ ߟߊ߫߸ ߝߊ߬ߙߊ߲߬ߛߌ߫ ߞߊ߬ ߙߊ߬ߎߟ ߘߋ߬ ߓߍߞߑߡߊ߲ߣ ߟߥߊ߫ ߞߵߏ߬ ߞߴߊ߬ߟߎ߬ ߞߐߦߌߘߊߓߊ߮ ߘߌ߫ ߡߍ߲ ߥߊ߫ ߕߐ߫ ߦߋ߫ ߓߏߞߊߙߌ߫ ߓߌߙߏ߫ ߦߋ߫ ߟߊ߫ ߞߊ߬ ߓߍ߲߬ߘߐ ߞߟߊ߬ߣߐ߬ߦߊ߫. ߁߈߉߅ ߕߙߊߓߊ ߟߊ߫߸ ߓߍߞߑߡߊ߲ߣ ߞߊ߬ ߞߊߙߏ߫ ߃ ߖߊ߬ߕߋ߬ ߟߊߕߊ߬ߡߌ߲߫ ߝߎߕߊ߫ ߖߊ߬ߟߏ߲߬ ߓߐߕߏ߲ ߠߊ߫ ߞߊ߬ ߟߊ߬ߘߍ ߛߌ߲߬ߝߏ߲߬ߧߊ߬ߞߏ ߡߊߓߌ߬ߟߊ߬. ߝߊ߬ߙߊ߲߬ߛߌ߫ ߡߙߊ߬ߟߌ߬ߟߊ ߞߊ߬ ߓߐߕߏ߲ ߞߐߛߊ߬ߥߏ߬ ߞߵߊ߬ ߕߘߍ߬ ߖߡߊ߬ߙߌ߬ߦߊ߬ ߛߌ߫ ߡߊ߫ ߘߴߊ߬ ߡߊ߬ ߞߊ߬ ߥߊ߫ ߓߋ߬ ߕߏߘߊ ߘߏ߫ ߞߊ߲߬ ߞߏ߫ ߣߊߛߏ߫߸ ߘߍߡߞߎߟߌߡߊ߫ ߘߊߝߍ߬, ߞߵߊ߬ ߕߘߍ߬ ߊ߬ ߓߘߴߏ߬ ߟߎ߫ ߡߊߝߌ߲߬ ߞߴߊ߬ߟߎ߬ ߓߘߊ߫ ߓߋ߬ ߝߊ߬ߙߊ߲߬ߛߌ߫ ߢߌ߲߭ ߘߏ߫ ߟߎ߫ ߟߊ߫ ߛߏ߬ߟߊ ߘߏ߫ ߞߊ߲߬. ߒ߬ߓߊ߬ ߞߴߏ߬ ߟߋ ߞߊ߬ ߓߏߞߊߙߌ߫ ߓߌߙߏ߫ ߟߊ߫ ߖߎ߯ߦߊ ߟߊߥߟߌ߬߸ ߏ߬ ߡߍ߲ ߕߎ߲߬ ߓߘߴߏ߬ ߟߎ߬ ߡߊߝߌ߲߬ ߞߘߐ߬ߡߊ߲߫ ߞߴߊ߬ߟߎ߬ ߓߘߊ߫ ߝߊ߬ߙߊ߲߬ߛߌ߫ ߛߎ߬ߘߊ߲߫ ߖߐ߲߬ ߖߎߟߦߊ ߓߟߏߞߊ߬߸ ߊ߬ ߣߌ߫ ߞߵߊ߬ ߓߊ߲߬ ߓߟߏߡߐ߮ ߓߏ߬ߙߌ߬ߓߊ߰ߕߐ ߟߎ߬ ߟߊߞߐߛߊ߬ߦߌ߬ ߟߊ߫. ߊ߬ߟߎ߫ ߞߊ߬ ߝߊ߬ߙߊ߲߬ߛߌ߫ ߗߋߘߋ߲ ߛߎ߮ ߓߍ߯ ߘߏ߫ ߟߊ߫ ߘߏ߲߬ߠߌ߲ ߡߊߕߊ߲߬ߞߊ߫ ߖߎ߬ߟߦߊ߬ ߞߊ߲ߡߊ߬ ߥߟߊ߫ ߖߡߊ߬ߣߊ ߞߣߐߟߊ ߞߊ߬ߙߊ߲߬ ߞߊ߲ߡߊ߬߸ ߊ߬ߟߎ߫ ߕߘߍ߬ ߦߴߊ߬ ߖߌ߰ ߟߊ߫ ߞߴߏ߬ ߟߎ߬ ߦߋ߫ ߣߊ߲߬ߕߌ߰ ߕߍߝߘߊߟߌ ߘߏ߫ ߟߋ߬ ߓߟߏߘߐߓߍ߲ ߞߊ߲߬.
ߓߍߞߑߡߊ߲ߣ ߣߊ߬ ߘߊ߫ ߝߎߕߊ߫ ߖߊ߬ߟߏ߲߫ ߏ߬ ߛߊ߲߬ߠߊ߬ߞߊ ߟߊ߫. ߓߍߞߑߡߊ߲ߣ ߛߋ߫ ߘߊ߫ ߕߌ߲߬ߓߏ߲߫ ߕߙߊߓߊ ߁߈, ߁߈߉߆ ߟߊ߫߸ ߦߋ߲߬ ߡߍ߲ ߦߋ߫ ߝߎߕߊ߫ ߖߊ߬ߟߏ߲߫ ߞߎߓߋߘߊ ߘߌ߫߸ ߞߟߍ߬ߓߏ߬ߟߏ߲߬ ߞߋߟߋ߲߫ ߘߌ߫. ߝߊ߬ߙߊ߲߬ߛߌ߬ߞߊ ߟߎ߬ ߞߵߊ߬ ߦߌ߬ߘߊ߬ ߞߏ߫ ߞߊ߬ ߛߌߟߊߓߐ ߤߊߞߍ ߟߊߘߤߊ߬ ߊ߬ߟߎ߬ ߦߋ߫ ߞߊ߬ ߝߎߕߊ߫ ߘߐߛߊ߲߬߸ ߞߊ߬ ߞߐߦߌߘߊߓߊ߮ ߘߏ߫ ߟߊߛߌ߰ ߕߌ߲߬ߓߏ߲߫߸ ߞߊ߬ ߕߌ߲߬ߞߎߘߎ߲ ߞߎ߲߬ߕߌ߮ ߟߎ߬ ߕߐ߯ߦߊߟߌ ߡߊߡߙߊ߬߸ ߊ߬ ߣߌ߫ ߞߊ߬ ߖߊ߬ߥߏ ߖߌ߰ߣߌ߬ߦߟߍ ߓߍ߯ ߕߏ߫ ߊ߬ߟߎ߬ ߓߟߏ߫. ߓߏߞߊߙߌ߫ ߓߌߙߏ߬ ߞߵߊ߬ ߞߍ߫ ߡߎߣߎ߲߬ ߦߴߊ߬ ߓߍ߫ ߓߍ߲߬ߘߐ ߞߟߊ߬ߣߐ߬ߦߊ߬ ߟߊ߫ ߞߊ߬ ߝߊ߬ߙߊ߲߬ߛߌ߬ߞߊ ߟߎ߬ ߕߏ߫ ߞߟߊ߬ߣߐ߬ߦߊ߬ߟߌ ߟߴߊ߬ ߞߏߢߐ߲߮ ߠߎ߬ ߝߍ߬. ߞߟߊ߬ߣߐ߬ߦߊ߬ߟߌ ߘߐ߬ߛߙߋ ߛߋߣߍ߲ ߛߍ߲ߕ ߟߎߥߌ߫߸ ߊ߬ ߟߊߜߍ߫ ߘߊ߫ ߞߴߊ߬ ߣߐ߬ ߓߌ߬ߛߡߌߟߊߤߌ߫ (ߊߟߊ߫ ߕߐ߮ ߟߊ߫) ߟߋ߬ ߓߌ߬ߟߊ߬ ߟߴߊ߬ ߟߊ߫ ߞߟߊ߬ߣߐ߬ ߓߏߞߊߙߌ߫ ߓߌߙߏ߬ ߣߐ߭ ߘߐ߫. ߊ߬ ߟߛߊߣߌߧߊߣߍ߲ ߞߏ߫ ߓߏߞߊߙߌ߫ ߓߌߙߏ߬ ߕߍ߫ ߣߵߊ߬ ߛߐ߲߬ ߣߴߊ߬ ߟߐ߬ߘߎ߮ ߟߊߕߊ߬ߡߌ߲߬ ߠߊ ߝߊ߬ߙߊ߲߬ߛߌ߬ߞߊ ߟߎ߬ ߡߊ߬߸ ߊ߬ߟߎ߫ ߓߍ߲߬ ߘߴߊ߬ ߡߊ߬ ߞߏ߫ ߞߊ߬ ߣߊ߲߬ߕߌ߰ ߝߊ߲ߞߊ ߟߊߓߊ߯ߙߊ߫ ߣߴߏ߬ ߘߌ߫ ߓߍ߲߬߸ ߞߵߏ߬ ߞߍ߫ ߣߌ߫ ߛߊ߲ ߕߍ߰ ߘߊ߫ ߕߎ߬ߡߊ ߡߍ߲ ߠߊ߫. ߝߊ߬ߙߊ߲߬ߛߌ߬ ߟߊ߫ ߞߟߍ߬ߘߋ߲ ߠߎ߬ ߞߵߊ߬ߟߎ߬ ߡߊߛߊ߬ߡߊ߲߫ ߛߊ߲ߜ߭ߐߦߊ߫ ߥߊ߯ߕߌ߫ ߟߕߊߡߌ߲߫ ߓߟߏߡߊ߬.
ߓߏߞߊߙߌ߫ ߓߌߙߏ߬ ߞߊ߬ ߝߊ߬ߙߊ߲߬ߛߌ߬ߞߊ ߟߎ߬ ߟߊ߫ ߡߛߊ߬ߡߊ߲߬ߠߌ߲ ߏ߬ ߖߊ߬ߕߋ߫ ߟߊ߬ߥߛߊ ߘߌ߫. ߊ߬ ߞߊ߬ ߝߊ߬ߙߊ߲߬ߛߌ߫ ߛߌ߬ߣߦߊ߬ ߗߍߒߞߊ߲ߠߌ߲ ߓߘߍ߬ߓߘߍ߬ߟߌ ߟߊߥߟߌ߬߸ ߊ߬ ߟߊ߫ ߊ߬ߟߌ߬ߡߊ߰ߡߌ߲߬ߦߊ ߟߐ߲߬ߞߋ߬ߟߊ ߟߐ߲߬ߞߋ߬ߟߊ ߓߊ߲ ߞߐ߫ ߁߈߉߆ ߞߏ߲ߞߏߘߌ߬ߓߌ ߓߊ߲߫ ߕߎߡߊ ߟߊ߫߸ ߊ߬ ߞߵߊ߬ ߓߊ߲߬ ߊ߬ ߟߊ߫ ߗߋߘߊ ߟߊߕߊ߬ߡߌ߲߬ ߞߏ ߡߊ߬ ߗߏ߫߹. ߏ߬ ߞߍ ߡߊ߲߬ߛߦߊ߬ ߝߍ߬ ߞߟߍ ߟߎ߬ ߘߊߡߌ߬ߣߊ߫ ߘߊ߫ ߡߍ߲ ߠߎ߬ ߘߊ߲߬ߠߊߕߊ߬ߡߌ߲߬ߣߍ߲߫ ߕߘߍ߬ ߦߋ߫߸ ߊ߬ ߝߊ߲߭ ߡߊߘߏ߲߬ ߘߊ߫ ߣߊ߲߬ߕߊ߲߬ ߞߟߍ ߟߊ߫߸ ߡߍ߲ ߘߐ߫ ߣߴߊ߬ߟߎ߫ ߕߘߍ߬ ߦߋ߫ ߘߍ߬ߡߍ߲ ߢߌߣߌ߲߫ ߠߵߊ߬ ߣߌ߫ ߞߊ߬ ߝߊ߬ߙߊ߲߬ߛߌ߬ߞߊ ߟߎ߬ ߘߐߞߐ߬ߣߐ߲߫ ߕߎߟߊߝߌ߲ ߣߌ߫ ߞߏ߲߲ߓߌߕߌ߮ ߟߎ߬ ߟߊ߫. ߝߊ߬ߙߊ߲߬ߛߌ߬ߞߊ ߟߎ߬ ߞߵߊ߬ ߘߐߞߕߌ߫ ߞߴߊ߬ߟߎ߬ ߦߴߊ߬ߟߎ߬ ߟߊ߫ ߕߏ߰ߝߏ ߓߌ߬ߟߊ߫ ߛߋ߲߬ߠߊ߫ ߞߊ߬ ߝߎߕߊ߫ ߖߡߊ߬ߣߊ߬ ߘߋ߬ߣߍ߲ ߡߐߢߐ߲ߞߐ߫ ߞߵߊ߬ ߞߍ߫ ߛߊ߲߬ߠߌ߲߬ߢߐ߲߮ ߞߊߝߏ ߘߌ߫߸ ߞߵߊ߬ߟߎ߫ ߢߌ߲߬ ߎߡߊߙߎ߫ ߓߊߘߋ߲ߓߊ߫ ߞߴߊ߬ߟߌ߬ߡߊߡߌ߲ ߘߌ߫ ߡߍ߲ ߡߊߞߍߣߍ߲߫ ߦߋ߫ ߕߌ߲߬ߓߏ߲߫.
ߛߊ߬ߦߊ
ߞߟߍ߬ߘߋ߲ ߠߎ߬ ߟߊߥߟߌ߬ ߘߊ߫ ߛߣߍ߬ߜ߭ߊߟߌ߫߸ ߖߌ߬ߣߍ߫߸ ߊ߬ ߣߌ߫ ߛߎ߬ߘߊ߲߫߸ ߏ߬ ߟߎ߫ ߞߵߊ߬ߟߎ߬ ߢߐ߲߯ߓߍ߲߬ ߝߎߕߊ߫ ߖߊ߬ߟߏ߲߫. ߝߊ߬ߙߊ߲߬ߛߌ߬ ߥߙߎߣߍ ߘߏ߫ ߞߊ߬ ߕߌ߲߬ߓߏ߲߫ ߡߌ߬ߘߊ߬ ߣߍߣߍߓߊ ߃, ߁߈߉߆ ߟߊ߫. ߓߏߞߊߙߌ߫ ߓߌߙߏ߬ ߡߊ߫ ߘߍ߬ߡߍ߲߫ ߛߐ߬ߘߐ߲߫ ߞߎ߲߬ߕߌ߮ ߟߎ߬ ߟߊ߫ ߞߊ߬ ߛߴߊ߬ ߞߟߏߜߟߍ߬ߦߊ߫ ߟߊ߫ ߝߊ߬ߙߊ߲߬ߛߌ߬ߞߊ ߟߎ߬ ߞߘߐ߫. ߣߍߣߍߓߊ ߁߃, ߁߈߉߆ ߟߊ߫߸ ߓߏߞߊߙߌ߫ ߓߌߙߏ߬ ߞߊ߬ ߞߟߊߓߍ߲߫ ߛߝߊߣߍ߲ ߠߊߥߟߌ߬ ߔߐߙߍߘߊߞߊ߬ ߟߍ ߘߐ߫. ߝߊ߬ߙߊ߲߬ߛߌ߫ ߜߟߍ߬ߜߊ߬ߛߌ߬ߟߊ ߟߎ߬ ߞߵߊ߬ ߟߊ߫ ߞߟߍ߬ߟߊ߲ ߠߎ߬ ߘߐߕߌߢߍ߫. ߛߞߎ߬ߦߊ߬ߟߊ ߡߍ߲ ߞߊ߬ ߞߟߊߓߍ߲ ߛߓߍ߫߸ ߏ߬ ߞߵߊ߬ ߦߌ߬ߘߊ߬ ߞߏ߫ ߓߏߞߊߙߌ߫ ߓߌߙߏ߬ ߞߵߊ߬ ߞߎߡߊߞߊ߲ ߡߊߓߏ߲߬ߧߊ߬. ߊ߬ ߡߴߊ߬ ߓߏ߬ߙߌ߬ ߝߊ߬ߙߊ߲߬ߛߌ߬ߞߊ ߟߎ߬ ߞߘߐ߫ ߤ߬ߞߵߊ߬ ߝߊ߰ ߘߊ߫ ߜߟߍ߬ ߝߏߘߏ߲ ߠߋ߬ ߘߐ߫. ߞߵߊ߬ ߕߘߍ߬ ߓߏߞߊߙߌ߫ ߓߌߙߏ߬ ߞߵߊ߬ ߓߏ߬ߙߌ߫ ߟߋ߬ ߞߏ߬ߣߵߊ߬ ߡߌ߬ߘߊ߬ ߘߊ߫ ߖߏߣߊߖߏߣߊ߫ ߊ߬ ߖߎ߮ ߘߏ߫ ߓߟߏ߫߸ ߛߏ߬ߙߌ߬ ߌߟߌߟߌ߫߸ ߞߊ߬ ߓߊ߲߫ ߞߵߊ߬ ߞߎ߲߭ ߕߍ߰ ߊ߬ ߟߊ߫. ߓߏߞߊߙߌ߫ ߓߌߙߏ߬ ߘߋ߲ߞߍ߫ ߛߊ߬ ߘߊ߫ ߟߵߊ߬ ߝߍ߬.
ߓߏߞߊߙߌ߫ ߓߌߙߏ߬ ߟߊ߫ ߛߊ߬ߦߊ ߞߏߛߐ߲߬߸ ߝߊ߬ߙߊ߲߬ߛߌ߫ ߞߊ߬ ߟߊ߬ߞߊ߲߬ߟߌ߬ߟߊ߬ߦߊ ߟߊߛߐ߬ߘߐ߲߬. ߁߈߉߇ ߥߊ߬ߛߌ߬ߥߙߊ ߟߊ߫߸ ߍߙߑߣߍߛߕ ߣߏߊߙߏ߫ ߞߍ߫ ߘߊ߫ ߡߙߊ߬ߟߌ߬ߟߊ ߘߌ߫߸ ߏ߬ ߞߊ߬ ߓߟߏߡߐ߯ߦߊ ߘߊߓߌߟߊߟߌ ߢߍߥߟߊ ߘߏ߫ ߓߌ߬ߟߊ߫ ߛߋ߲߬ߠߊ߫. ߁߉߀߄ ߠߊ߫߸ ߝߊ߬ߙߊ߲߬ߛߌ߬ߞߊ ߟߎ߬ ߞߊ߬ ߞߎ߲߬ߕߌ߮ ߟߎ߬ ߟߊ߫ ߝߊ߲߬ߞߊ ߓߟߏߞߊ߬. ߊ߬ߟߎ߫ ߞߊ߬ ߊߟߌߝߊ߫ ߦߊߦߊ߫ ߡߌ߬ߘߊ߬ ߁߉߀߅ ߟߊ߫߸ ߏ߬ ߡߍ߲ ߕߘߍ߬ ߦߋ߫ ߓߏߞߊߙߌ߫ ߓߌߙߏ߫ ߞߏߢߐ߲߯ ߜߘߋߜߘߋ ߘߌ߫߸ ߞߵߊ߬ ߟߥߊ߫ ߢߊߣߌ߲ߡߊߓߏߙߌ ߟߊ߫ ߡߏߙߌߕߊߣߌ߲߫ ߝߏ߫ ߞߊ߬ ߥߴߊ߬ ߛߵߊ߬ ߟߊ߫ ߛߊ߬ߦߊ ߟߊ߫ ߁߉߁߂ ߟߊ߫.
ߦߟߌߡߊߛߙߋ ߟߎ߬
ߦߌߟߡߊ:ߖߌ߬ߣߍ߫ ߘߐ߬ߝߐ ߦߌߟߡߊ:Category:ߖߌ߬ߣߍ߫ ߘߐ߬ߝߐ ߦߌߟߡߊ:Category:ߖߌ߬ߣߍ߫ ߓߘߍ߬ߓߘߍ߬ߟߌ߬ߟߊ ߦߌߟߡߊ:Category:ߊߝߙߌߞߌ߬ ߡߊ߲߬ߛߊ
ߞߌ߬ߘߌ߲߬ߕߌ߮
ߞߌ߬ߘߌ߲߬ߕߌ߮ (ߛߜ߭ߌ߬ߣߌ߬: ) ߟߋ߬ ߦߋ߫ ߕߋ߬ߟߋ ߖߊ߯ߓߊߟߌ߫ ߥߐ߯ߙߐߣߊ߲ ߘߌ߫߸ ߊ߬ ߣߴߊ߬ ߟߋ ߟߋ߬ ߦߋ߫ ߕߟߋ߬߬ ߞߊ߲ߞߋ ߖߊ߯ߓߊߟߌ߫ ߞߎ߲ߓߊ ߝߌߟߊߣߊ߲ ߘߌ߫ ߝߌ߲߬ߕߐ߲߬ ߞߐ߫. ߞߎ߲߬ߓߊ߬ ߥߊߦߌ߲ߡߊ ߘߏ߫ ߟߋ߬ ߦߋ߫߸ ߊ߬ ߥߎߦߊ߲ߥߎߦߊ߲ ߕߊߟߊ߲ߕߍ ߓߏ߲߬ߓߊ߫ ߘߎ߱ ߕߊ ߘߌ߫ ߛߋ߲߬ߧߊ߬ ߉ ߟߊ߫. ߊ߬ ߦߋ߫ ߘߎ߱ ߕߊ߫ ߜߝߐ߬ߟߌ ߛߋߦߌ߲ߣߊ߲ ߠߋ߬ ߘߌ߫߸ ߞߏ߬ߣߌ߲߬ ߊ߬ ߘߍ߲߬ߘߍ ߓߏ߲߬ߓߊ߬ ߞߏߖߎ߯ߦߊ߫, ߞߌ߬ߘߌ߲߬ߕߌ߮ ߢߊ߲ߞߊ߲ ߓߏ߲߬ߓߊ߫ ߘߎ߱ ߘߌ߫ ߛߋ߲߬ߧߊ߬ ߉߅ ߟߋ߬ ߟߊ߫. alt=|left|thumb|ߣߖ߭ߊ (ߣߛߊ) ߟߊ߫ ߞߌ߬ߘߌ߲߬ߕߌ߮ ߖߌ߬ߦߊ߬ߓߍ ߘߏ߫߸ ߞߊߛߣߌ߫ ߓߟߏ߫|244x244px ߞߌ߬ߘߌ߲߬ߕߌ߮ (ߛߊߕߎߙߣ) (ߛߊߕߐ߯ߣ) ߕߐ߮ ߕߐ߯ߟߊ߫ ߣߍ߲߫ ߦߋ߫ ߙߐ߬ߡߎ߲߬ߞߊ ߟߎ߬ ߟߊ߫ ߛߍ߬ߣߍ ߡߊ߰ߙߌ (ߖߏ߭) ߟߋ߬ ߟߊ߫߸ ߦߏ߫ ߡߊ߲߬ߘߋ߲߬ ߠߎ߫ ߟߊ߫ ߛߍ߬ߣߍ ߡߊ߰ߙߌ ߕߘߍ߬ ߦߋ߫ ߞߐߘߐ߲ߓߊ߫ ߘߌ߫ ߢߊ ߡߍ߲. ߊ߬ ߟߊ߫ ߛߊ߲ߡߊߛߓߍ ߕߐ߰ߡߊ߬ߛߙߋ ߦߋ߫ ߡߊ߰ߙߌ߬ߦߊ ߥߙߐ߬ߕߐ ߟߋ߬ ߘߌ߫. ߞߌ߬ߘߌ߲߬ߕߌ߮ ߞߣߐߟߊ ߛߏ߯ߙߏߣߍ߲߫ ߦߋ߫ ߣߍ߭ - ߞߊ߬ߛߌߦߊ ߟߎ߬ ߣߌ߫ ߝߘߊ ߞߌߘߌ߲ ߠߎ߬ ߟߋ߬ ߟߊ߫߸ ߞߵߏ߬ ߟߎ߬ ߛߏ߯ߙߏ߫ ߝߘߊߣߍ߮ ߟߎ߬ ߣߌ߫ ߞߎ߲߰ߛߎ߲ ߠߎ߬ ߟߊ߫. ߞߌ߬ߘߌ߲ ߏ߬ ߟߎ߬ ߘߎ߲߭ ߠߎ߬ ߡߊߕߎߣߎ߲߫ ߣߍ߲߫ ߦߋ߫ ߖߌߛߎ߲ ߣߍ߰ߟߊ߬ߞߊ ߛߎ߬ߣߐ߰ߣߍ߲ ߘߏ߫ ߟߊ߫߸ ߊ߬ ߘߎ߲߰ߧߊ ߕߊߟߊ߲ߕߍ ߟߎ߬ ߡߊߕߎ߲߯ ߣߍ߲߫ ߦߋ߫ ߖߌߛߎ߲ ߥߋ߲ߛߋ߲ ߣߌ߫ ߖߊߝߎߥߊ߫ ߥߋ߲ߛߋ߲ ߠߎ߬ ߟߊ߫߸ ߊ߬ ߣߴߊ߬ ߞߐߞߊ߲ߠߊ ߡߊߕߎ߲߯ ߣߍ߲߫ ߦߋ߫ ߥߊߦߌ߲ ߠߎ߬ ߟߊ߫  ߞߌ߬ߘߌ߲߬ߕߌ߮ ߞߐ߬ߟߐ ߦߋ߫ ߛߊߦߌ߫ ߞߊ߲߬ߞߌ߬ߟߊ߬ߡߊ ߟߋ߬ ߘߌ߫߸ߞߊ߬ߡߊߛߐ߬ߘߐ߲߬ ߛߍ߯ߥߊߦߌ߲ ߞߕߊ ߟߎ߬ ߥߊ߬ߙߊ ߡߵߊ߬ ߡߐ߲ߕߐ߲ ߘߐ߫. ߢߎߡߍ߫ ߟߐ߬ߓߊߟߌ ߡߍ߲ ߦߴߊ߬ ߖߌߛߎ߲ ߣߍ߰ߟߊ߬ߞߊ ߛߎ߬ߣߐ߰ߣߍ߲ ߘߐ߫߸ ߏ߬ ߟߋ ߦߋ߫ ߖߊ߯ߓߊߟߌߟߞߊ ߣߍ߰ߛߎ߬ߓߊ߯ ߞߣߍ ߛߎ߲ ߘߌ߫߸ ߊ߬ ߝߍߡߊ߲ ߘߎ߱ ߕߊ ߘߌ߫ ߞߏߖߎ߯ߦߊ߫߸ ߞߏ߬ߣߵߊ߬ ߣߍ߰ߛߎ߬ߓߊ߰ߦߊ ߥߎ߬ߛߎ ߕߊ ߦߋ߫ ߘߎ߱ ߕߊ ߢߐ߲߰ ߅߈߀ ߠߋ߬ ߘߌ߫߸ ߞߵߏ߬ ߡߊߛߐ߬ߘߐ߲߬ ߞߌ߬ߘߌ߲߬ߕߌ߮ ߟߐ߬ߜߊ߲ ߠߊ߫ ߥߙߊ߬ ߞߏ߬ߖߎ߰ߦߊ ߝߍ߬. ߞߌ߬ߘߌ߲߬ߕߌ߮ ߣߍ߰ߛߎ߬ߓߊ߰ ߞߣߍ ߟߊ߫ ߘߊ߲߬ߠߊ߬ߕߊߡߌ߲߬ߠߌ߲ ߦߋ߫ ߝߌ߲߬ߕߐ߲߬ ߕߊ ߡߎ߬ߥߊ߲߬ߢߐ߲߮ ߞߋߟߋ߲ ߠߋ߬ ߘߌ߫. ߊ߬ ߡߐ߲ߕߐ߲ ߞߐߞߊ߲ߠߊ ߦߋ߫ ߕߟߊߞߎߘߊ ߟߋ߬ ߘߌ߫߸ ߊ߬ ߣߌ߫ ߓߐߢߐ߲߰ߡߊ ߛߌ߫ ߕߴߊ߬ ߟߊ߫, ߥߎ߬ߛߎ߫ ߞߎ߲߬ߘߐ߬ߖߊ߲ ߝߣߊ߫ ߦߋ߫ ߣߊ߬ ߟߊ߫ ߥߊ߯ߕߌ ߘߏ߫ ߟߎ߫ ߟߊ߫. ߞߌ߬ߘߌ߲߬ߕߌ߮ ߝߢߐ ߟߊ߫ ߞߊߟߌߦߊ ߦߋ߫ ߛߋ߫ ߟߊ߫ ߞߎߘߍ߫ ߁߈߀߀ ߘߐ߫ ߕߎ߬ߡߊ߬ߙߋ߲ ߞߘߐ߫߸ (ߊ߬ ߡߊߦߟߍ߬ߣߍ߲߫ ߦߋ߫ ߝߌ߲߬ߕߐ߲߬ ߕߊ ߘߌ߫߸ ߞߏ߬ߣߌ߲߬ ߊ߬ ߡߊ߬ ߛߋ߫ ߟߌ߲ߓߊ߲ߕߌ߮ ߕߊ ߘߐ߫). ߞߏ ߡߍ߲ ߡߊߟߐ߲ߣߍ߲߫ ߦߋ߫ ߞߌ߬ߘߌ߲߬ߕߌ߮ ߟߊ߫ ߞߏ߫ ߓߍ߯ ߘߌ߫߸ ߏ߬ ߟߋ ߦߴߊ߬ ߞߌ߬ߘߌ߲ ߠߎ߬ ߘߌ߫߸ ߊ߬ ߛߏ߯ߙߏߟߊ߲ ߓߊߖߎߟߞߊ ߦߋ߫ ߣߍߣߍߛߌ߲ߓߌ߫ ߡߢߐߡߢߐ ߟߎ߬ ߟߋ߬ ߘߌ߫߸ ߞߓߊ߫ ߕߍߟߍ߲ ߠߎ߬ ߘߌ߫߸ ߊ߬ ߣߌ߫ ߜߊ߲߬ߜߊ ߠߎ߬ ߘߌ߫. ߞߊߙߏ߫ ߆߂ ߟߎ߫ ߡߊߟߐ߲ߣߍ߲߫ ߦߋ߫ ߞߌ߬ߘߌ߲߬ߕߌ߮ ߝߍ߬߸ ߏ߬ ߟߎ߬ ߘߐ߫ ߅߃ ߟߎ߬ ߓߘߊ߫ ߕߐ߯ߟߊ߫. ߞߏ߬ߣߌ߲߬ ߞߊߙߏ߫ ߗߡߍ߬ ߦߙߌߞߊ ߡߍ߲ ߦߴߊ߬ ߞߌ߬ߘߌ߲ ߘߐ߫߸ ߏ߬ ߟߎ߫ ߛߋ߲߬ ߕߴߏ߬ ߘߐ߫. ߛߊ߬ߝߌߝߌ ߡߍ߲ ߦߋ߫ ߞߌ߬ߘߌ߲߬ߕߌ߮ ߞߊߙߏ ߓߍ߯ ߘߐ߫ ߓߟߋ߬ߓߟߋ ߘߌ߫߸ ߊ߬ ߣߌ߫ ߕߟߋ߬ ߞߊ߲ߞߋ ߞߊߙߏ ߟߎ߬ ߘߐ߫ ߞߎ߲߬ߓߊ ߝߌߟߊߣߊ߲߸ ߏ߬ ߞߎ߲߬ߓߊ߫ ߖߊ߯ߓߊߟߌ߫ ߜߐߞߎ ߘߌ߫. ߊ߬ ߘߍ߲߬ߘߍ ߡߊߓߍ߲߭ ߣߴߊ߬ ߕߊ߸ ߊ߬  ߞߋߟߋ߲߫ ߠߋ߬ ߦߋ߫ ߞߊߙߏ߫ ߡߐ߲ߕߐ߲ ߢߊ߬ߒ߬ߞߐ߬ߓߊߟߌߡߊ ߘߌ߫ ߕߟߋ߬ ߞߊ߲ߞߋ ߘߐ߫. ߦߌߟߡߊ:ߟߐ߲ߞߏ ߦߌߟߡߊ:ߛߊ߲ߡߊߛߓߍ
ߜߊ߲ߜߘߊ ߟߎ߬ ߟߊ߫ ߝߢߊߝߢߊ
ߓߎ߲ߓߎ߲ ߠߎ߬ ߟߊ߫ ߝߢߊߝߢߊ ߡߊߝߟߍ߫.
ߓߎ߲ߓߎ߲ ߠߎ߬ ߟߊ߫ ߝߢߊߝߢߊ
ߟߐ߬ߟߌ ߘߐ߫ ߸ ߓߎ߲ߓߎ߲ ߠߎ߬ ߓߙߊߞߊ ߖߊ߬ߕߋ߬ߡߌߣߊ ߟߐ߲ߞߏ.
ߟߐ߲ߞߏ߫ ߓߟߏߦߊߣߍ߲
ߟߐ߲ߞߏ߫ ߦߟߌߦߕߊ ߟߎ߬ ߓߊ߯ ߓߟߏߦߊ߫ ߸ ߊ߬ߟߎ߬ ߦߋ߫ ߞߟߌ߫ ߟߴߏ߬ ߟߋ߬ ߘߐ߫ ߞߏ߫ ߟߐ߲ߞߏ߫ ߓߟߏߦߊߣߍ߲ ߠߎ߬.
ߝ߭ߊ߬ߟߊ߲߬ߛ ߘߍ߬ߓߊ ߕߌ߲߬ߞߎ߬ߘߎ߲߬ߠߊ߬ߞߊ ߂߲
ߝ߭ߊ߬ߟߊ߲߬ߛ ߘߍ߬ߓߊ ߕߌ߲߬ߞߎ߬ߘߎ߲߬ߠߊ߬ߞߊ ߂߲ ߡߊߟߐ߲ߣߍ߲߫ ߝ߭ߊ߬ߟߊ߲߬ߛ ߘߍ߬ߓߊ ߕߏ߬ߟߊ߲߬ߕߊ߲ ߞߙߎߝߊ ߓߟߏ߫ ߟߋ߬ ߞߏ߫ ﴿ ߕߌ߲߬ߞߎ߬ߘߎ߲߬ߠߊ߬ߞߊ ߂߲﴾ ߊ߬ߟߋ߬ ߟߋ ߦߋ߫ ߊߛߌߔߊ߲߫ ߕߏ߬ߟߊ߲߬ߕߊ߲ ߞߟߏߞߕߏߦߊ ߈߲ ߠߴߊ߬ ߟߊߓߊ߲ ߘߌ߫ ߝ߭ߊ߬ߟߊ߲߬ߛ ߘߍ߬ߓߊ ﴿communauté Valence﴾ ߞߣߐ߫ ،
ߊ߬ ߛߌ߲ߘߌ߫ ߘߊ߫ ߁߉߀߉ ߟߋ߬ ߟߊ߫.
ߊ߬ ߛߏ߯ߙߏߟߌ ߞߍߢߊ߫ ߟߎ߬
ߊ߬ ߦߋ߫ ߘߐߕߟߊ߫ ߟߊ߫ ߞߙߎ ߁߅ ߟߋ߬ ߘߌ߫ ߸ ߞߊ߬ ߞߍߙߍ߲ ﴿club﴾ ߁߅ ߤߊߡߊ߲ߕߍ߫ ߁߆ ߓߌ߬ߟߊ߬ ߞߙߎ ߏ߬ ߟߎ߬ ߞߋ߬ߟߋ߲߬ߞߋ߬ߟߋ߲߬ߠߊ ߓߍ߯ ߞߣߐ߫ ߸ ߛߊ߲߭ ߞߎ߲߬ߘߏ߲߬ ߘߐ߫ ߸ ߡߍ߲ ߞߍ߫ ߘߊ߫ ߁߭ ߣߌ߫ ߂߲ ߣߌ߫ ߃߲ ߠߎ߬ ߘߌ߫ ߸ ߏ߬ ߟߋ߬ ߦߋ߫ ߦߟߍ߬ߟߊ ߕߌ߲߬ߞߎ߬ߘߎ߲߬ߠߊ߬ߞߊ ߁߭ ߘߐ߫ ߝߊ߲ߞߊߢߊ߲߫ ߓߟߏߡߊ߬ ، ߊ߬ ߕߐ߬ ߞߍߙߍ߲ ߁߂ ߘߌ߫ ߛߊ߲߬ ߜߘߍ߫ ߡߊߞߐ߬ߣߐ߲ ، ߤߊߟߌ߬ ߣߴ ߌߟߋ ߟߋ߬ ߟߊ߫ ߞߍߙߍ߲ ߞߍ߫ ߘߊ߫ ߞߍߙߍ߲ ߕߐ߭ ߟߎ߬ ߛߙߍߘߍ ߟߊߓߊ߲ ߠߋ߬ ߟߊ߫ ߸ ߊߟߎ߫ ߕߍ߫ ߖߌ߰ߟߊ߫ ߞߛߊߞߊ ߏ߬ ߘߎ߰ߡߊ ߡߎ߬ߕߎ߲߬ ߝߛߎߞߎ ، ߊ߬ߟߎ߬ ߘߴߊߟߎ߫ ߝߙߊ߬ ߕߐ߭ ߟߎ߬ ߞߊ߲߬ ߞߊ߬ ߛߊ߲߬ ߜߘߍ߫ ߕߏ߬ߟߊ߲߬ߕߊ߲ ߞߍ߫ ߢߐ߲߯ߝߍ߬
ߞߙߎ ߁߭
ߛߋ ߍߝ ߓߌߖߝߊߡߋߛ
ߍߙ ߛߋ ߛߊߟߑߛߊߘߋߖߊ
ߛߋ ߘߋ ߓߌ߲ߙߏߡߊ
ߛߋ ߍߝ ߓߋߣߌߞߊߙߑߟߏ߫ ߓߋ ߍߝ
ߛߋ ߋ ߛߌ߲ߞߑߕߏߚߊ
ߊߟߑߓߏߞߊߛߍߙ ߛߋ ߍߝ
ߛߋ ߘߋ ߞߊߕߌ߫
ߎ ߘߋ ߓߋߣߛߊߟ
ߛߋ ߍߝ ߞߊߣߍߕ
ߛߋ ߍߝ ߓߌߖߊߝߙߊ߲ߞߊ
ߍߛߑߔߏߙߑߕߌ ߙߏߛߍߟ
ߛߋ ߘߋ ߍߟ ߊߟߑߞߏߙߊ <ߓߋ>
ߡߊ߲߬ߖߊ߰ߠߊ߫ ߡߙߊ߬ߓߊ߰ߘߊ߮
ߡߊ߲߬ߖߊ߰ߠߊ߫ ߡߙߊ߬ߓߊ߰ߘߊ߮ ߦߋ߫ ߞߊ߲ߞߊ߲߫ ߕߌ߲߬ߞߎߘߎ߲ ߞߎ߲߬ߠߊ߬ߛߌ߰ߟߌ ߛߙߊߛߌ߯ߟߌ ߘߏ߫ ߟߋ߬ ߘߌ߫߸ ߖߌ߬ߣߍ߫ ߞߊ߲ߓߍ߲ ߞߣߐ߫. ߊ߬ ߛߏ߫ ߞߎ߲ߓߊ ߦߋ߫ ߡߊ߲߬ߖߊ߲߬ߠߊ߫ ߛߏߞߣߐߟߊ ߟߋ߬ ߘߌ߫.
ߝ߭ߊ߬ߟߊ߲߬ߛ ߘߍ߬ߓߊ ߕߌ߲߬ߞߎ߬ߘߎ߲߬ߠߊ߬ߞߊ ߂߲
ߞߙߎ ߁߭
ߛߋ ߘߋ ߟߊߔߏߓߑߟߊ ߕߐߙߑߣߋߛߊ
ߡߊ߲߬ߖߊ߰ߠߊ߫ ߡߙߊ߬ߓߊ߰ߘߊ߮
ߡߙߊ߬ߘߊ߬ߘߎ߯ߟߊ ߟߎ߬
ߊ߬ ߛߙߊߛߌ߰ߣߍ߲߬ ߦߋ߫ ߡߙߊ߬ߘߊ߬ߘߎ߯ߟߊ߬ ߁߂ ߟߋ߬ ߘߌ߫: ߡߊ߲߬ߖߊ߲߬ߠߊ߫ ߛߏߞߣߐߟߊ߸ ߓߊߟߊ߲ߘߎ߯ (ߞߊ߲ߕߍߘߎ߰)߸ ߖߟߊߞߘߐ߫ (ߞߟߎ߬ߓߊ߬ߟߌ߬ߘߎ߰)߸ ߝߙߊ߬ߟߊ߬ߞߐ߫߸ ߞߊ߲߬ߕߎ߬ߡߊ߬ߣߌ߲߬ߠߊ߫߸ ߞߌ߬ߢߍ߬ߙߊ߲߫߸ ߞߎ߲ߖߊ߲߫ (ߛߊ߬ߞߐ߬ߘߎ߰߸ ߞߏ߲߬ߖߣߊ߬ߞߘߐ߫߸ ߡߙߐ߬ߘߎ߯߸ ߢߊ߲߬ߕߊ߬ߣߌ߲߬ߠߊ߬߸ ߛߟߊߘߎ߯߸ ߊ߬ ߣߌ߫ ߛߊ߲߬ߛߊ߲߬ߘߐ߫.
ߛߌ߰ߓߊ߮
ߡߊ߲߬ߖߊ߲߬ߠߊ߫ ߡߙߊ߬ߓߊ߰ߘߊ߮ ߛߌ߰ߓߊ߮ ߖߊ߬ߕߋ߬ߛߎ߬ߓߐ߬ߣߍ߲ ߕߘߍ߬ ߦߋ߫ ߡߐ߰ ߃߅߉ ߂߈߈ ߠߋ߬ ߘߌ߫߸ ߡߍ߲ ߕߊ߬ߣߍ߲߬ ߦߋ߫ ߂߀߁߄ ߕߐ߯ߛߓߍߟߌ ߡߊ߬߸ ߏ߬ ߡߍ߲ ߞߍ߫ ߘߊ߫ ߡߐ߰ ߃߃߅ ߉߉߉ ߘߌ߫. ߦߌߟߡߊ:ߖߌ߬ߣߍ߬ ߛߏ ߦߌߟߡߊ:ߘߎ߰ߡߊ߬ߛߓߍ
ߝ߭ߊ߬ߟߊ߲߬ߛ ߘߍ߬ߓߊ ߕߌ߲߬ߞߎ߬ߘߎ߲߬ߠߊ߬ߞߊ ߂߲
ߞߙߎ ߁߭
ߞߊߟߌߜ߭ ߛߋ ߍߝ
ߞߙߎ ߂߲
ߛߋ ߍߝ ߤߎߙߊߞߊ߲ߣ ߘߋ߬ ߞߊߛߑߕߋߖߐ߲ߣ
ߛߋ ߘߋ ߘߙߊ߬ߞ ߞߊߛߑߕߋߖߐ߲ߣ
ߛߋ ߘߋ ߟߊ߬ߡߊߜ߭ߑߘߊߟߋߣߊ
ߍߝ ߛߋ ߛߑߞߙߌߔ
ߛߋ ߍߝ ߡߏߙߏ߫
ߛߋ ߍߝ ߓߊߚߌߦߐߟ
ߛߋ ߍߝ ߝߏߡߍ߲ߕߏ ߞߊߛߑߕߋߖߐ߲ߣ
ߛߋ ߍߝ ߎ ߌ ߙߌߧߏߖߍߛ <ߓߋ>
ߊ ߛߋ ߘߋ ߓߋߣߌߛߍ߲ߛߋ
ߛߋ ߋ ߣߎߛߋߞߌߦߐߟ
ߛߋ ߘߋ ߙߌߓߋߛߊߟߑߓߋߛ
ߏߘߌߛߍߦߊ ߝߎߕߑߓߏߟ ߞߟߎߓ <ߓߋ>
ߛߋ ߘߋ ߛߊ߲ߟߏߙߋ߲ߛߏ ߘߋ߬ ߞߊߛߑߕߋߖߐ߲ߣ
ߐߙߑߔߋߛߊ ߛߋ ߍߝ <ߓߋ>
ߍߛ ߔߋ ߘߋ߬ ߞߊߛߑߕߋߖߐ߲ߣ
ߞߙߎ ߃߲
ߛߋ ߋ ߓߌߟߊߘߐ߲ߘߊ
ߛߋ ߊ ߞߊߥߎߘߌߦߍߟ
ߛߋ ߍߝ ߟߊߖߏߛߊ
ߋ ߍߝ ߓߋߣߌߞߊߕߏ߫
ߛߋ ߘߋ ߓߌ߬ߓߌߙ
ߊߟߑߞߋߙߌߦߍߛ ߛߋ ߍߝ <<ߓߋ >>
ߛߏߣߋߞ߭ߊ <<ߓߋ>>
ߛߋ ߘߋ ߘߙߊߞ ߞߊߛߑߕߋߖߐ߲ߣ <<ߓߋ>>
ߞ߭ߏߓߍ߲ߕߎߘ ߊߟߑߡߊߛߐߙߊ ߛߋ ߍߝ
ߛߋ ߘߋ ߐ߲ߘߊ <<ߓߋ>>
ߊ ߕߋ ߛߌߟߑߛߌߛ ߛߋ ߍߝ
ߊߙߑߕߊߣߊ ߛߋ ߍߝ
ߍߛߑߔߐߙߑߕߎߥߌ ߓߌߖߊߙߋߦߊߟ <<ߓߋ>>
ߞߙߎ ߄߲
ߡߎߛߋߙߐߛ ߛߋ ߍߝ
ߡߋߟߌߦߣߊ ߛߋ ߍߝ
ߎ ߘߋ ߔߎߛߐߟ <<ߓߋ >>
ߍߛߑߕߌߓߋߖߊ ߛߋ ߍߝ
ߛߋ ߘߋ ߍߝ ߞߊߣߍߕ
ߛߋ ߍߝ ߡߊߙߋߣߐߑߕߙߎߡ ߔߎߥߍߙߑߕߏ ߛߊߜ߭ߎ߲ߕߏ <<ߓߋ>>
ߓߌߦߍ߲ߛߊ ߛߋ ߍߝ
ߊߑߓߟߊߕ ߛߋ ߍߝ
ߝߏߦߌߦߐߛ ߊߕߑߟߋߕߌߞ
ߛߋ ߍߝ
ߌ߲ߘߋߔߍ߲ߘߍ߲ߕ ߊߟߑߓߎߦߌߛߍ
ߊ ߕߋ ߡߐ߲ߞߊߘߋ߲ߛߋ <<ߓߋ>>
ߡߐ߲ߞߘߊ ߛߋ ߍߝ
ߍߝ ߓߋ ߊߟߑߝߙߊߘߍߟ ߔߊߕߑߙߌߦߊߙߑߞߊ
ߞߟߎߓ ߊߟߑߡߋߣߙߊ ߊߕߑߟߋߕߌߞ <<ߓߋ>>
ߛߋ ߍߝ ߓߌߣߊߟߋߛߊ ߍߝ ߓߋ
ߛߋ ߋ ߓߋߣߌߝߊߦߌߙߏ
ߞߙߎ ߅߲
ߘߋߥߎߗߋ ߛߑߗߎߟߋ ߓߊߟߋ߲ߛߌߦߊ ߛߋ ߍߝ
ߛߋ ߍߝ ߎ ߘߋ ߓߋߣߌߞߟߊߔ
ߋߞߟߋߛߌߦߊ ߍߝ ߛߋ
ߎ ߘߋ ߙߏߞߊߝߐߙ ߛߋ ߍߝ
ߎ ߘߋ ߔߊߕߍߙߑߣߊ <<ߓߋ >>
ߊ ߕߋ ߘߍߟߑߕߎߙߌߦߊ ߛߋ ߍߝ
ߛߋ ߍߝ ߊ ߕߋ ߓߋ° ߟߊߟߎߛ ߛߙߌߓߋߖߊ <<ߓߋ >>
ߍߝ ߓߋ ߎ ߋ ߊߕߑߟߋߕߌߞ ߊߡߌߛߑߕߊߘ
ߛߋ ߘߋ ߍߟ ߙߎ߲߬ߓߏ
ߛߋ ߍߝ ߛߑߔߐߙߑߕߌ߲ ߘߋ߬ ߡߊߣߌߛߍߛ
ߛߋ ߍߝ ߊ ߕߋ ߞߍߟߑߡߏ ߡߊߣߌߛߍߛ
ߡߊߣߌߛߍߛ ߛߋ ߍߝ <<ߓߋ >>
ߞߎߓߋ߲ߕߎߘ ߡߊߣߌߛߍߛ <<ߓߋ >>
ߛߑߔߐߙߑߕߌ߲ ߊߟߞߊߛ
ߞߙߎ ߁߄߲
ߎ ߋ߫ ߜߌ߬ߡߑߣߊߛߑߕߌߞ ߛߊ߲ߓߌߛߍ߲ߕߋ ߛߋ ߍߝ
ߛߋ ߘߋ ߓߊߙߌߦߏ ߏߓߙߋߙߊ
ߕߏ߲ߓߏߟߊ ߛߋ ߘߋ
ߊ ߛߋ ߙߊߛߌ߲ ߛߊ߲ߕߊߓߊߙߑߓߊߙߊ߫ ߛߋ ߍߝ
ߛߋ ߍߝ ߛߑߔߐߙߑߕߌ߲ ߛߎ߬ߦߌ߬ߘߊߘ ߘߋ߬ ߊ߬ߟߌ߬ߞߊ߲ߕߋ߫
ߍߛ ߛߋ ߘߋ ߏߓߙߋߙߊ
ߙߊߛߌ߲ ߘߋ߬ ߛߊ߲ߜ߭ߊߓߙߌߦߍߟ
ߍߝ ߛߋ ߖߏߓߋ ߍߛߑߔߌߦߐ߲ ߛߊ߲ߓߌߛߍ߲ߕߋ ߓߋ
ߍߛ ߛߋ ߘߋ ߌ߲ߕߊ߲ߞߏ
ߖߌ߬ߛߌߕߊߣߏ ߘߋ߬ ߝߎߕߑߓߏߟ
ߛߋ ߍߝ ߙߊߛߌ߲ ߊߞߙߊ ߘߋ߬ ߊ߬ߟߌ߬ߞߊ߲ߕߋ߫
ߛߋ ߍߝ ߓߋ ߛߊ߲ߜ߭ߊߓߙߌߦߍߟ ߘߋ߬ ߊ߬ߟߌ߬ߞߊ߲ߕߋ߫
ߛߋ ߘߋ ߌߙߊߑߟߌߛ
ߛߋ ߍߝ ߞߐߛߑߕߊ ߊ߬ߟߌ߬ߞߊ߲ߕߋ߫
ߍߟߑߗߋ߬ ߛߑߔߐߙߑߕߌ߲
ߍߟߑߗߋ߬ ߘߙߌ߬ߡ ߛߋ ߍߝ ߓߋ
ߞߌ߲ߘߌߦߊ߫ ߖߊ߯ߓߘߊ
alt=ߟߐ߲ߞߏ ߟߎ߬ ߟߐ߲ߘߊ|thumb|ߞߌ߲ߘߌߦߊ߫ ߖߊ߯ߓߘߊ ߟߐ߲ߞߏ ߟߎ߬ ߟߐ߲ߘߊ ߘߡߊ߬ߞߊ߬ߣߌ߬ߦߊ߫ ߡߙߊ߬ߘߊ߬ߙߋ߲ ߘߐ߫ ߞߌ߲ߘߌߦߊ߫ߖߊ߯ߓߘߊ
ߞߌ߲ߘߌߦߊ߫ ߖߊ߯ߓߘߊ ߦߋ߫ ߝߘߊ߬ߝߌ߲߬ߠߊ߫ ߕߟߋ߬ߓߋ ߝߘߏ߬ߓߊ߬ ߖߊ߯ߓߘߊ ߘߏ߲߫ ߟߋ߬ ߘߌ߫ ߸ ߡߍ߲ ߦߋ߫ ߘߡߊ߬ߞߊ߬ߣߌ߬ߦߊ߫ ߡߙߊ߬ߘߊ߬ߙߋ߲ ߘߐ߫ ߞߌ߲ߘߌߦߊ߫ ߸ ߖߌ߬ߣߍ߫ ߞߐ߰ߖߌ߬ߘߊ ߕߌ߲߬ߞߎߘߎ߲ ߞߎߓߋߛߏ ߟߊ߫.
ߘߐ߬ߝߐ
߁߉߂߉ ߟߊ߫ ߸ ߦߙߌߕߘߎߟߊ ߝߊ߬ߙߊ߲߬ߛߌ߬ߞߊ߬ߗߍ ߞߟߍ߬ߕߌ߮ ߘߊߟߏߖ߭ ߞߵߌ ߛߌ߰ ߝߎߟߦߊ߫ ߦߙߌߘߋ߲ ߥߟߏߒߘߐߟߌ ߞߊ߲ߡߊ߬. ߁߉߄߆ ߟߊ߫ ߸ ߦߋ߲߬ ߞߍ߫ ߘߊ߫ ߦߙߌߘߋ߲ ߠߎ߬ ߕߌߙߌ߲ߘߊ ߘߌ߫ ߸ ߡߍ߲ ߦߋ߫ ߝߊ߬ߙߊ߲߬ߛߌ߬ ߟߊ߫ ߥߙߎߣߍ ߟߎ߬ ߦߙߌߘߋ߲ ߣߌ߫ ߘߏ߲ߓߏ ߟߎ߬ ߘߋ߬ߙߌ߬ߘߊ ߖߌ߲ߓߊ߲ ߞߘߐ߫.(ߝ.ߥ.ߦ.ߘ.ߘ) alt=ߞߌ߲ߘߌߦߊ߫ ߖߊ߯ߓߘߊ ߗߋߕߌ߯ߓߊߘߊ|thumb|"ߞߌ߲ߘߌߦߊ߫ ߖߊ߯ߓߘߊ ߗߋߕߌ߯ߓߊߘߊ"
ߘߍ߲ߖߘߍߟߦߊ ߕߊ߭ ߞߐ߫ ߸ ߁߉߆߁ ߠߊ߫ ߸ (ߝ.ߥ.ߦ.ߘ.ߘ) ߣߐ߬ߘߐߓߌ߬ߟߊ߬ ߟߊ߫ ߦߙߌߘߋ߲ ߠߎ߬ ߕߌߙߌ߲ߠߌ߲ ߘߋ߬ߙߌ߬ߘߊ ߟߊ߫ (ߦ.ߕ.ߘ) ߸ ߞߵߏ߬ ߓߌ߬ߟߊ߫ ߞߎ߬ߛߊ߲߬ߕߊ߰ߘߌ߬ߦߊ ߣߌ߫ ߞߏ߲ߞߏߘߐߟߊ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߞߏߕߌ߯ߘߊ ߖߌ߲ߓߊ߲ ߞߘߐ߫.
ߝߊ߬ߛߏ߫ ߛߍ߬ߣߍ ߞߊ߬ߙߊ߲߬ߕߊ (ߝ.ߛ.ߞ) ߟߊߦߟߍ߬ߡߊ߲ ߞߐ߫ ߝߙߊߣߊ߫ ߸ ߊ߬ ߞߍ߫ ߘߊ߫ ߛߍ߬ߣߍ ߟߐ߲ߘߊ ߘߌ߫.
߁߉߈߃ ߟߊ߫ ߸ ߊ߬ ߕߐ߮ ߡߊߝߊ߬ߟߋ߲߬ ߘߊ߫ ߞߵߊ߬ ߝߐ߫ ߊ߬ ߡߊ߬ ߞߏ߫ ߝߎߟߦߊ߫ ߛߍ߬ߣߍ ߕߌߙߌ߲ߠߌ߲ ߕߊ߲ߓߊ߲. ߊ߬ ߓߌ߬ߟߊ߬ ߘߊ߫ ߛߍ߬ߣߍ ߞߏߕߌ߯ߘߊ ߣߌ߫ ߝߊ߬ߛߏ ߟߊ߬ߞߟߏ߬ߞߟߏ߬ߟߌ ߞߏߕߌ߯ߘߊ ߖߌ߲ߓߊ߲ ߞߘߐ߫ ߸ ߊ߬ ߞߊ߬ ߕߐ߯ ߛߌߦߊߡߊ߲߫ ߕߊ߬.
߁߉߉߃ ߣߌ߫ ߁߉߉߆ ߕߍߟߊ ߘߐ߫ ߸ߕߊ߲ߓߊ߲ ߞߍ߫ ߘߊ߫ ߞߍ߲ߘߍߘߐߦߊ ߣߌ߫ ߖߎ߲߯ߛߊ ߓߏߟߏ߲ߝߘߊ ߘߌ߫ ߸ ߞߊ߬ ߓߊ߲߫ ߞߵߊ߬ ߞߍ߫ ߤߊߞߍߦߊ ߣߌ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߟߐ߲ߞߏ ߟߎ߬ ߟߐ߲ߘߊ. alt=ߞߌ߲ߘߌߦߊ߫ ߖߊ߯ߓߘߊ ߝߏ߯ߞߣߍ|thumb|ߞߌ߲ߘߌߦߊ߫ ߖߊ߯ߓߘߊ ߝߏ߯ߞߣߍ"" ߂߀߀߄ ߠߊ߫ ߸ ߞߋ߬ߥߎ߬ߣߍ߲߬ߞߋߥߎ ߟߎ߬ ߢߍߘߐߓߍ߲߫ ߞߊߙߊ߲ߕߊ ߛߌ߲ߘߌ߫ ߘߊ߫ ߝߎߟߦߊ߫.
߂߀߀߆ ߟߊ߫ ߸ ߊ߬ ߞߍ߫ ߘߊ߫ ߞߌ߲ߘߌߦߊ߫ ߖߊ߯ߓߘߊ߫ ߕߊ߲ߓߊ߲ ߘߌ߫ (ߞ.ߖ.ߕ) ߸ ߞߣߊ߬ߕߏ߫ ߞߍ߫ ߟߊ߫ ߞߌ߲ߘߌߦߊ߫ ߖߊ߯ߓߘߊ ߘߌ߫ (ߞ.ߖ).
ߛߌ߲߬ߝߏ߲߬ߧߊ߬ߟߌ
ߞߌ߲ߘߌߦߊ߫ ߖߊ߯ߓߘߊ (ߞ.ߖ) ߦߋ߫ ߝߘߏ߬ߓߊ߬ ߟߞߊߙߊ߲ߠߌ߲ ߟߐ߲ߞߏߟߊߞߊ ߘߌ߲߬ߞߌ߬ߙߊ ߟߋ߬ ߘߌ߫ ߸ ߞߎߘߍߞߎߘߍߦߊ ߣߌ߫ ߛߋߒߞߏߟߦߊ ߣߌ߫ ߢߊߟߐ߲ ߘߊߞߎ߲ ߠߎ߬ ߘߐ߫ ߸ ߡߍ߲ ߦߋ߫ ߟߞߊ߬ߙߊ߲߬ߠߌ߲ ߛߊ߲ߘߐߕߊ ߣߌ߫ ߟߐ߲ߞߏ߫ ߕߌߙߌ߲ߠߌ߲ ߖߌ߲ߓߊ߲ ߞߘߐ߫. ߊ߬ ߛߌ߲ߘߌ߫ ߘߊ߫ ߞߏߕߌ߯ ߝߊ߲ߞߊ߲ ߝߙߍߕߍ ߆߃߀߃/ߟ.ߛ.ߟ.ߕ/ߞߓߘ/ ߂߀߁߆/߁߀/߂߁ ߸ ߏ߬ ߡߍ߲ ߦߋ߫ ߁߉߉߀ ߞߏ߲ߞߏߘߓߌ ߟߊ߬ߕߍ߰ߦߊ ߝߙߍߕߍ ߀߈߈߈/ߟ.ߛ.ߟ.ߕ/ߞ.ߞ/ߞ.ߝ.ߞ/߉߀ ߓߟߏߦߊߟߌ ߘߌ߫.
ߟߐ߲ߘߊ ߟߎ߬
ߟߐ߲ߘߊ ߣߊ߯ߣߌ߲߫ (߄) ߠߋ߬ ߞߌ߲ߘߌߦߊ߫ ߖߊ߯ߓߘߊ ߟߊ߫ ߸ ߏ߬ ߟߎ߬ ߝߟߍ߫ ߣߌ߲߬:
߁. ߞߊ߲ ߠߎ߬ ߣߌߡߟߋߞߎߦߊ ߟߎ߬ ߟߐ߲ߘߊ
߂. ߘߍ߭ ߟߐ߲ߞߏ ߟߎ߬ ߟߐ߲ߘߊ
߄. ߟߐ߲ߞߏ ߟߎ߬ ߟߐ߲ߘߊ
ߘߏ߫ ߜߘߍ߫ ߡߊߝߟߍ߫
ߦߌߟߡߊ:ߖߊ߯ߓߘߊ ߟߎ߬ ߦߌߟߡߊ:ߖߌ߬ߣߍ߫ ߘߏ߲߬ߘߊ ߦߌߟߡߊ:ߖߌ߬ߣߍ߬ ߖߊ߯ߓߘߊ ߟߎ߬ ߦߌߟߡߊ:ߟߊ߬ߞߟߏ߬ߞߟߏ߬ߟߌ ߘߏ߲߬ߘߊ ߦߌߟߡߊ:ߞߌ߲ߘߌߦߊ߫ ߦߌߟߡߊ:ߞߌ߲ߘߌߦߊ߫ ߕߌ߲߬ߞߎߘߎ߲ ߦߌߟߡߊ:ߝߘߊ߬ߝߌ߲߬ߠߊ߫ ߦߌߟߡߊ:ߝߘߊ߬ߝߌ߲߬ߠߊ߫ ߕߟߋ߬ߓߋ ߦߌߟߡߊ:ߖߊ߯ߓߘߊ ߝߊ߬ߙߊ߲߬ߛߌ߬ߞߊ߲߬ߝߐ߬ߟߊ ߟߎ߬
ߞߌ߬ߢߍ߬ߙߊ߲ ߛߏߓߊ
ߞߌ߬ߢߍ߬ߙߊ߲/ߦߋ߫ ߡߊ߲߬ߖߊ߬ߣߊ ߡߙߊ߬ߘߊ߬ߘߎ߯ߟߊ ߟߋ߬ ߘߌ߫߸ ߞߊ߲ߞߊ߲ ߕߌ߲߬ߞߎߘߎ߲ ߘߐ߫، ߖߌ߬ߣߍ߫ ߞߊ߲ߓߍ
ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ
ߞߌ߬ߢߍ߬ߙߊ߲ ߛߌ߰ߣߍ߲ ߛߍ߬ߣߍ ߣߌ߫ ߘߊ߬ߡߊ߲߬ ߓߊ߯ߙߊ ߟߋ߬ߡߊ߬ ߓߌ߬߸ ߊ߬ ߛߐ߬ߘߐ߲߬ߝߋ߲ ߝߊ߲߬ߓߊ ߓߍ߯ ߦߋ߫ ߝߋ߲ ߝߌ߬ߟߊ ߏ߬ ߟߎ߫ ߟߋ߬ ߘߐ߫.
ߣߊߡߎ߲ ߥߟߊ߫ ߘߌ߯ߣߊ߫
ߛߌ߬ߟߡߊ߬ߦߊ ߣߌ߫ ߛߏߡߦߊ ߓߍ߯ ߦߋ߫ ߞߌ߬ߢߍ߬ߙߊ߲ ߘߎ߰ߓߊ ߣߌ߲߬ ߞߣߐ߫ ߓߌ߬ ߞߏ߬ߣߌ߲߬ ߛߌ߬ߟߡߊ߬ߦߊ ߟߋ߬ ߓߘߊ߫ ߝߊ߲߬ߞߊ ߛߐ߬ߘߐ߲ ߞߌ߬ߢߍ߬ߙߊ߲ ߛߏߓߊ ߟߊ߫ ߕߋ߲߭ߕߋ߲߬ ߞߊ߬ߕߊ߬ߡߌ߲߬ ߛߏߡߦߊ߫ ߞߊ߲߬߸ ߓߊ، ߡߌ߬ߛߙߌ߬ ߈ ߦߋ߫ ߞߌ߬ߢߍ߬ߙߊ߲ ߛߏߓߊ ߞߣߐ߫ ߥߊߕߌ߯ ߣߌ߲߬ߠߊ ߸ ߖߏ߭ ߓߟߋ߬ߓߟߋ߬ߓߊ߫ ߡߍ߲ ߝߣߊ ߕߐ߮ ߘߎߢߊ ߞߣߐ߫ ߞߏ߫ ߖߊ߬ߝߍߙߍ߲ ߏ߬ ߝߣߊ߫ ߦߋ߫ ߞߎ߲߬ߛߘߌ߬ ߟߊ߫ ߞߌ߬ߢߍ߬ߙߊ߲߬߫ ߛߏߓߊ ߞߋߟߋ߲ߔߋ߫ ߟߋ߬ ߞߣߐ߫ ߞߌߢߍ߲ ߣߌ߲߬ ߘߐ߫.
ߖߏ߯ߦߊߟߌ ߣߌ߫ ߞߊ߬ߙߊ߲
ߦߌߟߡߊ:ߘߎ߰ߡߊ߬ߛߓߍ
ߙߏߛߊ ߡߊߟߑߕߏߣߌ߫
thumb|[[ߌߕߊߟߌ߫ ߝߊߛߌߛߌߦߊ ߜߘߌ ߛߌ߰ߓߊ߮ ߓߋߣߌߕߏ߫ ߡߎߛߏߟߣߌ߫ ߣߊ߫.]] ߙߏߛߊ ߡߊߟߑߕߏߣߌ߫ (ߝߘߎ߫ ߘߊ߫ ߡߎߛߏߟߣߌ߫ ߓߟߏ߫: ߞߏ߲ߞߏߘߌ߬ߓߌ ߂߂ ߁߈߅߈ - ߞߏ߲ߞߏߜߍ ߁߉ ߁߉߀߅) ߟߋ߬ ߕߘߍ߬ ߦߋ߫ ߌߕߊߟߌ߫ ߝߊߛߌߛߌߦߊ ߜߘߌ ߛߌ߰ߓߊ߮ ߓߋߣߌߕߏ߫ ߡߎߛߏߟߣߌ߫ ߣߊ߫ ߘߌ߫. ߡߊߟߑߕߏߣߌ߫ ߕߘߍ߬ ߦߋ߫ ߝߓߊ߬ߟߊ߬ߞߊ߫ ߞߎ߬ߙߎ߲߬ߘߎ߰ߦߊ߬ߟߊ ߟߋ߬ ߘߌ߫ ߡߍ߲ ߝߘߎ߫ ߘߴߊߟߋߛߊ߲ߕߙߏ߫ ߡߎߛߏߟߣߌ߫ ߓߟߏ߫. ߙߏߛߊ߫ ߞߊ߬ ߘߋ߲ ߛߓߊ߬ ߜߘߍ߫ ߟߎ߫ ߛߐ߬ߘߐ߲߬ ߡߎߛߏߟߣߌ߫ ߞߐ߫: ߊߡߊߟߑߘߏ߫߸ ߟߏߙߊ߫߸ ߊ߬ ߣߌ߫ ߋߘߑߝ߭ߌߗ߭. ߊ߬ ߛߊ߬ ߘߊ߫ ߁߉߀߅ ߟߊ߫߸ ߊ߬ ߛߕߊ ߞߍ߫ ߘߊ߫ ߞߎ߲߬ߣߍ߰ߖߐ߬ߘߌߡߌ߲ (ߡߋߣߍ߲ߗ߭ߌߕ) ߟߋ߬ ߘߌ߫. ߓߋߣߌߕߏ߫ ߡߎߛߏߟߣߌ߫ ߛߘߌ߬ߣߍ߲߬ߓߊ ߟߋ߬ ߕߘߍ߬ ߦߋ߫ ߙߏߛߊ߫ ߡߊ߬߸ ߏ߬ ߟߋ ߞߏߛߐ߲߬ ߝߊߛߌߛߌߦߊ ߕߎ߬ߡߊ ߟߊ߫߸ ߙߏߛߊ߫ ߟߊߣߊ߬ ߘߊ߫ ߞߵߊ߬ ߦߌ߬ߘߊ߬ ߌߕߊߟߌ߫ ߡߛߏ߬ ߞߊߟߊ߲ߞߋ ߟߎ߬ ߟߊ߫. ߢߊ߰ߢߊ߮ ߘߏ߫ ߛߌ߲߬ߝߏ߲߬ߧߊ߬ ߘߴߊ߬ ߓߏ߲߬ߧߊ ߞߊ߲ߡߊ߬߸ ߞߊ߬ ߓߍ߲߬ ߊ߬ ߟߊ߫ ߡߛߏ߬ ߖߏ߯ߘߏ߲ߠߓߊߦߊ ߣߌ߫ ߣߊ߫ (ߓߊ߫) ߝߊ߬ߓߊ߬ߘߋ߲. ߦߌߟߡߊ:ߘߐ߬ߝߐ ߦߌߟߡߊ: ߌߕߊߟߌ߫ ߦߌߟߡߊ:ߙߏߛߊ ߡߊߟߑߕߏߣߌ߫ ߦߌߟߡߊ:ߓߋߣߌߕߏ߫ ߡߎߛߟߏߣߌ߲
ߛߎ߲ߞߎ߲ ߟߐ߲ߞߏ
]] ߣߴߊ߬ ߘߐ߬ߞߏ ߟߎ߫ ߞߊ߬ߙ ߠߊ߫.
ߕߊߓߏ߲߫ ߞߟߊߓߍ߲
ߕߊߓߏ߲߫ ߞߟߊߓߍ߲ ߠߋ߬ ߞߍ߫ ߘߊ߫ ߞߟߊߓߍ߲߫ ߝߟߐ ߘߌ߫ ߛߏ߬ߛߏ߬ߞߊ ߟߎ߬ ߣߌ߫ ߡߊ߲߬ߘߋ߲߬ߞߊ ߟߎ߬ ߕߍ߫߸ ߥߟߊ߫ ߛߏ߲߬ߖߘߊ߬ ߣߌ߫ ߛߏ߬ߛߏ߫ ߓߟߊ߬ ߕߍ߫ ߕߊߓߏ߲߫ ߝߏ߲ߝߊ߲ ߞߣߐ߫. ߊ߬ߟߋ ߟߋ߬ ߞߊ߬ ߡߊ߲߬ߘߋ߲߬ߞߊ ߟߎ߬ ߖߌ߱ߛߌ߰ ߛߎߡߊߥߙߏ߫ ߞߟߍ ߘߐ߫߸ ߞߊ߬ ߓߊ߲߫ ߞߵߊ߬ ߦߌ߬ߘߊ߬ ߛߏ߬ߛߏ߬ߞߊ ߟߎ߬ ߝߣߊ߫ ߟߊ߫ ߞߏ߫ ߡߞߊ߬ߘߊ߲߬ߓߊ߰ ߦߋ߫ ߡߊ߲߬ߘߋ߲߬ ߠߊ߫ ߡߎߣߎ߲߬.
ߊ߬ ߞߎ߲߭
ߛߏ߲߬ߖߘߊ߫ ߥߟߌ߬ߣߍ߲ ߡߍ߭ߡߊ߬ ߛߏ߬ߟߊ ߟߎ߬ ߘߌ߫ ߞߊ߬ ߛߋ߫ ߞߎ߲ߓߌ߫߸ ߦߋ߲߬ߞߊ ߟߎ߬ ߝߣߊ߫ ߞߊ߬ ߞߟߍ߬ߓߏ߬ߟߏ߲߬ ߞߋߟߋ߲߫ ߘߴߊ߬ ߡߊ߬ ߞߊ߬ ߓߊ߲߫ ߞߵߊ߬ ߟߊߘߍ߲߬ߞߣߍ߬ߦߊ߫ ߡߊ߬ߜߍ߲߬ߞߏ ߘߐ߫ ߣߴߊ߬ ߓߍ߲߬ ߘߊ߫ ߝߘߏ߬ߓߊ߬ߕߏ߲߬ߕߊ ߡߊ߬. ߛߏ߰ߟߏ߲߬ߖߘߊ߫ ߥߟߌ߬ߕߐ ߞߊ߬ ߗߋ ߓߌ߬ߟߊ߬ ߕߊߓߏ߲߫ ߥߣߊ߬ߝߊߙߊ߲߫ ߞߡߊ߬ߙߊ߫ ߡߊ߬ ߞߴߊ߬ ߦߋ߫ ߛߌߟߊ߫ ߟߊ߫ ߞߊ߬ ߣߊ߬߸ ߏ߬ ߞߊ߬ ߓߟߏߘߐߓߍ߲ ߘߊߡߌ߬ߣߊ߬ ߛߊ߫ ߛߎߡߊߥߙߏ߫ ߞߊߣߊ߬ ߛߌߟߊ ߕߍ߰ ߛߏ߲߬ߖߘߊ߬ ߢߍ߫. ߏ߬ ߦߋ߫ ߓߊ߲߫ ߠߴߊ߬ ߟߊ߫ ߗߍ߬ߟߊ߬ߘߍ ߟߊ߫ ߕߎ߬ߡߊ ߡߍ߲ ߠߊ߫߸ ߏ߬ ߞߵߊ߬ ߕߘߍ߬ ߛߌߟߊ ߓߘߊ߫ ߓߊ߲߫ ߕߍ߰ ߟߊ߫.
ߛߏ߲߬ߖߘߊ߫ ߣߴߊ߬ ߛߋ߲߬ߘߏ߲߬ߢߐ߲߮ ߠߎ߬ ߕߊ߬ߡߌ߲߬ߣߍ߲ ߞߌ߬ߕߊ߫ ߕߟߋ߬ߓߋ ߘߐ߫߸ ߏ߬ ߟߎ߫ ߣߐ߬ ߘߌ߫ ߞߍ߫ ߛߎߡߊߥߙߏ߫ ߞߊ߲ߕߍ߫ ߟߊߟߐ߲ߠߌ߲߫ ߠߊ߫ ߞߏ߫ ߛߏ߲߬ߖߘߊ߬ ߣߌ߫ ߖߡߊ߬ߣߍ߲߬ ߕߜߋ߫ ߦߋ߫ ߕߊߓߏ߲߫ ߡߊߜߍ߲ ߞߊ߲߬߸ ߞߏ߫ ߊ߬ߟߎ߫ ߕߍ߫ ߕߊ߬ߡߌ߲߬ ߡߐ߰ ߂߀߀߀ ߟߊ߫. ߏ߬ ߟߋ ߞߍ߫ ߘߊ߫ ߛߏ߬ߝߊ߬ ߆߀߀߀ ߘߏ߲߬ߣߍ߲ ߘߌ߫ ߓߟߊ߬ ߓߟߏ߫ ߞߴߏ߬ ߦߋ߫ ߥߊ߫ ߡߊ߲߰ߖߘߊ߫ ߞߎ߲߬ߓߍ߲߬ ߕߊߓߏ߲߫ ߡߊߜߍ߲ ߘߐ߫.
ߞߟߊߓߍ߲
ߛߏ߲߬ߖߘߊ߬ ߣߴߊ߬ ߘߊ߬ߝߊ ߟߎ߬ ߕߏ߫ ߘߊ߫ ߕߊߓߏ߲߫ ߡߊߜߍ߲ ߠߋ߬ ߘߐ߫ ߥߎ߬ߙߘߊ߬ߣߍ߲߫ ߛߎ߬ߍ߲߯ ߠߊ߫߸ ߞߊ߬ ߥߴߊ߬ߟߎ߫ ߢߊ ߟߊߕߊ߬ ߛߏ߬ߛߏ߫ ߓߟߊ߬ ߣߴߊ߬ ߟߊ߫ ߞߟߍ߬ߓߏߟߏ߲ ߠߎ߬ ߟߴߊ߬ߟߎ߫ ߢߍ߫ ߕߊߓߏ߲߫ ߝߏ߲ߝߊ߲ ߞߣߐ߫߸ ߊ߬ ߦߋ߫ ߞߍ߫ ߟߊ߫ ߓߟߊ߬ ߞߣߐ߫ ߞߏ߫ ߣߌ߫ ߛߎ ߓߘߊ߫ ߞߏ߬ ߞߏ߫ ߞߍ߬ߟߍ ߕߏߕߐ߫ ߦߋ߫ ߛߐ߰ߡߊ߬ߟߊ ߟߋ߬ ߟߊ߫ ߛߌߣߍ߲߬. ߞߏ߬ߣߌ߲߬ ߖߊ߬ߘߊ ߞߵߊ߬ߟߎ߫ ߕߏ߫ ߛߌ߰ߝߊߘߌ ߏ߬ ߟߋ ߘߐ߫ ߞߵߊ߬ ߟߊ߫ ߛߏ߬ߝߊ ߟߎ߬ ߛߌ߲߬ߝߏ߲߬ߧߊ߫ ߞߊ߬ ߓߊ߲߫ ߞߊ߬ ߖߊ߬ߡߊߙߌ ߘߌ߫ ߞߏ߫ ߥߴߊ߬ ߡߊ߬.
ߏ߬ ߟߋ ߞߍ߫ ߘߊ߫ ߞߍ߬ߟߍ ߛߏ߲ߛߙߏߡߊ ߘߴߊ߬ ߘߐ߫ ߏ߬ ߦߌߟߊ ߡߎ߰ߡߍ ߘߐ߫. ߞߍ߬ߟߍ ߜߊ߬ ߘߊ߫ ߞߊ߬ ߝߊ߬ߝߊ߬߸ ߘߊ߬ߡߊ߲߬ߛߊ߫ ߛߏ߰ߟߏ߲߬ߘߋ߲ ߣߌ߫ ߛߏ߬ߛߏߓߊ߬ߟߊ߫ ߟߎ߫ ߥߊ߫ ߘߴߊ߬ߟߎ߫ ߢߊ ߥߛߎ߫ ߢߐ߲߯ ߘߐ߫ ߦߙߐ ߘߏ߫ ߘߐ߫߸ ߡߊ߲߰ߖߘߊ߫ ߞߵߊ߬ ߟߊ߫ ߝߊ߲߭ ߓߏ߰ߛߌ߫ ߊ߬ ߟߊ߭ ߘߐ߫ ߞߵߊ߬ ߝߏ߫ ߞߊ߬ ߟߊ߫ ߏ߬ ߞߊ߲߬߸ ߞߴߊ߬ ߘߴߊ߬ ߛߊ߲ߞߎ߲߫ ߕߍ ߡߍ߲ ߘߐ߫߸ ߛߏ߬ߛߏ߫ ߞߟߍ߬ߘߋ߲ ߘߏ߫ ߘߏ߲߬ ߘߴߊ߬ߟߎ߫ ߕߍ߫, ߖߊ߬ߘߊ ߦߋ߫ ߓߊ߲߫ ߠߴߏ߬ ߛߊ߲ߞߎ߲߫ ߠߊ߫ ߕߎ߬ߡߊ ߡߍ߲ ߠߊ߫߸ ߏ߬ ߞߵߊ߬ ߕߘߍ߬ ߓߟߊ߬ ߓߘߴߊ߬ ߞߐߟߊ߫, ߖߊ߬ߡߊ ߝߣߊ߫ ߞߊ߬ ߜߍ ߡߛߐ߫ ߊ߬ ߞߐ߫.
ߛߏ߰ߟߏ߲߬ߡߊ߲߰ ߞߊ߬ ߖߊ߬ߡߊߙߌ ߘߌ߫ ߞߏ߫ ߞߵߊ߬ߟߎ߫ ߛߊ߯ߘߊ߫߸ ߏ߬ ߞߍ ߝߊ߰ߕߊ ߟߎ߫ ߝߊ߰ ߘߊ߫ ߞߊ߬ ߡߌ߬ߘߊ߬ߕߊ߫ ߟߎ߫ ߡߌ߬ߘߊ߬. ߊ߬ߟߎ߬ ߞߐߛߊߦߌ ߣߌ߫ ߕߊߓߏ߲߫ ߥߣߊ߬ߝߊߙߊ߲߫ ߞߡߊ߬ߙߊ߫ ߣߴߊ߬ ߟߊ߫ ߞߍ߬ߟߍ ߓߍ߲߬ ߘߊ߫. ߊ߬ߟߎ߫ ߞߊ߬ ߛߎ ߟߊߕߊ߬ߡߌ߲߫ ߞߐߞߊ߲߬ ߦߋ߲߬ ߟߊ߬ߥߛߊ ߏ߬ ߕߏߟߏ߲ ߞߊ߲߬߸ ߞߊ߬ ߣߊ߬ ߕߏ߫ ߘߏ߲߬ ߠߊ߫ ߛߏ߫ ߛߐ߱ߡߊ߬.
ߊ߬ ߞߐߝߟߌ
ߕߊߓߏ߲߫ ߞߟߍ߬ߓߏߟߏ߲ ߠߎ߬ ߣߴߊ߬ߟߎ߫ ߟߊ߫ ߥߊ߬ߣߊ ߝߙߊ߬ ߘߊ߫ ߛߏ߲߬ߖߘߊ߬ ߟߊ߫ ߖߊ߬ߡߊ ߟߊ߫߸ ߓߟߊ߬ ߝߣߊ߫ ߥߊ߫ ߘߊ߫ ߖߊ߲߬ߖߏ߲ ߠߊߞߊ߬ߟߌ߬ ߊ߬ ߝߊ߬ ߢߍ߫߸ ߏ߬ ߞߊ߬ ߗߍ߬ߟߊ߬ߘߍ ߘߊߡߌ߬ߣߊ߬ ߛߏ߰ߟߏ߲߬ߡߊ߲߰ ߛߊ߲ߕߍ߰ ߞߊ߲ ߡߊ߬. ߞߍ߬ߟߍ ߣߌ߲߬ ߡߊ߲߬ߞߊ߲ ߞߊ߬ ߡߊ߲߬ߘߋ߲߫ ߝߊ߲߭ ߓߍ߯ ߓߍ߲߬ ߞߐߘߍ߫߸ ߞߟߍ߬ߘߋ߲ ߠߎ߬ ߦߋ߫ ߣߊ߬ ߟߊ߫ ߞߊ߬ ߓߐ߫ ߝߊ߲߬ ߓߍ߯߸ ߞߊ߬ ߣߊ߬ ߞߍ߫ ߡߊ߬ߜߍ߲ ߘߌ߫.
ߞߍ߬ߟߍ ߣߌ߲߬ ߝߌߟߊߣߊ߲ ߞߍ߫ ߘߊ߫ ߓߎ߬ߙߋ߫ ߣߍ߰ߓߏ߬ߙߌ߬ߦߊ߫ ߟߋ߬߸ ߛߎߡߊߥߙߏ߫ ߖߍ߬ߘߍ ߟߋ߬ ߞߵߏ߬ ߢߍߡߌ߬ߣߊ߬.
ߦߟߌߡߊߛߙߋ ߟߎ߬
ߦߌߟߡߊ:ߞߟߊߓߍ߲ ߦߌߟߡߊ:ߡߊ߲߬ߘߋ߲߫ ߞߍ߬ߟߍ ߦߌߟߡߊ:ߕߊߓߏ߲߫ ߞߟߊߓߍ߲ ߦߌߟߡߊ:ߛߏ߲߬ߖߘߊ߬ ߞߋߕߊ߬ ߦߌߟߡߊ:ߡߊ߲߬ߘߋ߲߫ ߓߏߙߌ ߦߌߟߡߊ:ߛߏ߬ߛߏ߫ ߝߊ߰ߡߊ߬ߟߊ
ߞߌ߬ߓߊ߬ߙߏ߬ߘߊ ߟߎ߬ ߟߐ߲ߞߏ
ߟߐ߲ߞߏ ߓߏߟߏ߲ ߡߍ߲ ߦߋ߫ ߞߌ߬ߓߊ߬ߙߏ߬ߞߊ߲ߞߋ ߥߟߊ߫ ߞߎ߲߬ߠߊ߬ߝߏ߬ߣߌ߲߬ߞߊ߲ߞߋ ߟߎ߫ ߞߊ߬ߙߊ߲߬ ߠߊ߫.
ߔߐߙߍߘߊߞߊ߬ ߞߟߊߓߍ߲
ߔߐߙߍߘߊߞߊ߬ ߞߟߊߓߍ߲ ߞߍ߫ ߘߊ߫ ߣߍߣߍߓߊ ߁߃ ߟߋ߬ ߡߊ߬ ߁߈߉߆ ߟߊ߫߸ ߡߍ߲ ߕߘߍ߬ ߦߋ߫ ߝߊ߬ߙߊ߲߬ߛߌ߬ߞߊ ߟߎ߬ ߟߊ߫ ߕߘߍ߬ߒ߬ߘߐ߬ߟߌ߬ ߘߋ߬ߣߍ߲ ߘߏ߫ ߘߌ߫ ߞߊ߬ ߡߏߘߌ߫ ߎߡߊߙߎ߬ ߓߊߘߋ߲ߓߊ߫ ߣߴߊߟߌߝߊ߫ ߌߓߑߙߊߤߌߡߊ߬ ߝߎߜ߭ߎ߲ߓߊ߫ ߟߎ߫ ߘߍ߬ߡߍ߲߫ ߝߎߕߊ߫ ߖߊ߬ߟߏ߲߫ ߊ߬ߟߌ߬ߡߊߡߌ߲߫ ߠߊ߬ߓߊ߲ ߞߟߍ߬ ߟߊ߫߸ ߏ߬ ߟߋ ߞߐ߫ ߛߊ߫߸ ߝߎߕߊ߫ ߖߊ߬ߟߏ߲߫ ߡߌ߬ߣߊ߬ ߘߊ߫ ߛߣߍ߬ߜ߭ߊ߲ߓߌ߫ ߞߙߎߝߊ ߓߟߏ߫.
ߞߟߏߜߍߢߐ߲߮
ߝߎߕߊ߫ ߖߊ߬ߟߏ߲߫ ߠߋ߬ ߕߘߍ߬ ߦߋ߫ ߛߣߍ߬ߜ߭ߊ߲ߓߌ߫ ߞߊ߬ߝߏ߬ ߘߍ߲ߖߘߍߟߊߣߍ߲߫ ߟߊߓߊ߲ ߘߌ߫. ߓߞߊߙߌ߫ ߓߌߙߏ߫ ߞߊ߬ ߝߊ߲߬ߞߊ ߕߊ߬ ߞߊ߬ߝߏ߬ ߖߊߛߏ߲ ߘߏ߫ ߟߋ߬ ߞߐ ߝߍ߬߸ ߊ߬ ߞߵߊ߬ ߡߊ߬ߞߍ ߝߊ߰ ߡߍ߲ ߘߐ߫ ߞߵߊ߬ ߢߌ߲߭ ߠߎ߬ ߟߊߛߌ߰ ߞߎ߲߬ߠߊ߬ߛߌ߮ ߟߊ߫ ߗߋߘߊ ߟߎ߬ ߞߎ߲߬ߠߊ߫. ߓߏߞߊߙߌ߫ ߓߌߙߏ߫ ߞߵߊ߬ ߖߘߍ߬ ߦߋ߫ ߊߟߌߝߦߊ߫ ߣߌ߫ ߛߏ߬ߙߌ߬ߦߊ߫ ߟߎ߫ ߟߊ߫ ߓߘߍ߬ߓߘߍ߬ߟߌ ߓߏߟߏ߲ߝߘߊ ߟߎ߬ ߟߊ߫ ߛߍ߬ߘߏ߲ ߘߊߞߘߐ߫߸ ߊ߬ ߣߌ߫ ߟߊߓߋ߫ ߣߌ߫ ߕߌ߲ߓߌ߫ ߣߌ߫ ߝߎߜ߭ߎ߲ߓߊ߫ ߕߌ߲߬ߞߎߘߎ߲ ߠߎ߬ ߞߎ߲߬ߠߊ߬ߛߌ߮ ߟߎ߬ ߟߊ߫ ߛߊ߯ߛߊ߯ߟߌ ߛߊ߫ ߞߊ߬ ߞߎ߲߬ߠߊ߬ߛߌ߰ ߜߘߍ߫ ߟߎ߫ ߡߊߛߐ߬ߘߐ߲߬. ߊ߬ ߣߴߌ ߞߐ߫߸ ߓߟߏߡߐ߮ ߟߎ߬ ߣߌ߫ ߡߐ߰ ߞߊ߲ߠߊߓߌ߬ߟߊ߬ߣߍ߲ ߠߎ߬ ߥߟߌ߬ ߘߊ߫ ߕߌ߲߬ߞߎߘߎ߲ ߘߐ߫ ߦߋ߲߬ ߞߊ߬ ߕߊ߯ ߝߊ߬ߙߊ߲߬ߛߌ߫ ߟߊ߫ ߦߙߐ߫ ߡߙߊ߬ߣߍ߲ ߠߎ߬ ߘߐ߫ ߏ߬ ߟߎ߬ ߡߍ߲ ߠߎ߬ ߕߎ߲߬ ߡߴߊ߬ߟߎ߬ ߛߎ߮ ߖߍ߬ߘߍߖߍ߬ߘߍ ߟߊߓߐ߫ ߡߎߣߎ߲߬. ߝߊ߬ߙߊ߲߬ߛߌ߬ߞߊ ߟߎ߬ ߞߊ߫ ߝߊ߲߬ߞߊ߫ ߞߎߘߎ߲ ߘߏ߫ ߟߊߕߊ߯ ߞߵߏ߬ ߞߴߊ߬ߟߎ߬ ߟߊ߫ ߓߍߓߊ߯ߦߊ ߕߐ߰ߡߊ߬ߛߙߋ ߘߌ߫ ߡߍ߲ ߘߴߊ߬ߟߎ߬ ߟߊ߫ ߕߐ߬ߣߐ ߡߊߞߊ߲ߞߊ߲߫ ߓߙߌߕߊ߲ߓߞߊ ߟߎ߬ ߢߊߞߘߐ߫. ߓߏߞߊߙߌ߫ ߓߌߙߏ߬ ߞߵߊ߬ ߖߘߍ߬ ߟߊߡߎߣߎ߲ߧߊ߫ ߓߍ߲߬ߞߊ߲ ߞߟߊ߬ߣߐ߬ߦߊ߬ߓߊ߯ ߘߌ߫߸ ߒ߬ߞߊ߬ ߞߊ߬ߦߌ߯ ߘߐ߬ߛߙߋ ߏ߬ ߟߋ ߡߊߝߟߍ߫ ߞߊ߫ ߛߍ߲ߕ ߟߎߥߌ߫ ߞߵߊ߬ ߦߋ߫ ߞߴߊ߬ ߣߊ߬ ߓߌ߬ߛߌߡߌ߬ߟߊߤߌ߫ (ߊߟߊ߫ ߕߐ߮ ߟߊ߫) ߟߋ߬ ߛߓߍ߫ ߟߴߊ߬ ߟߊ߫ ߞߟߊ߬ߣߐ ߣߐ߭ ߘߐ߫߸ ߓߍ߲߬ ߞߍ߫ ߘߴߊ߬ ߞߟߍ߬ߞߏ ߡߊ߬.
ߞߟߊߓߍ߲
ߞߟߍ߬ߘߋ߲ ߠߎ߬ ߟߊߥߟߌ߬ ߘߊ߫ ߛߣߍ߬ߜ߭ߊߟߌ߫߸ ߖߌ߬ߣߍ߫߸ ߊ߬ ߣߌ߫ ߛߎ߬ߘߊ߲߫߸ ߏ߬ ߟߎ߫ ߞߵߊ߬ߟߎ߬ ߢߐ߲߯ߓߍ߲߬ ߝߎߕߊ߫ ߖߊ߬ߟߏ߲߫. ߝߊ߬ߙߊ߲߬ߛߌ߬ ߥߙߎߣߍ ߘߏ߫ ߞߊ߬ ߕߌ߲߬ߓߏ߲߫ ߡߌ߬ߘߊ߬ ߣߍߣߍߓߊ ߃, ߁߈߉߆ ߟߊ߫. ߓߏߞߊߙߌ߫ ߓߌߙߏ߬ ߡߊ߫ ߘߍ߬ߡߍ߲߫ ߛߐ߬ߘߐ߲߫ ߞߎ߲߬ߕߌ߮ ߟߎ߬ ߟߊ߫ ߞߊ߬ ߛߴߊ߬ ߞߟߏߜߟߍ߬ߦߊ߫ ߟߊ߫ ߝߊ߬ߙߊ߲߬ߛߌ߬ߞߊ ߟߎ߬ ߞߘߐ߫. ߣߍߣߍߓߊ ߁߃, ߁߈߉߆ ߟߊ߫߸ ߓߏߞߊߙߌ߫ ߓߌߙߏ߬ ߞߊ߬ ߞߟߊߓߍ߲߫ ߛߝߊߣߍ߲ ߠߊߥߟߌ߬ ߔߐߙߍߘߊߞߊ߬ ߟߍ ߘߐ߫. ߝߊ߬ߙߊ߲߬ߛߌ߫ ߜߟߍ߬ߜߊ߬ߛߌ߬ߟߊ ߟߎ߬ ߞߵߊ߬ ߟߊ߫ ߞߟߍ߬ߟߊ߲ ߠߎ߬ ߘߐߕߌߢߍ߫. ߛߞߎ߬ߦߊ߬ߟߊ ߡߍ߲ ߞߊ߬ ߞߟߊߓߍ߲ ߛߓߍ߫߸ ߏ߬ ߞߵߊ߬ ߦߌ߬ߘߊ߬ ߞߏ߫ ߓߏߞߊߙߌ߫ ߓߌߙߏ߬ ߞߵߊ߬ ߞߎߡߊߞߊ߲ ߡߊߓߏ߲߬ߧߊ߬. ߊ߬ ߡߴߊ߬ ߓߏ߬ߙߌ߬ ߝߊ߬ߙߊ߲߬ߛߌ߬ߞߊ ߟߎ߬ ߞߘߐ߫ ߤ߬ߞߵߊ߬ ߝߊ߰ ߘߊ߫ ߜߟߍ߬ ߝߏߘߏ߲ ߠߋ߬ ߘߐ߫. ߞߵߊ߬ ߕߘߍ߬ ߓߏߞߊߙߌ߫ ߓߌߙߏ߬ ߞߵߊ߬ ߓߏ߬ߙߌ߫ ߟߋ߬ ߞߏ߬ߣߵߊ߬ ߡߌ߬ߘߊ߬ ߘߊ߫ ߖߏߣߊߖߏߣߊ߫ ߊ߬ ߖߎ߮ ߘߏ߫ ߓߟߏ߫߸ ߛߏ߬ߙߌ߬ ߌߟߌߟߌ߫߸ ߞߊ߬ ߓߊ߲߫ ߞߵߊ߬ ߞߎ߲߭ ߕߍ߰ ߊ߬ ߟߊ߫. ߓߏߞߊߙߌ߫ ߓߌߙߏ߬ ߘߋ߲ߞߍ߫ ߛߊ߬ ߘߊ߫ ߟߵߊ߬ ߝߍ߬.
ߦߟߌߣߐ ߣߌ߫ ߦߟߌߡߊߛߙߋ ߟߎ߬
ߦߌߟߡߊ:ߖߌ߬ߣߍ߫ ߘߐ߬ߝߐ ߦߌߟߡߊ:ߊߝߙߌߞߌ߬ ߕߟߋ߬ߓߋ ߝߊ߬ߙߊ߲߬ߛߌ߬ ߦߌߟߡߊ:ߞߟߊߓߍ߲ ߡߍ߲ ߞߍ߫ ߘߊ߫ ߖߌ߬ߣߍ߫ ߦߌߟߡߊ:߁߈߉߆ ߞߟߊߓߍ߲ ߦߌߟߡߊ:ߖߌ߬ߣߍ߫ ߘߎ߰ߡߊ߬ߛߓߍ ߛߌ߰ߝߏ߲ ߦߌߟߡߊ:ߥߞߌߘߕߊ ߘߎ߰ߡߊ߬ߛߓߍ ߛߌ߰ߝߏ߲
ߜ߭ߊ߲ߓߏߙߎ߫ ߒߜ߭ߟߊ߫ ߡߐ߰ ߡߢߊߙߊ߲ߞߌ
ߜ߭ߊ߲ߓߏߙߎ߫ ߒߜ߭ߟߊ߫ ߡߐ߰ ߟߊ߲ߝߊ߲ ߞߍ߫ ߘߊ߫ ߓߏ߬ߞߏ ߤߊ߬ߙߊߡߎ߲߬ ߠߎ߫ ߡߎߙߎ߲ߕߌ߫ ߕߎߡߊ ߟߋ߬ ߟߊ߫. ߘߓߊ߬ߕߊ ߅\߂߀߂߄ ߠߊ߫߸ ߛߌ߬ߟߡߊ߬ ߡߎߙߎ߲ߕߌߣߍ߲ ߓߏ߬ߞߏ ߤߊ߬ߙߊߡߎ߲߬ ߠߎ߫ ߓߋ߬ ߘߊ߫ ߛߴߏ߬ ߞߊ߲߬ ߞߵߊ߬ ߛߌ߰ߓߊ߮ ߘߏ߫ ߟߎ߫ ߝߊ߰.
ߊ߬ ߞߍߟߌ
ߘߓߊ߬ߕߊ ߅\߂߀߂߄ ߠߊ߫߸ ߛߌ߬ߟߡߊ߬ ߡߎߙߎ߲ߕߌߓߊ߯ ߓߏ߬ߞߏ ߤߊ߬ߙߊߡߎ߲߬ ߠߎ߫ ߘߏ߲߬ ߘߊ߫ ߜ߭ߊ߲ߓߏߙߎ߫ ߒߜ߭ߟߊ߫߸ ߦߋ߲߬ ߦߋ߫ ߛߏߣߍ߲ ߘߏ߫ ߟߋ߬ ߘߌ߫ ߡߍ߲ ߛߌ߰ߓߊ߮ ߦߋ߫ ߡߐ߰ ߃߀߀߀ ߘߌ߫߸ ߊ߬ ߦߋ߫ ߞߊߡߋߙߎ߲ߣ ߓߐߕߏ߲ ߡߊߜߍ߲ ߠߋ߬ ߘߐ߫. ߛߌ߬ߟߡߊ߬ߘߋ߲ ߏ߬ ߟߎ߫ ߓߌ߫ ߦߙߌߞߊ ߞߵߊ߬ߟߎ߫ ߞߎ߲߬ߓߐ߫ ߦߋ߲߬ ߡߊ߬ ߞߐ߲߬ߛߏ߫ ߥߊ߬ߜߏ߬ߡߊ ߝߌ߬ߟߊ߬ ߟߎ߫ ߟߊ߫ ߘߍ߬ߡߍ߲߬ߠߌ߲ ߛߘߊ߫ ߘߐ߫߸ ߞߊ߬ ߓߏ߲ ߠߎ߬ ߖߋ߬ߣߌ߲߬ ߊ߬ ߣߌ߫ ߞߊ߬ ߡߐ߱ ߟߎ߬ ߡߢߊߙߊ߲ߞߌ߫.
ߓߙߊ߬ߒ߬ߘߐ߬ ߞߟߍ߬ߟߊ ߟߎ߬ ߞߊ߬ ߡߎ ߝߏߙߏ߲ߕߏ߫ ߖߊ߬ߡߊ ߟߊ߫ ߟߐ߯ߝߍ߫ ߘߐ߫ ߡߍ߲ ߕߘߍ߬ ߦߋ߫ ߘߊߦߟߍ߬ ߟߊ߫ ߛߎ ߘߐ߫ ߛߐ߲߬ ߞߟߊߦߊ ߥߊ߬ߙߊ ߞߏߛߐ߲߬. ߊ߬ߟߎ߫ ߞߊ߬ ߡߐ߱ ߓߍ߯ ߝߊ߰ ߡߍ߲ ߠߎ߬ ߕߘߍ߬ ߦߋ߫ ߢߌߣߌ߲߫ ߠߴߊߟߎ߫ ߓߏ߬ߙߌ߬ ߞߏ ߡߊ߬. ߡߐ߰ ߝߊ߮ ߏ߬ ߘߊߓߊ߲߫ ߘߊ߫ ߕߎ߬ߡߊ߬ߙߋ߲߫ ߁߂ ߞߎ߲߬ߕߊ߮ ߞߘߐ߫.
ߏ߬ ߞߍ ߛߏ ߞߣߐ߫ ߡߐ߮ ߝߊ߲߬ߓߊ ߓߍ߯ ߞߵߊ߬ߟߎ߫ ߓߏ߬ߙߌ߫ ߞߊ߬ ߥߊ߫ ߞߟߍ߬ߞߘߐ߬ߓߏߟߌ ߟߊ߫ ߛߌ߰ߢߐ߲߰ ߖߡߊߣߊ ߘߐ߫ ߞߊߡߋߙߎ߲ߣ߸ ߊ߬ ߜߋ߲ߜߋ߲߫ ߝߕߏߞߐߟ ߛߏ ߟߊ߫.
ߜ߭ߊ߲ߓߏߙߎ߫ ߛߌ߰ߓߊ߮ ߘߏ߫߸ ߣߴߊ߬ ߕߐ߯ ߞߏ߫ ߡߎߛߊ߫ ߊߓߊ߬߸ ߏ߬ ߞߵߊ߬ ߦߌ߬ߘߊ߬ ߝߊ߬ߙߊ߲߬ߛߌ߫ ߝߐ߰ߓߍ߬ߦߊ߬ߟߊ ߟߎ߬ ߟߊ߫ ߞߏ߫: «ߊ߬ߟߎ߫ ߞߊ߬ ߛߎߝߍ ߖߋ߬ߣߌ߲߬߸ ߊ߬ ߣߌ߫ ߕߊ߬ߡߌ߲߬ߘߊ (douanes) ߛߓߍߘߊ߸ ߊ߬ ߣߌ߫ ߕߐ߲ߓߟߏߡߘߊ߸ ߊ߬ ߣߌ߫ ߝߊߦߌߘߊ߫ ߘߐ߫ ߛߏ ߡߣߐ߬ߓߏ߲ ߠߎ߬ ߓߍ߯߸ ߊ߬ ߣߌ߫ ߞߊ߬ ߡߐ߱ ߟߎ߬ ߝߊ߰ ߞߏ߬ߣߌ߲߬ ߒ ߡߴߏ߬ ߟߎ߫ ߦߙߌߞߊ߫ ߟߐ߲߫. [...] ߊ߬ ߣߌ߫ ߞߊ߬ ߛߏ ߡߎ߰ߡߍ ߡߊ߬ߙߊ ߛߴߊ߬ߟߎ߬ ߓߟߏ߫. ߞߊ߬ ߘߏ߲߬ ߓߏ߲ ߓߍ߯ ߞߋ߬ߟߋ߲߬ߞߋ߬ߟߋ߲߬ߠߊ ߞߣߐ߫ ߡߐ߱ ߡߍ߲ ߠߎ߬ ߡߊ߫ ߛߴߊ߬ߟߎ߫ ߓߏ߬ߙߌ߬ ߟߊ߫ ߖߏߣߊ߫ ߞߵߏ߬ ߟߎ߬ ߓߍ߯ ߝߊ߰ ߞߐߘߍ߫».
ߘߓߊ߬ߕߊ ߕߟߋ߬ ߈ ߡߊ߬߸ ߛߌ߬ߟߡߊ߬ ߡߎߙߎ߲ߕߌߓߊ߮ ߟߎ߬ ߞߊ߬ ߝߏߘߏ߲ ߓߌ߬ߟߊ߬ ߜ߭ߊ߲ߓߏߙߎ߫ ߒߜ߭ߟߊ߫ ߣߌ߫ ߡߎߛߣߋ߫ ߟߎ߫ ߕߍߟߊ߫ ߛߍ߲ ߘߐ߫߸ ߛߌߟߊ ߡߍ߲ ߦߋ߫ ߥߊ߫ ߟߊ߫ ߝߕߏߞߐߟ. ߣߌߗ߭ߋߙߌߦߊ߫ ߞߎ߲߬ߠߊ߬ߛߌ߮ ߟߎ߬ ߕߊ߫ ߝߐߟߌ߫ ߘߐ߫ ߞߏ߫ ߝߏߘߏ߲ߠߌ߲ ߏ߬ ߞߍ߫ ߘߊ߫ ߡߐ߰ ߃߀ ߖߊ߬ߕߋ߬ ߛߕߊ ߘߌ߫. ߓߍߟߌߜ߭ߊ߫ ߖߋ߬ߕߌ߰ߘߊ ߕߊ߫ ߝߐߟߌ߫ ߘߐ߫ ߞߏ߫ ߣߌߗ߭ߋߙߌߦߊ߫ ߣߌ߫ ߞߊߡߋߙߎ߲ߣ ߓߐߕߏ߲ ߞߣߐ߬ߜߍ߲߬ߘߋ߲ ߠߎ߬ ߛߌߦߊߡߊ߲߫ ߦߋ߫ ߝߊ߰ߓߊ߰ߕߐ ߟߎ߬ ߘߐ߫.
ߡߐ߱ ߝߊ߰ߣߍ߲
ߡߐ߱ ߝߊ߰ߣߍ߲ ߟߊߞߊ߬ߝߏ߬ߣߍ߲ ߡߊ߫ ߟߐ߲߫߸ ߓߊߏ߬ ߛߏ ߡߎ߰ߡߍ ߡߌ߬ߣߊ߬ ߘߊ߫ ߟߋ߬ ߓߞߏ߫ ߤߊ߬ߙߊߡߎ߲߬ ߓߟߏ߫ ߕߟߋ߬ ߞߋߟߋ߲ ߡߎ߰ߡߍ ߞߘߞߘߐ߫. ߏ߬ ߞߍ ߊ߬ߟߎ߬ ߓߐ߫ ߘߊ߫ ߛߏ ߞߣߐ߫ ߦߋ߲߬ ߞߊ߬ ߥߊ߫߸ ߏ߬ ߞߍ ߛߏ ߛߌ߰ߓߊ߮ ߟߎ߬ ߞߵߊ߬ߟߎ߬ ߞߐߛߊ߬ߦߌ߫ ߊ߬ߟߎ߬ ߟߊ߫ ߛߏ ߟߊ߫ ߕߟߋ߬ ߘߊ߲ߘߐ߫ ߕߊ߬ߡߌ߲ ߞߐ߫ ߞߊ߬ ߛߎ߭ ߟߎ߬ ߓߙߌ߬ ߛߊ߬ߙߌ߬ ߞߋߟߋ߲߫ ߞߣߐ߫.
ߘߎ߱ ߟߐ߲ߞߏ
ߟߐ߲ߞߏ ߝߊ߬ߓߏ߲ ߡߍ߲ ߠߎ߬ ߦߋ߫ ߘߎ߱ ߣߴߊ߬ ߓߐ߰ߝߍ ߟߎ߫ ߞߊ߬ߙߊ߲߬ ߠߊ߫ (ߜߙߋߡߐ߲ߕߐ߲، ߖߌߡߐ߲ߕߐ߲، ߖߌߡߐ߲ߕߐ߲).
ߜ߭ߊ߲ߓߏߙߎ߫ ߒߜ߭ߟߊ߫ ߡߐ߰ ߡߢߊߙߊ߲ߞߌ
ߡߐ߱ ߝߊ߰ߣߍ߲
ߘߓߊ߬ߕߊ ߕߟߋ߬ ߇߸ ߛߙߋ ߟߎ߬ ߞߵߊ߬ ߦߌ߬ߘߊ߬ ߞߏ߫ ߊ߬ߟߎ߫ ߓߘߊ߫ ߡߐ߱ ߗߡߍ߬ ߦߙߌߞߊ ߝߎ߬ߙߋ ߟߎ߬ ߡߊߘߊ߲߫. ߊ߬ߟߎ߫ ߞߵߊ߬ ߟߊߛߙߋߦߊ߫ ߏ߬ ߞߐߝߍ߬ ߞߏ߫ ߡߐ߰ ߃߀߀ ߟߋ߬ ߛߊ߬ ߘߊ߫. ߞߊ߲߬ߜߍ ߊߤߊߡߍߘ ߖ߭ߣߊ߫ ߞߵߊ߬ ߦߌ߬ߘߊ߬ ߞߏ߫ ߡߐ߰ ߃߃߆ ߟߋ߬ ߝߊ߰ ߘߊ߫. ߊ߬ ߞߵߊ߬ ߦߌ߬ߘߊ߬ ߞߏ߫ ߓߞߏ߫ ߤߙߊߡ ߕߘߍ߬ ߦߋ߫ ߞߏߟߊߕߐ߲ ߠߋ߬ ߞߊ߲߬ ߛߏ ߛߌ߰ߓߊ߮ ߟߎ߬ ߟߊ߫߸ ߞߏ߫ ߓߊߏ߬ ߦߋ߲߬ ߝߏߣߌ߲ߞߋ߫ ߥߙߍߓߊߓߊ ߟߎ߬ ߓߘߊ߫ ߘߏ߲߬ ߖߘߍ߬ߡߊ߬ߞߊ߲߬ߞߊ߲߬ ߕߐ߲ ߘߐ߫.
ߣߌߗ߭ߍߙߌߦߊ߫ ߝߊ߲߬ߞߊ ߞߌ߬ߛߍ߬ ߞߋߟߋ߲߸ ߊ߬ ߕߎ߲߬ ߕߍ߫ ߛߏ ߞߣߐ߫ ߦߋ߲߬ ߓߋ߲߬ߞߊ߲߬ߠߌ߲ ߕߎ߬ߡߊ ߟߊ߫. ߞߏ߬ߣߌ߲߬ ߞߣߐ߬ߜߍ߲߬ߘߋ߲ ߡߍ߲ ߠߎ߬ ߕߘߍ߬ ߦߋ߫ ߦߋ߲߬ ߠߊߡߌߣߌ߲ ߘߐ߫߸ ߏ߬ ߟߎ߬ ߥߊߣߍ߲߫ ߕߘߍ߬ ߗߌߓߏߞ ߞߊ߬ߙߊ߲߬ߠߊ߬ߘߋ߲ ߠߎ߬ ߢߌߣߌ߲߫ ߦߌߟߊ߸ ߏ߬ ߟߎ߬ ߡߍ߲ ߠߎ߬ ߡߌ߬ߘߊ߬ߣߍ߲߫ ߕߘߍ߬ ߦߋ߫ ߓߏ߬ߞߎ ߤߊ߬ߙߊߡ ߠߎ߫ ߓߟߏ߫.
ߘߓߊ߬ߕߊ ߕߋ߬ߟߋ߫ ߉߸ ߣߌߗ߭ߍߙߌߦߊ߫ ߝߐ߰ߓߍ߫ ߘ߭ߍ߬ ߘߋߊߟߌ߫ ߕߑߙߐߛߕ (ߟߏ߲ ߟߊߒߠߦߊ) ߟߎ߫ ߞߵߊ߬ ߛߓߍ߫ ߞߏ߫ «ߝߎ߬ߙߋ߫ ߃߁߅ ߟߎ߫ ߓߙߌ߬ ߘߊ߫ ߞߎߣߎ߲߬߸ ߊ߬ ߣߌ߫ ߝߣߊ߫ ߛߎ߭ ߕߐ߭ ߟߎ߬ ߡߊߘߏ߬ߣߌ߲ ߦߴߌ ߘߐ߫ ߓߌ߬ ߞߊ߬ ߓߴߊ߬ߟߎ߬ ߘߌ߫ ߛߎ߯ߝߍ ߘߐ߫. [...] ߟߎ߫ (ߓߏ߲߫) ߂߀߀ ߣߌ߫ ߞߐ߫ ߖߋ߬ߣߌ߲߬ ߘߴߊ߬ ߣߌ߫ ߞߊ߬ ߛߏ ߟߐ߯ߝߍ ߘߐߕߌߢߍ߫».
ߡߊ߬ߝߐ߬ߦߌ߲߬ߠߌ߲ ߠߎ߬
ߘߓߊ߬ߕߊ ߕߋ߬ߟߋ ߉ ߡߊ߬߸ ߡߊ߲߬ߕߏ߲߫ ߘߍ߬ߣߍ߲ ߟߊ߬ߞߊ߲߬ߘߊ߬ߟߌ ߟߊ߬ߟߌ߰ߟߌ߬ߟߊ߫ ߟߎ߬ ߞߊ߬ ߡߊ߬ߢߊ߬ߙߊ߲߬ߞߌ߬ߟߌ ߟߊߜߏߦߊߒߧߍ ߡߍ߲ ߞߍ߫ ߘߊ߫ ߓߞߏ߫ ߤߙߊߡ ߓߟߏ߫ ߜ߭ߊ߲ߓߏߙߎ߫ ߒߜ߭ߟߊ߫߸ ߊ߬ ߣߌ߫ ߞߵߊ߬ ߟߊߥߊ߲߬ߞߊ߫ ߞߏ߫ «ߊ߬ ߞߏ ߖߍ߬ߘߍߝߊ߲߭ ߘߌ߫ ߛߋ߫ ߛߋ߫ ߟߊ߫ ߞߎ߲߬ߞߏ߬ߕߍ ߘߐ߫ ߡߐ߰ߦߊ ߡߊ߬».
ߖߌ߬ߦߊ߬ߖߟߎ
ߜ߭ߊ߲ߓߏߙߎ߫ ߒߜ߭ߟߊ߫ ߖߌ߬ߦߊ߬ߖߟߎ߸ ߛߴߏ߬ ߡߍ߲ ߟߊ߲ߝߊ߲߫ ߘߊ߫ ߓߞߏ߫ ߤߙߊߡ ߠߎ߫ ߓߟߏ߫߸ ߝߊ߬ߙߊ߲ߛߕߝ߭ (francetv)߸ ߘߓߊ߬ߕߊ ߁߄\ ߂߀߁߄ ߠߊ߫.
ߦߟߌߡߊߛߙߋ ߟߎ߬
ߦߌߟߡߊ:ߓߞߏ߫ ߤߙߊߡ ߠߊ߫ ߕߌߢߍߟߌ ߟߎ߬ ߦߌߟߡߊ:ߣߌߗ߭ߋߙߌߦߊ߫ ߛߌ߬ߟߡߊ߬ ߡߎߙߎ߲ߕߌߓߊ߮ ߟߎ߬ ߦߌߟߡߊ:ߡߐ߰ ߘߐ߬ߕߌߢߍ
ߕߊߣߊ߲߫
ߕߊߣߊ߲߫/ ߝߐߟߌߓߊ߮ (ߡߊ߲߬ߘߋ߲߫ ߝߐߟߌߝߋ߲) ߘߏ߫ ߟߋ߬ ߘߌ߫߸ ߡߍ߲ ߦߋ߫ ߝߐ߫ ߟߊ߫ ߗߍ߬ߜߙߊ  ߟߎ߬ ߘߐ߫. ߣߌ߫ ߛߎߘߊ߲߫ ߞߍ߫ ߘߊ߫ ߞߍ߬ߟߍ ߞߟߊߓߍ߲ ߘߏ߫ ߘߐ߫߸ ߢߊ߰ߢߊ߮ ߘߏ߫ ߘߌ߫ ߛߌ߲߬ߝߏ߲߬ߧߊ߸ ߒ߬ߓߊ߬ ߕߊߣߊ߲߫ ߠߋ߬ ߝߐ߫ ߟߊ߫ ߢߊ߰ߢߊ߮ ߏ߬߬ ߘߐ߫. thumb|ߕߊߣߊ߲ߓߊ߫
ߕߊߣߊ߲ ߛߎ߯ߦߊ ߟߎ߫
ߕߊߣߊ߲߫߫ ߦߋ߫ ߛߎ߯ߦߊ߫ ߝߌ߬ߟߊ߫ ߟߋ߬ ߘߌ߫߸ ߕߊߣߊ߲ߓߊ߫ ߣߌ߫ ߕߊߣߊ߲ߣߍ߲ ߟߎ߫. ߣߵߊ߬ ߦߋ߫ ߝߐ߫ ߟߊ߫ ߕߎ߬ߡߊ ߡߍ߲ ߕߊߓߎߟߋ ߟߋ߬ ߝߙߊ߬ ߟߵߏ߬ ߞߊ߲߬߸ ߝߐߟߌߞߊ߲ ߏ߬ ߟߋ߫߫ ߥߟߋ߫ ߟߊ߫ ߞߏ߫:ߗߍ߬ߘߎ߬ߣߎ߲߬ߕߊߣߊ߲ ߥߟߊ߫ (ߗߍ߬ߘߎ߲ߣߎ߲). ߒ߬ߓߊ߬ ߗߍ߬ߞߎ߲߫ ߠߎ߬ ߟߋ߬ ߘߐߙߐ߲߫ ߦߵߊ߬ ߕߎ߬ߙߎ߲߬ (ߘߐ߲߬) ߠߊ߫ ߓߙߊ ߘߐ߫߸ ߊ߬߬ ߝߐ߫ ߟߊ߫ ߡߐ߰ߓߊ ߓߊߘߍ ߘߐ߫߸ ߥߟߵߊ߬ ߜߊ߬ߙߊ ߘߐ߫ ߞߏߟߏ߲ߞߊߟߊ߲߫߫ ߡߊ߲߬ߛߊ߬ߟߊ ߟߊ߬ߓߊ߲߫ ߡߍ߲ ߦߋ߫ ߥߟߋ߫ ߟߊ߫ ߞߏ߫( ߞߊ߬ߙߏ߲߬ߞߊ߲߫ ߘߎ߲߬ߓߎߦߊ߫) ߣߵߊ߬ ߞߊ߲߬ߕߐ߮ ߦߋ߫ ߞߊ߬ߙߏ߲߬ߞߊ߲ ߥߎߟߋ߲)ߘߌ߫߸ߊ߬ ߛߌ߰ߣߍ߲߫ ߕߎ߲߬ ߣߏߙߊߛߏߓߊ߫ ߞߊ߬ߙߏ߲߬ߞߊ߲ߠߊ ߖߌ߲߭ ߞߣߐ߸ ߏ߬ ߟߋ߫ ߟߊ߫ ߗߍ߬ߘߎ߬ߣߎ߲߬ߕߊߣߊ߲ ߠߎ߬ ߟߋ߬ ߖߌ߬ߦߊ߫ ߟߎ߬ ߦߋ߫ ߕߋ߲߬߸ ߕߊߣߊ߲ߓߊ߫ ߣߌ߫ ߕߊߣߊ߲ߣߍ߲ ߝߌ߬ߟߊ߫.
ߕߊߣߊ߲ߣߍ߲ ߘߏ߫ ߦߋ߫ ߕߎ߰ ߟߊ߫ ߓߟߍ ߟߋ߬ ߡߊ߬ ߛߣߍ߬ߖߋߟߌ ߟߎ߬ ߓߟߏ߫ ߞߵߊ߬ ߞߍ߫ ߕߊ߬ߡߊ߲ ߞߘߐߕߍ߯ߟߊ߲ ߘߌ߫߸ ߏ߬ ߟߋ ߖߍ߬ߘߍ ߡߊߟߐ߲ߣߍ߲߫ ߦߋ߫ ߕߊߣߊ߲ߣߍ߲ߦߊ ߘߐ߫ ߕߊ߲߬ ߞߏߛߓߍ߫.
ߞߏߟߏ߲ߞߊߟߊ߲߫ ߡߊ߲߬ߛߊ߬ߟߊ ߗߍ
thumb|ߕߊߣߊ߲ߣߍ߲߫ ߝߌ߬ߟߊ ߸ߛߊ߭ߡߏ߬ߙߌ߬ ߕߎ߬ߙߋ߫ ߕߎ߲߬ ߦߋ߫ ߡߊ߲߬ߘߋ߲߬ ߞߙߎߝߓߊ ߞߍ߫ ߞߏ߫ ߘߐ߫ ߖߡߊ߬ߣߊ߬ߓߊ ߞߋߟߋ߲߫ ߘߌ߫ ߕߎ߬ߡߊ ߡߍ߲߫߸ ߏ߬ ߞߵߊ߬ ߕߘߍ߬ ߟߋ߬ ߞߊ߬ߙߏ߲߬ߞߊ ߣߌ߲߬ ߠߋ߬ ߕߎ߲߬ ߦߋ߫ ߞߏߟߏ߲ߞߊߟߊ߲߫߫ ߡߊ߲߬ߛߊ ߘߌ߫߸ ߊ߬ ߣߌ߫ ߎߡߊߙߎ߫ ߕߊ߯ߟߏ߲߫ ߣߵߊ߬ ߘߋ߲ߞߍ߫ ߝߣߊ߫ ߕߎ߬ߡߊ ߓߍ߲߬ ߘߊ߫ ߢߐ߲߰ߡߊ߬߸ߓߊߏ߬،ߊ߬ ߕߎ߲߬ ߓߙߊߞߊ߫ ߝߋ߲  ߟߊߕߊ߯ ߟߊ߫ ߎߡߊߙߎ߫ ߕߊ߯ߟߏ߲߫ ߡߊ߬ ߘߌ߲߬ߜ߭ߌߙߊߦߌ߲߫.
ߊ߬ߟߋ߬ ߡߊ߲߬ߛߊ ߞߊߙߏ߲߬ߞߊ߲߬ ߥߎߟߋ߲ ߠߋ߬ ߞߍ߫ ߘߊ߫ ߎߡߊߙߎ߫ ߕߊ߯ߟ ߘߋ߲ߞߍ߫ ߛߋ߰ߘߎ߯ ߞߋߟߋ߲߫ ߏ߬ ߟߊ߫ ߝߍ߭ ߘߌ߫߸ ߊ߬ ߟߊ߫ ߛߊ߬ߦߊ ߞߐ߫߸ ߓߊߏ߬، ߊ߬ ߝߊ߬ ߟߊ߫ ߛߊ߬ߦߊ ߞߐ߫ ߘߋ߲ߞߍ߫ ߣߌ߲߬ ߓߌ߬ߟߵߊ߬ ߝߊ߬ ߟߊ߫ ߖߊ߬ߡߊ ߞߎ߲߬ߠߊ߸ ߊ߬ߟߋ߬ ߞߵߊ߬ ߞߍ߫ ߓߋ߭ ߘߌ߫߸ ߊ߬ ߛߌ߰ߢߐ߮ ߘߎ߱ ߟߎ߬ ߞߊ߲߬߸ ߝߏ߫، ߊ߬ ߣߊ߬ ߘߊ߫ ߞߍ߬ߟߍ ߘߐ߫ ߣߏߙߊߛߏߓߊ߫ ߘߎ߱ ߞߣߐ߫߸ ߊ߬ ߝߊ߬ ߕߎ߲߬ ߦߋ߫ ߞߏߟߏ߲ߞߊߟߊ߲߫ ߝߊ߰ߡߊ ߓߏ߲߬ߧߊ߫ ߟߊ߫߸ ߊ߬ ߣߴߊ߬ ߢߌ߲߭ ߕߎ߲߬߬ ߦߋ߫ ߞߊ߬ߙߏ߲߬ߞߊ߲߫ ߘߌ߫.
ߗߍ߬ߘߎ߬ߣߎ߲߬ߕߊߣߊ߲ ߢߊ߰ߢߊ߮ ߓߊ߯ ߞߍ߫ ߞߍ߫ ߟߊ߫ ߟߏ߲߫߫ ߡߍ߲ ߞߊ߬ߙߏ߲߬ߞߊ߲ ߥߎߟߋ߲ ߠߊ߫ ߗߍ߬ߞߎ߲߬ ߜߙߋ ߞߘߐ߬ߡߊ߲߫ ߣߌ߫ ߜߙߋ߫ ߞߘߐ߬ߡߊ߲߫ ߜߘߍ߫ ߡߍ߲ ߠߎ߬ ߦߋ߫ ߣߏߙߊߛߏߓߊ߫ ߘߎ߱ ߞߣߐ߫ ߏ߬ ߟߎ߫ ߓߍ߯ ߕߘߍ߬ ߦߋ߫ ߘߏ߲߬ ߠߊ ߡߐ߱ ߞߊ߲ߠߊ ߞߊ߬ ߓߐ߫ ߓߙߊ ߘߐ߫ ߏ߬ ߟߏ߲߫ ߢߊ߰ߢߊ߮ ߘߐ߫.
ߦߟߌߡߊߛߙߋ ߟߎ߫
ߦߌߟߡߊ:ߘߐ߬ߝߐ ߦߌߟߡߊ:ߡߊ߲߬ߘߋ߲߫ ߝߐߟߌߝߋ߲ ߦߌߟߡߊ:ߡߊ߲߬ߘߋ߲߫ ߦߌߟߡߊ:ߊߝߙߌߞߌ߬
ߡߐ߰ߟߐ߲߬ߘߐ߬ߦߊ
ߟߐ߲ߞߏ ߓߏߟߏ߲ ߡߍ߲ ߦߋ߫ ߡߐ߱ ߣߴߊ߬ ߘߐ߬ߞߏ ߣߴߊ߬ ߟߊ߫ ߟߐ߲ߠߌ߲ ߧߊ ߓߍ߯ ߘߐߞߊ߬ߙߊ߲߬ ߠߊ߫.
ߘߟߊ߬ߓߊ߫ ߡߙߊ߬ߓߊ߰ߘߊ
ߘߟߊ߬ߓߊ߫ ߡߙߊ߬ߓߊ߰ߘߊ ߦߋ߫ ߖߌ߬ߣߍ߫ ߞߎ߲߬ߠߊ߬ߛߌ߰ߟߌ ߘߐ߬ߢߋ߬ߙߋ߲߬ߞߎ߲߬ߠߌ߲ ߘߏ߫ ߟߋ߬ ߘߌ߫ ߡߊ߯ߡߎ߲߫ ߕߌ߲߬ߞߎߘߎ߲ ߘߐ߫. ߊ߬ ߘߎ߰ߓߊ ߦߋ߫ ߘߟߊ߬ߓߊ߫ ߟߋ߬ ߘߌ߫.
ߊ߬ ߘߐߢߋߙߋ߲ߞߎ߲ߣߍ߲߫ ߦߋ߫ ߡߙߊ߬ߘߊ߬ߘߎ߯ߟߊ ߟߎ߬ ߘߌ߫: